KLAUSIMAS ŽODŽIU SU DEBATAIS O-0099/05
pagal 108 Darbo tvarkos taisyklių straipsnį
pateikė
Marcin Libicki
Peticijų komiteto vardu
Komisijai
Tema: Varošos grąžinimo teisėtiems gyventojams klausimo įtraukimas į priemones, kuriomis siekiama nutraukti Kipro turkų bendruomenės izoliaciją
Pasiūlymas dėl Tarybos reglamento, sukuriančio finansinės paramos instrumentą, skatinantį Kipro turkų bendruomenės ekonomikos augimą (KOM(2004)0465 galutinis - KOM(2004)0696 galutinis - 13195/2004 – C6-0098/2004 – 2004/0145(CNS)), yra vienas iš keturių dokumentų, aprašančių priemones, kuriomis siekiama nutraukti Kipro turkų bendruomenės izoliaciją. „Aiškinamajame memorandume“ teigiama: „Šiuo pasiūlymu siekiama padėti Kiprui susivienyti ir paskatinti ekonominę ir socialinę jo plėtrą, ypač daug dėmesio skiriant salos ekonominei integracijai, derinant su acquis ir gerinant abiejų bendruomenių ir ES ryšius“.
Famagustos (Varoša) uždaroji zona šiuo metu niekam nenaudinga. Tai tik sukelia skausmo perkeltiems gyventojams ir jų palikuonims, trukdo miestui bendram atgimti ir augti ekonomiškai, taip pat nepadeda kurti pasitikėjimo atmosferos tarp Kipro bendruomenių.
Ar Komisija ketina Famagustos uždarosios zonos grąžinimo jos teisėtiems gyventojams klausimą įtraukti į Europos Komisijos pasiūlytas priemones, kuriomis siekiama nutraukti Kipro turkų bendruomenės izoliaciją, ypač į Pasiūlymą dėl Tarybos reglamento, sukuriančio finansinės paramos instrumentą, skatinantį Kipro turkų bendruomenės ekonomikos augimą?
