Eurokomisarų klausymai: Hedegaard ir Ciolos
Klausymai
Institucijos
2010-01-15 - 18:23
Europarlamentarai įvertino Connie Hedegaard ir Daciano Cioloşo kompetenciją Sausio 15 d. vykusiuose klausymuose europarlamentarai susipažino su kandidatų į klimato veiksmų ir žemės ūkio eurokomisarus pasirengimu užimti naująsias europines pareigas. Balsavimą dėl naujos Europos Komisijos sudėties planuojama surengti sausio 26 d.
Connie Hedegaard: „Norėčiau, kad Europa taptų labiausiai klimatą saugančiu regionu“
Danijos į eurokomisarus nominuota Connie Hedegaard pateikė įtikinamus ir subalansuotus atsakymus į sudėtingus Europos Parlamento narių klausimus apie Kopenhagos klimato konferencijos nesėkmes, prekybą taršos leidimais, atominę energetiką, „anglies nutekėjimą“ ir „Nord Stream“ projektą.
„Galima valandų valandas šnekėti apie tai, ko nepavyko pasiekti Kopenhagoje.Tai, kad kai kurios šalys nusprendė neprisiimti įsipareigojimų, nėra nei ES, nei Danijos kaltė“, – kalbėjo buvusi Danijos klimato ir energetikos ministrė, pirmininkavusi Kopenhagos klimato konferencijai. – Svarbiausia tai, kad ekonominės galybės – JAV, Kinija, Indija, Brazilija ir Rusija, o kartu ir ES – pripažino turinčios prisiimti atsakomybę“.
Pasak klimato komisarės postą turinčios užimti C. Hedegaard, ES jau patvirtino daugumą reikiamų klimato apsaugos nuostatų, telieka jas tinkamai įgyvendinti, o į klimato kaitą atsižvelgi visose politikos srityse.
„Mano visatoje atominės energetikos nėra atsinaujinančių energetikos šaltinių sąraše“, – kalbėjo ji. C. Hedegaard pabrėžė, kad ES pritars „Nord Stream“ projektui tik tuo atveju, jei jį vykdant bus laikomasi aplinkosaugos reikalavimų.
Dacian Cioloş: saugūs ir sveiki maisto produktai Europos vartotojams
Buvusiam Rumunijos žemės ūkio ir kaimo plėtros ministrui Dacianui Cioloşui analogišką atsakomybės sritį siūloma patikėti ir Europos Komisijoje. „Europos ūkininkams reikia stabilumo ir prognozuojamumo, vartotojai tikisi saugių ir sveikų maisto produktų, o mokesčių mokėtojams būtini įrodymai, kad jų pinigai panaudojami efektyviai ir skaidriai“, – kalbėjo jis.
D. Cioloşo prioritetas – Bendros žemės ūkio politikos perspektyvų po 2013 m.numatymas. Paklaustas apie priemones, kurios leistų didinti Europos žemės ūkio konkurencingumą, jis paminėjo tris priemones: investicines priemones, padedančias ūkininkams prisitaikyti, tiesioginių išmokų subalansavimą ir tarptautines derybas, padėsiančias ūkininkams išnaudoti pasaulinės rinkos teikiamas galimybes.
Pasak kandidato, tiesioginės išmokos turėtų užtikrinti minimalias ūkininkų pajamas, o žemės ūkio politikos reforma turėtų pakeisti paramos skirstymo regionams, ūkininkams ir ES valstybėms balansą.
20100108STO66999 Pranešimai spaudai Vaizdo įrašai Nuotraukų galerija Europarltv reportažai
LT
1
PHOTO
20100111PHT67040.jpg
LT
2
LINK
/hearings/press_service/default.htm?language=LT
LT
3
LINK
/hearings/commissioners/getHomePage.htm?language=LT
LT
4
LINK
http://www.flickr.com/photos/european_parliament/sets/72157623020237893/show/
LT
5
LINK
http://www.europarltv.europa.eu/ParliamentLive.aspx
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
