A6-0380/2007
12.10.2007
*
PRANEŠIMAS
dėl pasiūlymo dėl Tarybos sprendimo dėl Europos bendrijos ir Juodkalnijos Respublikos susitarimo dėl readmisijos sudarymo
(COM(2007)0431 – C6‑0301/2007 – 2007/0146(CNS))
Piliečių laisvių, teisingumo ir vidaus reikalų komitetas
Pranešėja:
Adina-Ioana Vălean
PE 394.123v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
UŽSIENIO REIKALŲ KOMITETO NUOMONĖ.....................................................................8
PROCEDŪRA...........................................................................................................................10
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Europos bendrijos ir Juodkalnijos Respublikos susitarimo dėl readmisijos sudarymo
( COM(2007)0431 – C6‑0301/2007 – 2007/0146(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( COM(2007)0431 )
Dar nepaskelbta Oficialiajame leidinyje. ,
– atsižvelgdamas į EB sutarties 63 straipsnio 3 dalies b punktą ir 300 straipsnio 2 dalies pirmos pastraipos pirmą sakinį,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6‑0301/2007 ),
– atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
– atsižvelgdamas į Piliečių laisvių, teisingumo ir vidaus reikalų komiteto pranešimą ir Užsienio reikalų komiteto nuomonę ( A6‑0380/2007 ),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių ir Juodkalnijos Respublikos parlamentams ir vyriausybėms.
AIŠKINAMOJI DALIS
Su Europos Parlamentu konsultuojamasi dėl dviejų tarpusavyje susijusių ir paralelių susitarimų su Vakarų Balkanų šalimis: dėl susitarimų su Buvusiąja Jugoslavijos Respublika Makedonija ir Juodkalnija dėl readmisijos ir dėl susitarimų su Buvusiąja Jugoslavijos Respublika Makedonija, Juodkalnija ir Albanija dėl trumpalaikių vizų išdavimo tvarkos supaprastinimo (susitarimas dėl readmisijos su Albanija jau sudarytas 2005 m.).
ES ir Vakarų Balkanų šalių aukščiausiojo lygio susitikime, kuris įvyko 2003 m. birželio 21 d. Salonikuose, dar kartą pabrėžta, kaip svarbu, kad siekiant spręsti nelegalios imigracijos problemas, Vakarų Balkanų šalys sudarytų vizų išdavimo tvarkos supaprastinimo ir readmisijos susitarimus.
Pranešėja palankiai vertina šiuos susitarimus, pabrėžia jų svarbą Vakarų Balkanų šalims ir mano, kad reikia nepamiršti, jog šie teisės aktai naudingi abiem susitarimo šalims – ir ES, ir šiam ES strategiškai svarbiam regionui, į kurį įeina šalys, turinčios galimybių tapti ES narėmis (Kroatijai ir Buvusiajai Jugoslavijos Respublikai Makedonijai suteiktas šalių kandidačių statusas).
Tokių susitarimų dėl vizų išdavimo supaprastinimo sudarymas turi būti laikomas svarbiu žingsniu, kuris gali paskatinti Vakarų Balkanų šalis įgyvendinti svarbias reformas ir sustiprinti jų regioninį bendradarbiavimą bei bendradarbiavimą su ES tokiose srityse kaip teisinės valstybės stiprinimas, kova su organizuotu nusikalstamumu ir korupcija ir, įdiegus biometrines tapatybės nustatymo priemones, padidinti minėtųjų šalių administracinius pajėgumus sienų kontrolės ir dokumentų saugumo srityse.
Norint, kad imigracijos sistema gerai veiktų, reikia veiksmingų readmisijos susitarimų, ir kol nesudaryti readmisijos susitarimai, vizų išdavimo supaprastinimo susitarimai neturi būti sudaromi. Vis dėlto ES taip pat turėtų apsvarstyti galimybę naudoti kitas, t. y. politines, ekonomines, prekybos ar su plėtros politika susijusias priemones, siekiant sudaryti ar įgyvendinti readmisijos susitarimą.
Pranešėja palankiai vertina tai, kad EK, spręsdama, ar pradėti derybas su trečiosiomis šalimis dėl vizų išdavimo tvarkos supaprastinimo, atsižvelgia į tam tikrus teisingumo ir vidaus reikalų aspektus, pvz.: sienų valdymas, dokumentų saugumas, migracija ir prieglobsčio suteikimo klausimai, kova su terorizmu, organizuotu nusikalstamumu ir korupcija. Iš tiesų, Albanija, Juodkalnija, Buvusioji Jugoslavijos Respublika Makedonija, Serbija, Bosnija ir Hercegovina susiduria su vien joms būdingomis šių sričių problemomis, ir jas spręsti reikia skirtingai.
Tačiau pranešėja itin kritiškai vertina labai ribotą Europos Parlamento vaidmenį sudarant tokius susitarimus, apgailestaudama dėl liūdnos padėties, dėl kurios didėja demokratijos atotrūkis tarp Europos institucijų ir jos piliečių. Šios problemos turi tiesioginės įtakos ES piliečiams ir, deja, jokiu pasirengimo deryboms ar pačių derybų etapu EP nėra informuojamas apie readmisijos ir vizų išdavimo susitarimų padarinius ir šių susitarimų poveikį žmogaus teisėms ir prieglobsčio teisei.
Šių Bendrijos susitarimų dėl readmisijos tikslais ir formaliu pagrindu pateisinamas reikalavimas informuoti EP apie susitarimų įgyvendinimo poveikį valstybėse narėse. Norint parengti metinį pranešimą, kuris turėtų būti pateiktas svarstyti Europos Parlamentui, reikia informacijos apie grąžintų migrantų skaičių, jų pilietybę, statusą, vidutinį laukimo laikotarpį nuo sulaikymo, readmisijos prašymo iki perdavimo, ir pan.
Į vizos išdavimo supaprastinimo susitarimus turi būti įtrauktos nuostatos dėl stebėsenos mechanizmo bei laikino galiojimo išlyga, siekiant suteikti ES galimybę bet kuriuo metu dėl iškilusių įgyvendinimo sunkumų ar netikėtų politinių įvykių sustabdyti susitarimo taikymą.
4.10.2007
UŽSIENIO REIKALŲ KOMITETO NUOMONĖ
pateikta Piliečių laisvių, teisingumo ir vidaus reikalų komitetui
dėl pasiūlymo dėl Tarybos sprendimo dėl Europos bendrijos ir Juodkalnijos Respublikos susitarimo dėl readmisijos sudarymo
( COM(2007)0431 – C6‑0301/2007 – 2007/0146(CNS) )
Nuomonės referentas:
Marcello Vernola
TRUMPAS PAGRINDIMAS
Užsienio reikalų komitetas pritaria Europos bendrijos ir Juodkalnijos Respublikos susitarimo dėl readmisijos, dėl kurio buvo derėtasi tuo pačiu metu, kaip ir dėl vizų režimo supaprastinimo susitarimo, sudarymui.
Susitarimas padės abiem šalims stiprinti tarpusavio bendradarbiavimą valdant migraciją ir ypač kovojant su nelegalia imigracija, kuriant teisiškai privalomas readmisijos procedūrų taisykles.
Susitarimas turės plataus masto poveikį Juodkalnijos Respublikos pasienio valdymui. Norėdama įvykdyti visus susijusius įsipareigojimus, šalis turės labai sustiprinti pasienio kontrolės, pasienio administravimo ir pasienio policijos pajėgumus. Labai svarbu užtikrinti, kad vykdant readmisijos procedūras būtų laikomasi tarptautinės teisės nuostatų žmogaus teisių, prieglobsčio prašančių asmenų ir pabėgėlių apsaugos srityse.
Pastangos norint įvykdyti minėtuosius įsipareigojimus pareikalaus iš šalies nemažai finansinių ir personalo išteklių. Taigi šiam procesui palengvinti reikėtų skirti papildomai lėšų pagal pasirengimo narystei priemonę; be finansinės paramos taip pat reikėtų teikti techninę pagalbą ir perduoti žinias bei patirtį. Šiuos veiksmus turėtų papildyti valstybių narių, ypač turinčių sieną su regionu, veiksmai. ES valstybės narės galėtų prisidėti dalydamosi pasienio kontrolės ir migracijos valdymo patirtimi. Be to, visa Europos Sąjunga suinteresuota, kad šis susitarimas būtų greitai ir visapusiškai įgyvendintas.
******
Užsienio reikalų komitetas ragina atsakingą Piliečių laisvių, teisingumo ir vidaus reikalų komitetą siūlyti pritarti Komisijos pasiūlymui.
PROCEDŪRA
Pavadinimas
Europos bendrijos ir Juodkalnijos susitarimas dėl readmisijos
Nuorodos
COM(2007)0431 - C6-0301/2007 - 2007/0146(CNS)
Atsakingas komitetas
LIBE
Nuomonę pateikė
Paskelbimo plenariniame posėdyje data
AFET
24.9.2007
Nuomonės referentas
Paskyrimo data
Marcello Vernola
12.9.2007
Svarstymas komitete
3.10.2007
Priėmimo data
3.10.2007
Galutinio balsavimo rezultatai
+:
–:
0:
17
4
0
Posėdyje per galutinį balsavimą dalyvavę nariai
Vittorio Agnoletto, Christopher Beazley, Michael Gahler, Jas Gawronski, Alfred Gomolka, Richard Howitt, Anna Ibrisagic, Vytautas Landsbergis, Willy Meyer Pleite, Samuli Pohjamo, Libor Rouček, Jacek Saryusz-Wolski, Gitte Seeberg, Ari Vatanen, Josef Zieleniec
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Árpád Duka-Zólyomi, Gisela Kallenbach, Erik Meijer, Rihards Pīks, Csaba Sándor Tabajdi, Marcello Vernola
PROCEDŪRA
Pavadinimas
Europos bendrijos ir Juodkalnijos susitarimas dėl readmisijos
Nuorodos
COM(2007)0431 - C6-0301/2007 - 2007/0146(CNS)
Konsultacijos su EP data
18.9.2007
Atsakingas komitetas
Paskelbimo plenariniame posėdyje data
LIBE
24.9.2007
Nuomonę teikiantis (-ys) komitetas (-ai)
Paskelbimo plenariniame posėdyje data
AFET
24.9.2007
Pranešėjas(-ai)
Paskyrimo data
Adina-Ioana Vălean
10.9.2007
Svarstymas komitete
10.9.2007
2.10.2007
9.10.2007
Priėmimo data
9.10.2007
Galutinio balsavimo rezultatai
+:
–:
0:
23
3
0
Posėdyje per galutinį balsavimą dalyvavę nariai
Alexander Alvaro, Philip Bradbourn, Mihael Brejc, Kathalijne Maria Buitenweg, Michael Cashman, Giuseppe Castiglione, Giusto Catania, Jean-Marie Cavada, Elly de Groen-Kouwenhoven, Agustín Díaz de Mera García Consuegra, Kinga Gál, Patrick Gaubert, Roland Gewalt, Lívia Járóka, Ewa Klamt, Barbara Kudrycka, Claude Moraes, Inger Segelström, Károly Ferenc Szabó, Adina-Ioana Vălean, Manfred Weber, Tatjana Ždanoka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Evelyne Gebhardt, Ona Juknevičienė, Sylvia-Yvonne Kaufmann, Eva-Britt Svensson
