Klausimas Nr. H-0541/2010
Komisijai
2010 m. lapkričio mėn. sesija
Darbo tvarkos taisyklių 116 straipsnis
Carl Schlyter
(Verts/ALE) Tema: Kovos su klastojimu prekybos susitarimas (ACTA) ir ES acquis nustatytus įgaliojimus viršijantys įgaliojimai nustatyti draudimą atlikti tam tikrus veiksmus
Pagal Kovos su klastojimu prekybos susitarimo (ACTA) skyriaus „Civilinės vykdymo užtikrinimo priemonės“ nuostatas teismo institucijos gali išduoti orderį, nukreiptą prieš tam tikrą šalį ar trečiąją šalį, siekdamos neleisti, kad prekės, pagamintos pažeidžiant tam tikras teises, patektų į prekybos kanalus (Žr. 2.x. straipsnio 1 dalį „Draudimai atlikti tam tikrus veiksmus“). Šie įgaliojimai, kai teismas gali uždrausti atlikti tam tikrus veiksmus, gerokai skiriasi nuo ES acquis (Direktyvos 2004/48/EB dėl intelektinės nuosavybės teisių gynimo 9 straipsnis), pagal kurį leidžiama nustatyti draudimą siekiant „užkirsti kelią bet kokiam gresiančiam intelektinės nuosavybės teisių pažeidimui“, be to, pažeidžiant turi dalyvauti trečiosios šalys (taikoma „tarpininkams, kurių paslaugas naudoja trečioji šalis“). Pagal ACTA iš esmės panaikinamos ES acquis numatytos įgaliojimų nustatyti draudimą ribos.
Kaip Komisija, atsižvelgdama į tai, kad pagal ES acquis , kuriame įtvirtintos įgaliojimų nustatyti draudimus atlikti tam tikrus veiksmus ribos, buvo pasiekta trapi pusiausvyra tarp vykdymo užtikrinimo ir pagrindinių teisių, ketina užtikrinti, kad šios dabartiniame ES acquis nustatytos apsaugos sąlygos būtų išlaikytos?
Kaip Komisija ketina išsaugoti šias dabar ES acquis nustatytas ribas?
