Europarlamentarai ragina deklaruoti ES lėšų naudojimą ir paviešinti lobistų pavardes
Biudžeto kontrolė
2008-02-19 - 13:04
Antradienį patvirtintoje Europos Parlamento ataskaitoje siūloma įpareigoti valstybes ir ES institucijas teikti daugiau informacijos apie ES lėšų naudojimą, taip pat viešai skelbti lobistų, susitinkančių su Europos Komisijos nariais, pavardes.
Deputatai ragina Europos Komisiją prisiimti politinę atsakomybę už ES finansų valdymą ir informacijos apie ES lėšų gavėjus skelbimą. „Nepakanka tiesiog paskelbti neapdorotos informacijos – šią informaciją reikėtų racionaliai sisteminti, klasifikuoti ir pateikti taip, kad ji turėtų praktinės vertės“, – pažymi EP nariai. Jie atkreipia dėmesį, jog atskiri gavėjai gali gauti lėšų iš ES fondų pagal kelias veiklos programas arba sektorius, todėl svarbu „išsiaiškinti visas visuose sektoriuose atskiriems gavėjams išmokėtas lėšas“. Deputatai siūlo iki 2009 m. Europos Parlamento rinkimų „sukurti bendrą paieškos sistemą, kuri leistų gauti duomenis apie atskirus gavėjus visose ES veiklos srityse, įskaitant sutartis, dotacijas, subsidijas, mokslinių tyrimų programas, žemės ūkio arba struktūrinius fondus, centralizuotą ir decentralizuotą valdymą ir t. t.“.
Parlamento nuomone, ES šalys turėtų kasmet teikti ES lėšų panaudojimo deklaracijas“. Savo ruožtu EP nariai „apgailestauja, kad Europos skaidrumo iniciatyva neapima informacijos apie Bendrijos lėšų susigrąžinimą“. Jie ragina Europos Komisiją suteikti Europos Parlamentui ir visuomenei galimybę sužinoti, kas ir kiek ES lėšų sugrąžino ar turi sugrąžinti, taip pat kur šios lėšos po to buvo panaudotos.
Nors Europos Parlamentas savo narių finansinių interesų deklaracijas pateikia viešame registre, kai kurios kitos institucijos išvis nereikalauja tokių deklaracijų. EP narių nuomone, ši padėtis taisytina. Deputatai ragina kiekvieną ES instituciją patvirtinti savo narių profesinės etikos taisykles.
Parlamentas „sutinka su Europos ombudsmenu, kad būtina atskleisti atskirų lobistų, rengiančių posėdžius su Komisijos nariais, pavardes“. Deputatai taip pat siūlo paviešinti Europos Komisijos ekspertų grupių sudėtį.
José Javier POMÉS RUIZ (PPE-DE, ES) A6-0010/2008
Dėl finansinių klausimų skaidrumo
Iniciatyvos procedūra.
Svarstymas: 2008-02-18.
Balsavimas: 2008-02-19
20080215IPR21448 ES dotacijų gavėjai: Viešųjų pirkimų laimėtojai: ES žemės ūkio išmokų gavėjai: ES kovos su sukčiavimu tarnyba Apie ES lėšų panaudojimą naujosiose ES narėse
LT
1
LINK
http://ec.europa.eu/grants/beneficiaries_en.htm
LT
2
LINK
http://ec.europa.eu/public_contracts/beneficiaries_en.htm
LT
3
LINK
http://ec.europa.eu/agriculture/funding/index_en.htm
LT
4
LINK
http://ec.europa.eu/anti_fraud/reports/anti-fraud_en.html
LT
5
LINK
http://www.euractiv.com/en/innovation/new-members-eu-funds-spending-frenzy/article-170251
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
