Klausimas, į kurį atsakoma raštu, Nr. E-010728/2010
Komisijai
Darbo tvarkos taisyklių 117 straipsnis
Zigmantas Balčytis (S&D)
(2010 m. gruodžio 20 d.)
Tema: Dėl Komisijos EU PILOT vertinimo ataskaitos
Europos Komisija ataskaitoje dėl EU PILOT programos vertinimo teigia, kad projektas pradeda duoti teigiamų rezultatų, susijusių su Komisijos ir dalyvaujančių valstybių narių bendradarbiavimu atsakant į užklausas ir sprendžiant piliečių, įmonių ir pilietinės visuomenės interesų grupių problemas.
Europos Parlamentas 2010 m. lapkričio 25 d. rezoliucijoje laikosi nuomonės, kad Komisijos kasmetinėse ataskaitose dėl Europos Sąjungos teisės taikymo stebėsenos nepateikiama pakankamai informacijos apie faktinę ES teisės aktų taikymo padėtį.
Ar Europos Komisija nemano, kad Europos Parlamentui, kaip ES piliečiams atstovaujančiai institucijai, turėtų būti suteikta prieiga prie EU PILOT duomenų bazės, kad jis galėtų kontroliuoti, kaip Komisija vykdo savo Sutarčių sergėtojos vaidmenį?
Delsimas teisingai taikyti ir perkelti ES teisės aktus ar užtikrinti jų įgyvendinimą turi tiesioginės įtakos kasdieniam ES piliečių gyvenimui ir įmonių veiklai, kas sukelia teisinį neapibrėžtumą ir neleidžia išnaudoti visų vidaus rinkos teikiamų privalumų. Ar Europos Komisija nemano, kad siekiant užtikrinti geresnį ES teisės aktų taikymą valstybėse narėse į šią programą turi būti įtrauktos visos ES valstybės narės, neapsiribojant vien tik savanorišku dalyvavimu?