21.11.2006
PASIŪLYMAS DĖL REKOMENDACIJOS TARYBAI
pagal Darbo tvarkos taisyklių 114 straipsnio 1 dalį
pateikė Martine Roure
PSE frakcijos vardu
dėl asmens duomenų, tvarkomų policijos ir teismų bendradarbiavimo baudžiamosiose bylose kontekste, apsaugos
Europos Parlamento rekomendacija Tarybai dėl asmens duomenų, tvarkomų policijos ir teismų bendradarbiavimo baudžiamosiose bylose kontekste, apsaugos
Europos Parlamentas ,
–
atsižvelgdamas į 2006 m. rugsėjo 27 d. priimtą pranešimą P6_TA(2006)0370 . ,
–
– atsižvelgdamas į duomenų apsaugos darbo grupės, sudarytos iš valstybių narių institucijų atstovų (Direktyvos Nr. 95/46/EB 29 straipsnis), ir Europos duomenų apsaugos priežiūros pareigūno nuomones OL C 47, 2002 2 27, p. 27. ,
–
– atsižvelgdamas į Europos Tarybos konvenciją Nr. 108 dėl asmenų apsaugos ryšium su asmens duomenų automatizuotu tvarkymu,
–
– atsižvelgdmas į Konvenciją dėl Šengeno susitarimo, 1985 m. birželio 14 d. sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių, dėl laipsniško jų bendrų sienų kontrolės panaikinimo įgyvendinimo OL L 239, 2000 9 17, p. 19. ,
–
atsižvelgdamas į Darbo tvarkos taisyklių 114 straipsnio 1 dalį,
A.
kadangi Taryba įvykdė 2006 m. rugsėjo 27 d. Europos Parlamentui prisiimtą įsipareigojimą ir pagreitino spartą diskusijų dėl pasiūlymo dėl pamatinio sprendimo dėl asmens duomenų, tvarkomų policijos ir teismų bendradarbiavimo baudžiamosiose bylose kontekste, apsaugos ir kadangi ji beveik pasiekė susitarimą dėl šio teisės akto,
B.
kadangi, nepaisant pirmininkaujančios šalies rugsėjo 27 d. prisiimto įsipareigojimo Europos Parlamentui, neatrodo, kad šiuo metu Taryboje vykstančiose derybose būtų atsižvelgiama į Europos Parlamento nuomonę, nors ji buvo priimta vienbalsiai,
C.
kadangi Europos Parlamentas ir valstybių narių parlamentai nebuvo informuojami apie Taryboje vykstančių derybų eigą,
D.
atsižvelgdamas į santūrias valstybių narių duomenų apsaugos institucijų nuomones ir jų 2006 m. lapkričio 2 d. Londone padarytą pareiškimą, kuriame raginama sukurti darnią duomenų, kuriais bus keičiamasi valstybėse narėse, tarp valstybių narių arba su trečiosiomis šalimis, apsaugos sistemą,
E.
ypatingai susirūpinęs dėl diskusijų Taryboje eigos pokyčių,
1.
rekomenduoja Tarybai:
a) apgailestauja, kad valstybės narės krypsta į susitarimą, grindžiamą mažiausiu bendru vardikliu duomenų apsaugos srityje; baiminasi, kad, priešingai, jo įgyvendinimas turės neigiamą poveikį bendram duomenų apsaugos ES valstybėse narėse principui, tačiau nebus sukurta pakankamo lygio apsauga Europos mastu;
b) primena, kad šis pasiūlymas dėl pamatinio sprendimo turėtų laiku pakeisti Europos Tarybos konvenciją Nr. 108 dėl duomenų apsaugos; tačiau mano, kad teisės aktas, dėl kurio šiuo metu vyksta diskusijos Taryboje, yra prastesnis už minėtąją konvenciją, todėl kyla pavojus, jog bus susilpnintos dabartinės duomenų apsaugos normos; pageidauja, kad pamatinis sprendimas būtų naudingas Europai ir užtikrintų aukštą duomenų apsaugos lygį visose valstybėse narėse;
c) mano, kad priėmus tokį pasiūlymą dėl pamatinio sprendimo, dėl kurio šiuo metu vyksta derybos Taryboje, kai kurios duomenų apsaugos normos taptų nenuoseklios tarp valstybių Šengeno konvencijos narių, kurios taiko Konvenciją Nr. 108, ir valstybių, kurios nėra šios konvencijos narės;
d) pageidauja, kad pamatinis sprendimas turėtų plačią taikymo sritį, kuri apimtų ir duomenų apsaugą tvarkant duomenis valstybių viduje, nes šiuo sprendimu siekiama tokio paties tikslo, kaip ir Direktyva Nr. 95/46/EB, t. y. sugebėti suteikti piliečiams aukštą duomenų apsaugos lygį laisvės, saugumo ir teisingumo erdvėje ir panaikinti žmogaus teisių apsaugos lygių ir asmens duomenų kaupimo rinkmenų ir sistemų lygių skirtumus, kurie trukdo perduoti duomenis ir keistis jais tarp įvairių valstybių narių,
e) reikalauja, kad keitimasis duomenis su atsakingomis trečiųjų šalių institucijomis būtų įtrauktas į šio pamatinio sprendimo taikymo sritį, kad prireikus derybomis dėl atitinkamų tarptautinių susitarimų būtų užtikrintas tinkamas duomenų apsaugos lygis,
f) pageidauja, kad būsimuose ES teisės aktuose būtų užtikrintas labai aukštas svarbių duomenų apsaugos lygis tvarkant biometrinius duomenis ir duomenis apie DNR,
g) mano, kad esant tokiems jautriems ir nelygiems santykiams, kaip viešosios valdžios ir piliečio santykiai, vien tik asmens sutikimas negali būti laikomas pakankamu teisiniu pagrindu įteisinti vėlesnį duomenų tvarkymą siekiant apsaugoti jo duomenis, ir primena, kad Direktyva Nr. 95/46 ir toliau taikoma bet kokiam vėlesniam duomenų tvarkymui, priklausančiam I ramsčiui;
h) pasilieka galimybę surengti diskusijas su valstybių narių parlamentais dėl būsimos savo nuomonės dėl pamatinio sprendimo dėl duomenų apsaugos, kai Taryba pasirinks savo poziciją šiuo klausimu,
2.
paveda Pirmininkui perduoti šią rekomendaciją Tarybai ir Komisijai bei valstybių narių parlamentams ir vyriausybėms susipažinti.
