P6_TA(2007)0505
Direktyvos 2003/87/EB pakeitimas siekiant įtraukti aviacijos veiklą į šiltnamio efektą sukeliančių dujų išmetimo leidimų prekybos sistemą Bendrijoje ***I
A6-0402/2007
2007 m. lapkričio 13 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos direktyvos, iš dalies keičiančios Direktyvą 2003/87/EB, įtraukiant aviacijos veiklą į šiltnamio efektą sukeliančių dujų išmetimo leidimų prekybos sistemą Bendrijoje ( COM(2006)0818 – C6-0011/2007 – 2006/0304(COD) )
(Bendro sprendimo procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( COM(2006)0818 ),
–
atsižvelgdamas į EB sutarties 251 straipsnio 2 dalį ir 175 straipsnio 1 dalį, pagal kurias Komisija jam pateikė pasiūlymą ( C6-0011/2007 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Aplinkos, visuomenės sveikatos ir maisto saugos komiteto pranešimą ir Ekonomikos ir pinigų politikos komiteto, Pramonės, mokslinių tyrimų ir energetikos komiteto ir Transporto ir turizmo komiteto nuomones ( A6-0402/2007 ),
1.
pritaria Komisijos pasiūlymui su pakeitimais;
2.
prašo Komisijos perduoti klausimą svarstyti Parlamentui dar kartą, jeigu ji nori keisti pasiūlymą iš esmės arba keisti jo tekstą kitu;
3.
paveda Pirmininkui perduoti šią nuomonę Tarybai ir Komisijai.
P6_TC1-COD(2006)0304
Europos Parlamento pozicija, priimta per pirmąjį svarstymą 2007 m. lapkričio 13 d
.
, siekiant priimti Europos Parlamento ir Tarybos direktyvą
2008/.../EB
, iš dalies keičiančią Direktyvą 2003/87/EB, įtraukiant aviacijos veiklą į šiltnamio efektą sukeliančių dujų išmetimo leidimų prekybos sistemą Bendrijoje
(Tekstas svarbus EEE)
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 175 straipsnio 1 dalį,
atsižvelgdami į Komisijos pasiūlymą║,
atsižvelgdami į Europos ekonomikos ir socialinių reikalų komiteto nuomonę OL C
175, 2007 7 27, p. 47.
,
atsižvelgdami į Regionų komiteto nuomonę OL C
305, 2007 12 15, p. 15.
,
laikydamiesi Sutarties 251 straipsnyje nustatytos tvarkos
2007 m. lapkričio 13 d. Europos Parlamento pozicija.
,
kadangi: (1)
2003 m. spalio 13 d. Europos Parlamento ir Tarybos direktyva 2003/87/EB, nustatančia šiltnamio efektą sukeliančių dujų emisijos leidimų sistemą Bendrijoje ║ OL L 275, 2003 10 25, p. 32. Direktyva su pakeitimais, padarytais Direktyva 2004/101/EB (OL L 338, 2004 11 13, p. 18).
buvo nustatyta šiltnamio efektą sukeliančių dujų išmetimo leidimų prekybos sistema Bendrijoje, siekiant skatinti taupų ir ekonomiškai veiksmingą išmetamųjų šiltnamio efektą sukeliančių dujų kiekio mažinimą.
(2)
Pagrindinis Jungtinių Tautų bendrosios klimato kaitos konvencijos, kuri Europos bendrijos vardu buvo patvirtinta 1993 m. gruodžio 15 d. Tarybos sprendimu 94/69/EB dėl Jungtinių Tautų bendrosios klimato kaitos konvencijos sudarymo OL L 33, 1994 2 7, p. 11.
Pataisyta versija paskelbta OL L 146, 1994 6 11, p. 27.
, tikslas – užtikrinti tokią pastovią šiltnamio efektą sukeliančių dujų koncentraciją atmosferoje, kad klimato sistema būtų apsaugota nuo pavojingo antropogeninio poveikio. Bendrija ne kartą pareiškė, kad norint įgyvendinti šį tikslą bendras metinis vidutinis temperatūros pakilimas pasaulyje neturėtų būti didesnis kaip 2°C, palyginti su ikiindustrinio laikotarpio lygiu. Naujausi mokslo tyrimai ir darbai rodo, kad siekiant šio ilgalaikio temperatūros tikslo pasaulio šiltnamio efektą sukeliančių išmetamųjų dujų kiekiai turėtų pasiekti aukščiausią lygį per du dešimtmečius, o tuomet turėtų būti sumažinti bent 15 %, o palyginti su 1990 m. lygiu – galbūt net 50 %. Tarptautiniame kovos su klimato kaita procese dar nenustatyta, kokiu mastu valstybės turi sumažinti išmetamųjų teršalų kiekius po 2013 m., kad galėtų stabilizuoti šiltnamio efektą sukeliančių dujų koncentraciją. Kadangi ši direktyva turi būti suderinama su ES veikla, kuria ji prisideda siekiant ilgalaikio su temperatūra susijusio tikslo, leidimų skyrimo orlaivių naudotojams metodai ir pagrindas pagal šią direktyvą po minėtos datos turėtų būti persvarstyti atsižvelgiant į mokslo pažangą ir politikos pokyčius tarptautiniu mastu.
(3)
Pagal Jungtinių Tautų bendrąją klimato kaitos konvenciją visos šalys privalo parengti ir įgyvendinti nacionalines, o tam tikrais atvejais ir regionines programas, į kurias būtų įtrauktos priemonės, skirtos mažinti klimato kaitos poveikį.
(4)
Kioto protokolas, patvirtintas 2002 m. balandžio 25 d. Tarybos sprendimu 2002/358/EB dėl Jungtinių Tautų bendrosios klimato kaitos konvencijos Kioto protokolo patvirtinimo Europos bendrijos vardu ir bendro jame numatytų įsipareigojimų vykdymo OL L 130, 2002 5 15, p. 1.
, įpareigoja išsivysčiusias šalis veikiant per Tarptautinę civilinės aviacijos organizaciją (TCAO) siekti riboti ar mažinti šiltnamio efektą sukeliančių dujų, kurioms netaikomas Monrealio protokolas, išmetimą iš orlaivių.
(5)
Nepaisant to, kad Bendrija nėra 1944 m. Čikagos konvencijos susitariančioji šalis, visos valstybės narės yra šios konvencijos susitariančiosios šalys bei TCAO narės ir pasauliniu mastu bendradarbiaudamos su kitomis valstybėmis nuolat remia rinkos priemonių kūrimą. 2004 m. vykusiame šeštajame TCAO aviacijos aplinkos apsaugos komiteto posėdyje buvo nuspręsta, kad specialiai aviacijai skirta išmetamųjų teršalų prekybos sistema, kuri būtų nustatyta naujame teisės akte ir kurią remtų TCAO, atrodo pakankamai nepatraukli ir nereikėtų siekti
jos
įgyvendinti. Todėl TCAO asamblėjos rezoliucijoje Nr. 35–5 nesiūloma priimti jokio naujo teisės akto, tačiau pritariama
tolesniam tarptautinės aviacijos atviros
išmetamųjų teršalų
prekybos sistemos kūrimui
ir galimybei TCAO valstybėms narėms tarptautinės aviacijos išmetamuosius teršalus įtraukti į savo išmetamųjų teršalų prekybos sistemas.
(6)
Europos Parlamento ir Tarybos sprendimu Nr. 1600/2002/EB OL L 242, 2002 9 10, p. 1.
parengtoje šeštojoje Bendrijos aplinkosaugos veiksmų programoje numatyta, kad Bendrija turi nustatyti ir įgyvendinti konkrečius veiksmus siekiant mažinti aviacijos sektoriuje išmetamų šiltnamio efektą sukeliančių dujų kiekį, jei TCAO nesusitarė dėl tokių priemonių iki 2002 m. Taryba 2002 m. spalio mėn., 2003 m. gruodžio mėn. ir 2004 m. spalio mėn. išvadose pakartotinai paragino Komisiją pasiūlyti priemones, kurių tikslas – mažinti tarptautinio oro susisiekimo poveikį klimato kaitai.
(7)
Siekiant užtikrinti reikšmingą būtiną teršalų išmetimo mažinimą, politikos kryptys ir priemonės turėtų būti įgyvendinamos valstybių narių ir Bendrijos lygmeniu visuose Bendrijos ekonomikos sektoriuose, ne vien tik pramonės ir energetikos sektoriuose. Jei aviacijos sektoriaus poveikis klimato kaitai ir toliau didės tokiais pat tempais, šis sektorius gerokai pakenks teršalų išmetimo mažinimo tikslui, kurį, kovodami su klimato kaita, įgyvendina kiti sektoriai.
(8)
Siekdama padėti mažinti orlaivių išmetamų teršalų kiekį Komisija iki 2009 m. turėtų atlikti galimybių tyrimą, ar tikslinga nustatyti išmetamųjų teršalų standartus orlaivių varikliams.
(9)
2005 m. rugsėjo 27 d. komunikate COM(2005)0459 .
Komisija priėmė aviacijos poveikio klimato kaitai mažinimo strategiją. Strategijoje, kuri yra visapusiško priemonių rinkinio sudedamoji dalis, buvo pasiūlyta įtraukti aviaciją į Bendrijos šiltnamio efektą sukeliančių dujų išmetimo leidimų prekybos sistemą ir numatyta įgyvendinant antrąjį Europos klimato kaitos programos etapą sudaryti darbo grupę aviacijos klausimais, kuri suburtų daug suinteresuotųjų šalių ir svarstytų būdus įtraukti aviaciją į Bendrijos sistemą. 2005 m. gruodžio mėn. išvadose Taryba pripažino, kad ekonominiu ir aplinkos požiūriu aviacijos sektoriaus įtraukimas į Bendrijos sistemą atrodytų geriausias sprendimas ir paragino Komisiją iki 2006 m. pabaigos pateikti teisės akto projektą. 2006 m. liepos 4 d. rezoliucijoje
OL C 303 E, 2006 12 13 , p. 119.
Europos Parlamentas pripažino, kad išmetamųjų teršalų prekyba gali būti visapusiško priemonių rinkinio, skirto klausimams dėl aviacijos poveikio klimatui spręsti, sudedamąja dalimi, jei tik ji bus tinkamai parengta.
(10)
Be ekonominių priemonių, esama svarbių technologinių ir eksploatacinių taršos mažinimo galimybių, kurios turėtų būti plėtojamos labiau negu kada nors anksčiau.
(11)
Vien tik veiksmingiau valdant oro eismą būtų galima sumažinti kuro sąnaudas net iki 12 proc. ir taip prisidėti prie išmetamųjų CO
2
teršalų mažinimo. Taigi turėtų būti kiek įmanoma greičiau ir veiksmingiau įgyvendinami bendro Europos dangaus ir Europos oro eismo naujos kartos valdymo sistemos (angl. SESAR) projektai. Valstybėms narėms ir Bendrijai konsultuojantis su atitinkamais oro erdvės naudotojais tenka svarbus vaidmuo kuriant ir įtvirtinant funkcinius oro erdvės blokus, lanksčiuosius oro erdvės blokus ir lankstų oro erdvės blokų naudojimą. Todėl taip pat būtina palaikyti ES ir Jungtinių Valstijų federalinės aviacijos administracijos sudarytą AIRE (angl. Atlantic Interoperability Initiative to Reduce Emissions) iniciatyvą siekiant mažinti išmetamų teršalų kiekį
(12)
Pagrindinis vaidmuo įgyvendinant naujoves ir toliau mažinant išmetamųjų teršalų kiekį aviacijoje tenka moksliniams tyrimams ir technologijoms. Orlaivių, jų variklių ir degalų gamintojai raginami tirti atitinkamų sričių pasiekimus, kurie padėtų gerokai sumažinti aviacijos poveikį klimato kaitai, ir juos diegti. Bendrija turėtų toliau remti Septintojoje mokslinių tyrimų pagrindų programoje pradėtą bendrą technologijų iniciatyvą "Švarus dangus", kuria siekiama iš esmės sumažinti oro eismo poveikį aplinkai. Moksliniai tyrimai ir technologijų vystymasis yra naujovių bei geresnių rezultatų pagrindas. Bendrija turėtų ir toliau tvirtai remti Aeronautikos mokslinių tyrimų Europoje patariamosios tarybos (angl. ACARE) veiklą, ypač jos mokslinių tyrimų darbotvarkę (angl. SRA), kurioje nustatyti oro transporto pramonės išmetamųjų teršalų mažinimo tikslai – iki 2020 metų 50 proc. sumažinti išmetamo anglies dioksido kiekį vienam keleiviui bei kilometrui ir 80 proc. sumažinti išmetamo azoto oksido kiekį.
(13)
Kai kuriais atvejais subsidijos oro uostams sudaro sąlygas dar labiau didinti išmetamų šiltnamio efektą sukeliančių dujų kiekį, todėl Komisija turi visapusiškai laikytis galiojančios konkurencijos teisės.
(14)
Šios direktyvos tikslas – mažinti
aviacijos įnašą į bendrą
klimato
kaitą
įtraukiant aviacijos išmetamuosius teršalus į Bendrijos sistemą.
(15)
Orlaivių naudotojai turi tiesioginę eksploatuojamų orlaivių rūšies ir jų skrydžių kontrolę, todėl jie turėtų atsakyti už šia direktyva nustatytų įpareigojimų vykdymą. Naudotojas gali būti identifikuojamas naudojant TCAO žymenį arba bet kokį kitą skrydžio identifikavimui naudojamą pripažintą žymenį. Jei orlaivio naudotojo tapatybė nežinoma, orlaivio naudotoju laikomas orlaivio savininkas, nebent jis nurodo, kuris kitas asmuo yra orlaivio naudotojas.
(16)
Reikia užtikrinti vienodas veiklos sąlygas oro uostams ir orlaivių naudotojams. Todėl į Bendrijos sistemą iš pat pradžių turėtų būti įtraukti ir tarptautiniai skrydžiai į Europos Sąjungą bei iš jos ir skrydžiai Europos Sąjungoje.
(17)
Nuo 2011 m. ▌turėtų būti įtraukti visų skrydžių į Bendrijos oro uostus ir iš jų metu išmetami teršalai. ▌Jei trečioji šalis priima priemones, kurių tikslas – mažinti skrydžių iš tos šalies į Bendrijos oro uostus poveikį klimato kaitai ir kurios bent lygiavertės šios direktyvos reikalavimams, Bendrijos sistemos taikymo sritis turėtų būti iš dalies pakeista, kad skrydžiai iš tos šalies
į Bendriją
būtų išbraukti.
Klimato kaita yra pasaulinis reiškinys, todėl reikalingi sprendimai pasaulio mastu. Bendrija laiko šią direktyvą svarbiu pirmuoju žingsniu šia kryptimi. Diskusijose tobulinant šią politikos priemonę kviečiamos dalyvauti ir teikti savo idėjas ES valstybėmis narėmis nesančios šalys
.
Siekdama išklausyti trečiųjų šalių nuomonę, Komisija prieš įgyvendindama šią direktyvą ir jos įgyvendinimo metu turėtų su jomis palaikyti nuolatinį ryšį. Jeigu Europos Sąjunga susitaria su trečiąja šalimi dėl bendrosios sistemos, kuri turėtų aplinkai bent tokią pačią įtaką kaip ir Direktyva, Komisija gali siūlyti keisti Direktyvą. Bet kuriuo atveju Komisija gali siūlyti į sistemą neįtraukti skrydžių iš trečiųjų šalių, jeigu trečiojoje šalyje veikia sistema, kuri turi aplinkai bent tokią pačią įtaką kaip ir Direktyva.
(18)
Dėl išmetamo anglies dioksido, azoto oksidų, vandens garų bei sulfatų ir suodžių dalelių aviacija daro įtaką pasaulio klimatui
. Tarpvyriausybinė klimato kaitos grupė apytikriai nustatė, kad bendras dabartinis aviacijos poveikis yra 2–4 kartus didesnis, nei vien tik šiame sektoriuje išmetamo anglies dioksido poveikis praeityje. Naujausi Bendrijos mokslo tyrimų rezultatai rodo, kad bendras aviacijos poveikis galėtų būti maždaug du kartus didesnis už vien tik anglies dioksido poveikį. Tačiau nė viename iš šių apskaičiavimų neatsižvelgiama į ypač neaiškų plunksninių debesų poveikį. Pagal Sutarties 174 straipsnio 2 dalį Bendrijos aplinkos politika turi būti pagrįsta atsargumo principu, todėl reikėtų kaip įmanoma daugiau dėmesio skirti visiems aviacijos poveikiams.
Oro eismo valdymo institucijos turėtų taikyti veiksmingas priemones siekiant išvengti inversijos pėdsakų ir plunksninių debesų susidarymo keičiant įprastus skrydžių būdus, pvz., užtikrinant, kad nebūtų skrendama virš tų vietų, kuriose dėl specifinių atmosferos sąlygų gali susidaryti šie debesys. Be to, jos turėtų tvirtai skatinti inversijos pėdsakų ir plunksninių debesų mokslinius tyrimus, apimančius veiksmingas mažinimo priemones (pvz., kurą, variklius, oro eismo valdymą), netrukdančias siekti kitų aplinkosaugos tikslų. Kol Komisija pasiūlys kitų teisės aktų, kuriuose pagrindinis dėmesys būtų skiriamas būtent taršos azoto oksidu problemai aviacijos srityje, kiekvienai išskirto CO
2
tonai turi būti taikomas daugiklis.
(19)
Be šios direktyvos reikia ir kitų papildomų priemonių. Reikia sudaryti tyrimo grupes, kurios įvertintų kitas veiklos priemones.
(20)
Siekiant vengti konkurencijos iškraipymų reikėtų nustatyti suderintą leidimų paskirstymo metodiką. Siekiant užtikrinti naujiems orlaivių naudotojams galimybę patekti į rinką, dalis leidimų bus paskirstyta aukciono būdu pagal taisykles, kurias parengs Komisija. Veiklą nutraukusiems orlaivių naudotojams leidimai turėtų būti išduodami iki laikotarpio, kuriam jau buvo paskirti nemokami leidimai, pabaigos.
(21)
Nepaisant to, kad orlaivių naudotojams sudėtinga pradėti naudoti alternatyvius (atsinaujinančius) energijos šaltinius, aviacijos sektorius vis tiek turėtų siekti sumažinti teršalų išmetimą, t. y. siekti bendro ES tikslo išmetamų teršalų kiekį sumažinti nuo 20 iki 30 proc., palyginti su 1990 m. išmestų teršalų kiekiu. Kiekvienu Bendrijos schemos diegimo laikotarpiu, į kurį bus įtraukta aviacija, bei atsižvelgiant į laikotarpį, taikomą aviacijai per šį diegimo laikotarpį, aviacijai taikytini tikslai turi būti nustatyti atsižvelgiant į valstybių narių visų kitų fiksuotų šaltinių sektorių vidutines pastangas.
(22)
Aviacija prisideda prie bendro žmogaus veiklos poveikio klimato kaitai. Įplaukos iš leidimų pardavimo aukcione turėtų būti naudojamos mažinti šiltnamio efektą sukeliančių dujų emisijos poveikį
ir
prisitaikyti prie klimato kaitos pokyčių
ES ir trečiosiose šalyse, ypač besivystančiose šalyse
,
taip pat
finansuoti mokslinius tyrimus ir technologijų plėtrą, kurios tikslas – švelninti poveikį ir prie jo prisitaikyti.
Siekiant nors kiek sumažinti piliečiams tenkančią naštą, pajamos iš leidimų pardavimo aukcione taip pat turėtų būti naudojamos mokesčiams už ekologiškų rūšių transportą, pvz., traukinius ir autobusus, mažinti. Jos taip pat turėtų būti panaudotos valstybių narių pagrįstoms administracinėms išlaidoms, susijusioms su šia direktyva, padengti. Valstybės narės taip pat gali panaudoti šias pajamas prieigos ir konkurencingumo problemoms, kurių kyla atokiausiems regionams, ir problemoms, kylančioms dėl valstybės tarnybų įsipareigojimų, susijusių su šios direktyvos įgyvendinimu, sušvelninti ar net pašalinti. Valstybės narės turėtų pranešti Komisijai apie priemones, kurių imtasi pagal šią straipsnio dalį.
(23)
Siekiant didinti sistemos ekonomiškumą, orlaivių naudotojai turėtų turėti galimybę naudoti
kitų dujų išmetimo prekybos sistemos sektorių įrenginiams išduotus leidimus,
projektų veiklos patvirtintus išmetamųjų teršalų sumažinimus ir išmetamųjų teršalų mažinimo vienetus, kad galėtų įvykdyti įsipareigojimą grąžinti leidimus.
(24)
Dabartinės dujų išmetimo leidimų prekybos sistemos sąlygomis daug energijos sunaudojančios pramonės šakos patiria sunkumų dėl didelės anglies dioksido kainos. Esama realios grėsmės dėl anglies dioksido nutekėjimo, jei sistemoje dalyvauja kitas svarbus sektorius, perkantis dujų išmetimo leidimus. Siekdama išvengti anglies dioksido nutekėjimo energijai imliuose pramonės sektoriuose, pvz., cemento, kalkių arba plieno gamybos, Komisija nagrinės kitus variantus, pvz., nustatant atitinkamus sektorių tikslus arba tarptautinių mokesčių pataisas, ir iki 2008 m. pabaigos paskelbs pranešimą apie tai, kaip šį klausimą reikėtų spręsti.
(25)
Siekiant mažinti orlaivių naudotojams tenkančią administravimo naštą, už kiekvieną orlaivio naudotoją turėtų atsakyti viena valstybė narė. Valstybės narės turėtų būti įpareigotos užtikrinti, kad orlaivių naudotojai, kuriems leidimas oro susisiekimui vykdyti buvo išduotas toje valstybėje, leidimo neturintys orlaivių naudotojai arba trečiųjų šalių orlaivių naudotojai, kurių didžiausias išmetamųjų teršalų kiekis baziniais metais tenka tai valstybei narei, laikosi šios direktyvos reikalavimų.
(26)
Siekiant išsaugoti Bendrijos sistemos apskaitos sistemos vientisumą atsižvelgiant į tai, kad tarptautinės aviacijos išmetamieji teršalai dar nėra įtraukti į valstybių narių pagal Kioto protokolą prisiimtus įsipareigojimus, aviacijos sektoriui skirti leidimai turėtų būti naudojami tik siekiant įgyvendinti orlaivių naudotojams nustatytus įsipareigojimus grąžinti leidimus pagal šią direktyvą. Tačiau orlaivių naudotojai per savo registro administratorių turėtų turėti galimybę pakeisti leidimą, išduotą aviacijos sektoriui, leidimu, kuriuo gali naudotis visi sistemos operatoriai.
(27)
Siekdamos užtikrinti vienodą orlaivių naudotojų statusą, valstybės narės, administruodamos orlaivių naudotojus, už kuriuos jos atsakingos, turėtų vadovautis suderintomis taisyklėmis ir remtis konkrečiomis gairėmis, kurias parengs Komisija.
(28)
Europos saugios oro navigacijos organizacija (Eurokontrolė) gali turėti informacijos, kuri galėtų padėti valstybėms narėms ar Komisijai įgyvendinti įsipareigojimus pagal šią direktyvą.
(29)
Bendrijos sistemos nuostatos, susijusios su išmetamųjų teršalų stebėsena, ataskaitų teikimu ir tikrinimu bei su operatoriams taikytinomis nuobaudomis taip pat turėtų būti taikomos orlaivių naudotojams.
(30)
Šia direktyva valstybėms narėms neturėtų būti užkertamas kelias išlaikyti arba sukurti kitų papildomų ar tokį pat poveikį turinčių politikos krypčių ar priemonių, kuriomis būtų sprendžiamas bendro aviacijos sektoriaus poveikio klimato kaitai klausimas.
(31)
Šiai direktyvai įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).
.
(32)
Visų pirma Komisijai turėtų būti suteikti įgaliojimai priimti priemones dėl leidimų, kurių neprivaloma išduoti nemokamai, pardavimo aukciono būdu, ir iš dalies keisti I priede išvardytas aviacijos veiklos rūšis, jei kuri nors trečioji šalis nustato priemones, skirtas mažinti aviacijos poveikį klimato kaitai. Tos priemonės yra bendro pobūdžio ir jų paskirtis – iš dalies pakeisti neesminius šios direktyvos elementus ir papildyti šią direktyvą, pridedant ar keičiant naujus neesminius elementus, todėl jos turėtų būti priimtos pagal Sprendimo 1999/468/EB 5a straipsnyje nustatytą reguliavimo procedūrą su tikrinimu.
(33)
Valstybės narės savarankiškai negali įgyvendinti siūlomos priemonės tikslo ir, atsižvelgiant į siūlomos priemonės taikymo apimtį bei poveikį, tą tikslą galima būtų geriau pasiekti Bendrijos lygmeniu, laikydamasi Sutarties 5 straipsnyje nustatyto subsidiarumo principo Bendrija gali priimti priemones. Atsižvelgiant į minėtame straipsnyje nustatytą proporcingumo principą, ši direktyva nenumato nieko, kas nėra būtina siekiant siūlomos priemonės tikslo.
(34)
Todėl Direktyvą 2003/87/EB reikėtų atitinkamai iš dalies pakeisti,
PRIĖMĖ ŠIĄ DIREKTYVĄ:
1 straipsnis
Direktyvos 2003/87/EB pakeitimai
Direktyva 2003/87/EB iš dalies keičiama taip:
1)
Prieš 1 straipsnį įterpiama ši I skyriaus antraštė:
I skyrius
Bendrosios nuostatos
2)
3 straipsnis iš dalies keičiamas taip:
a)
b dalis papildoma taip: "arba I priede išvardytų rūšių aviacijos veiklą vykdančio orlaivio tai veiklai nurodytos išmetamos dujos";
b)
f punktas keičiamas taip:
f)
"operatorius" – tai asmuo, eksploatuojantis arba kontroliuojantis stacionarų įrenginį, arba, kai tai numatyta nacionaliniuose teisės aktuose, asmuo, kuriam paskirta sprendžiamoji ekonominė galia daryti poveikį stacionaraus įrenginio techniniam veikimui;
c)
pridedamos šios dalys:
o)
"orlaivio naudotojas" – tai asmuo
arba įstaiga, kurių tapatybė gali būti nustatyta pagal OACI kodą
,
kurie eksploatuoja
orlaivį, siekdami vykdyti I priede nurodytą aviacijos veiklą,
arba naudotojo pažymėjimo (angl. AOC) turėtojas, jei OACI kodas nežinomas
, arba orlaivio savininkas.
Šiuo tikslu reikės numatyti suderintą nuostatą valstybių narių nacionaliniuose registruose siekiant užtikrinti, kad orlaivio naudotojas ir jo savininkas, remiantis Keiptauno teisių į tarptautinę mobilią įrangą konvencija, visuomet, kai tik įmanoma, būtų įvardyti
;
p)
"naujas rinkos dalyvis" – tai bet kuris asmuo ar operatorius, vykdantis į I priedą įtrauktą aviacijos veiklą, dar nesikreipęs leidimų pagal 3d straipsnį. Jis negali nei iš dalies, nei visiškai nuosavybės teise priklausyti orlaivių naudotojui, pateikusiam paraišką gauti leidimus;
q)
"administruojanti valstybė narė" – tai valstybė narė, atsakinga už sistemos administravimą orlaivio naudotojo atžvilgiu pagal 18a straipsnio nuostatas;
r)
"aviacijai priskiriami išmetamieji teršalai" – tai visų I priede išvardytų rūšių aviacijos veiklą atitinkančių skrydžių iš valstybės narės ar į valstybę narę iš trečiosios šalies išmetamieji teršalai;
s)
"ankstesnio laikotarpio aviacijos išmetamieji teršalai" – tai I priede išvardytų rūšių aviacijos veiklą vykdančių orlaivių metinių išmetamųjų teršalų kiekio vidurkis 2004, 2005 ir 2006 kalendoriniais metais;
t)
"aviacijos išmetamųjų teršalų leidimai" – tai leidimai, skiriami orlaivių naudotojams kiekvieno derybų laikotarpio pradžioje
.
3)
Po 3 straipsnio įterpiamas šis II skyrius, III skyriaus antraštė ir 3e straipsnis:
II skyrius
Aviacija
3a straipsnis
II skyriaus taikymo sritis
Šio skyriaus nuostatos taikomos paskirstant ir išduodant išmetamųjų teršalų leidimus, susijusius su I priede nurodyta aviacijos veikla.
3b straipsnis
Bendras aviacijai skirtų leidimų skaičius
1.
Bendras
orlaivių naudotojams paskirstytinų leidimų skaičius lygus
90 proc.
ankstesnio laikotarpio aviacijos išmetamųjų teršalų kiekio sumos kiekvienais metais.
2.
Priklausomai nuo to, koks anglies dioksido mažinimo tikslas bus pasirinktas po 2010 metų – anglies dioksido kiekį sumažinti 30 ar 20 proc. 1990 metus laikant baziniais metais, Komisija, laikydamasi 23 straipsnio 2a dalyje numatytos reguliavimo procedūros su tikrinimu, vėlesniais laikotarpiais, kaip numatyta 11 straipsnio 2 dalyje, sumažins bendrą leidimų, suteikiamų orlaivių naudotojams, kiekį. Taip sumažinant leidimų kiekį bus sukurtas mechanizmas, kuriuo siekiama užtikrinti, kad bus išlaikytas sistemos veiksmingumas aplinkos apsaugos požiūriu.. Bus numatyti tolesni bendro paskirstytų leidimų skaičiaus persvarstymai dėl bendro išduodamų leidimų kiekio sumažinimo.
▌
3
.
Įsigaliojus šiai direktyvai, Komisija, remdamasi geriausiais turimais duomenimis, per šešis mėnesius nustato ankstesnio laikotarpio aviacijos išmetamųjų teršalų kiekius.
3c straipsnis
Aviacijai skirtų leidimų paskirstymo būdas
1.
Nuo 2011 m. 25 proc.
leidimų parduodama aukcione.▌
2.
Būsimais laikotarpiais
dalis
aukcione parduodamų leidimų,
kurie minimi 1 dalyje, nustatoma didesnė, atsižvelgiant didžiausią kituose sektoriuose organizuojamų aukcionų skaičių.
3.
Komisija priima reglamentą, kuriame pateikiamos išsamios nuostatos dėl valstybių narių rengiamo aukciono parduoti leidimus, kurių neprivaloma išdalyti nemokamai pagal 1 ir 2 dalių nuostatas. Leidimų skaičius, kurį kiekviena valstybė narė gali parduoti aukcione kiekvienu laikotarpiu, yra proporcingas šiai valstybei narei ataskaitiniais metais tenkančiai bendrų visoms valstybėms narėms priskirtų išmetamųjų teršalų daliai, apie kurią pranešama pagal 14 straipsnio 3 dalį ir kuri tikrinama pagal 15 straipsnio nuostatas. 11 straipsnio 2 dalyje minėto laikotarpio ataskaitiniai metai yra 2010 m., o kiekvieno paskesnio 11 straipsnio 2 dalyje minėto laikotarpio ataskaitiniai metai – kalendoriniai metai, pasibaigę 24 mėnesius prieš laikotarpio, su kuriuo susijęs aukcionas, pradžią.
Tas reglamentas, kurio tikslas – iš dalies pakeisti neesminius šios direktyvos elementus juos papildant, priimamas pagal 23 straipsnio 2a dalyje minėtą reguliavimo procedūrą su tikrinimu.
4.
Komisija priima reglamentą, kuriame nustatoma Europos leidimų rezervo sudarymo tvarka. Procentinę dalį leidimų, kurie perduodami į rezervą kiekvienu laikotarpiu ir skirti naujiems galimiems orlaivių naudotojams, nustato Komisija, atsižvelgdama į atsakingų institucijų paskelbtus rinkos prognozių tyrimus.
5.
Įplaukos iš leidimų pardavimo aukcione pagal 3 straipsnį naudojamos mažinti šiltnamio efektą sukeliančių išmetamųjų dujų poveikį
ir
prisitaikyti prie klimato kaitos poveikio
ES ir trečiosiose šalyse, ypač besivystančiose šalyse, ir
finansuoti mokslo tyrimus ir technologijų plėtrą, kurios tikslas – mažinti poveikį
, ypač oro linijų sektoriuje,
ir prie jo prisitaikyti.
Siekiant nors kiek sumažinti naštą piliečiams pajamos iš leidimų pardavimo aukcione taip pat turėtų būti naudojamos mokesčiams už klimatui žalos nedarančių rūšių transportą, pvz., traukinius ir autobusus, mažinti. Jos taip pat turėtų būti panaudotos valstybių narių pagrįstoms administracinėms išlaidoms, susijusioms su šia direktyva, padengti. Valstybės narės taip pat gali panaudoti šias pajamas prieigos ir konkurencingumo problemoms, kurių kyla atokiausiems regionams, ir problemoms, kylančioms dėl valstybės tarnybų įsipareigojimų, susijusių su šios direktyvos įgyvendinimu, sušvelninti ar net pašalinti.
Valstybės narės praneša Komisijai apie priemones, kurių imtasi pagal šią straipsnio dalį.
6
.
Informacija, pateikta Komisijai pagal šią direktyvą, neatleidžia valstybių narių nuo įsipareigojimo teikti informaciją pagal Sutarties 88 straipsnio 3 dalį.
3d straipsnis
Leidimų paskirstymas ir išdavimas orlaivių naudotojams
1.
Kiekvienu
11 straipsnio 2 dalyje
minėtu laikotarpiu kiekvienas orlaivio naudotojas gali kreiptis dėl nemokamai skiriamų leidimų pagal 3c straipsnį. Paraišką galima pateikti perduodant
administruojančios valstybės narės kompetentingai institucijai
patikrintus I priede nurodytos aviacijos veiklos, kurią vykdo tas orlaivio naudotojas, tonkilometrių duomenis už kalendorinius metus, pasibaigusius dvidešimt keturis mėnesius prieš laikotarpio, kuriam teikiama paraiška, pradžią pagal IV ir V priedus. Kiekviena paraiška turi būti pateikta likus bent dvidešimt vienam mėnesiui iki laikotarpio, kuriam ji teikiama, pradžios.
2.
Likus bent aštuoniolikai mėnesių iki laikotarpio, kuriam teikiama paraiška, pradžios, valstybės narės paraiškas, gautas pagal 1 dalį, pateikia Komisijai.
3.
Likus bent penkiolikai mėnesių iki kiekvieno
11 straipsnio 2 dalyje
minėto laikotarpio pradžios, Komisija priima sprendimą dėl šių klausimų:
a)
bendro tam laikotarpiui pagal 3b straipsnį paskirstytinų leidimų skaičiaus;
▌
b)
atskaitos dydžio, naudotino nemokamai paskirstant leidimus orlaivių naudotojams, kurių paraiškos buvo pateiktos Komisijai pagal 2 dalį.
b punkte
nurodytas atskaitos dydis apskaičiuojamas padalijant b punkte minėtą nemokamai skirtų leidimų skaičių iš tonkilometrių duomenų, nurodytų Komisijai pagal 2 dalį pateiktose paraiškose, sumos.
4.
Per tris mėnesius nuo Komisijos sprendimo priėmimo pagal 3 dalį dienos kiekviena administruojanti valstybė narė apskaičiuoja ir paskelbia:
a)
bendrą kiekvienam orlaivio naudotojui, kurio paraiška pateikta Komisijai pagal 2 dalies nuostatas, paraiškos laikotarpiui skirtų leidimų skaičių, apskaičiuotą padauginus paraiškoje nurodytus tonkilometrių duomenis iš atskaitos kiekio, paskelbto pagal 3 dalies b punkto nuostatas; ir
b)
kiekvienam orlaivio naudotojui kiekvieniems metams skirtų leidimų skaičių, kuris nustatomas padalijus bendrą visam laikotarpiui skirtų leidimų skaičių, apskaičiuotą pagal a punkto nuostatas, iš laikotarpio metų, kuriais tas orlaivio naudotojas vykdo I priede nurodytą aviacijos veiklą, skaičiaus.
5.
Administruojančios valstybės narės kompetentinga institucija kiekvienam orlaivių naudotojui išduoda tam orlaivių naudotojui tiems metams skirtą leidimų skaičių iki 2011 m. vasario 28 d. ir kiekvienų paskesnių metų vasario 28 d.
6
.
Komisija įgyvendina leidimų paskirstymo priemones, kuriomis atsižvelgiama į naujus aviacijos rinkos dalyvius.
"Nauji aviacijos rinkos dalyviai" – tai orlaivių naudotojai, kuriems, prasidėjus 11 straipsnio 2 dalyje nurodytam laikotarpiui, pirmą kartą išduotas naudotojo pažymėjimas ir kurie tuo laikotarpiu tikrai pradėjo veiklą.
7
.
Kai tam tikru laikotarpiu įvyksta kelių transporto įmonių susijungimas arba perėmimas, joms skirti arba jų įsigyti leidimai tampa naujojo ūkio subjekto nuosavybe. Kai transporto įmonė nutraukia veiklą, atitinkamus jos leidimus tam tikra valstybė pateikia į antrinę leidimų rinką. Prasidėjus kitiems metams, visi likusieji leidimai, atsižvelgiant į bendrą suteiktų leidimų mažinimą, atiduodami į aukcioną.
8
.
Remdamasi 2010–2012 m. patirtimi, Komisija pateikia pasiūlymą dėl išmetamųjų teršalų leidimų, kuriuos aviacijos sektoriui leidžiama nusipirkti antrinėje didesnių prekybos išmetamųjų teršalų leidimais sistemų rinkoje.
III skyrius
Stacionarūs įrenginiai
3e straipsnis
III skyriaus taikymo sritis
Šio skyriaus nuostatos taikomos paskirstant ir išduodant šiltnamio efektą sukeliančių dujų išmetimo leidimus, susijusius su kita veikla, nei I priede nurodyta aviacijos veikla.
4)
5 straipsnio a punktas keičiamas taip:
a)
įrenginio ar orlaivio ir juo vykdomos veiklos, įskaitant naudojamą technologiją;
5)
6 straipsnio 2 dalies e punkte po žodžio "leidimų" įterpiama "išskyrus pagal II skyrių išduotus leidimus".
6)
Po 11 straipsnio įterpiama ši IV skyriaus antraštė:
IV skyrius
Aviacijai ir stacionariems įrenginiams taikomos nuostatos
7)
11a straipsnyje įterpiama ši 1a dalis:
1a.
Atsižvelgdamos
į šio straipsnio 3 dalį, kiekvienu
11 straipsnio 2 dalyje
minėtu laikotarpiu valstybės narės leidžia kiekvienam orlaivio naudotojui naudoti
pagal III skyrių išduotus leidimus,
projektų veiklos patvirtintus teršalų mažinimo vienetus ir teršalų mažinimo vienetus, neviršijant procentinės leidimų dalies, kurią jis turi grąžinti pagal 12 straipsnio 2a dalį; ši procentinė dalis – valstybių narių šiam laikotarpiui pagal 1 dalį nurodytų
patvirtintų teršalų mažinimo vienetų ir teršalų mažinimo vienetų naudojimo
procentinių dalių vidurkis.
Komisija skelbia šią procentinę dalį likus bent šešiems mėnesiams iki kiekvieno
11 straipsnio 2 dalyje
minėto laikotarpio pradžios.
Aviacijos srityje naudojamų teršalų mažinimo vienetų ir patvirtintų teršalų mažinimo vienetų procentas, palyginti su jų naudojimu kituose sektoriuose, dar kartą svarstomas atliekant prekybos teršalų leidimais sistemos persvarstymą.
8)
11b straipsnio 2 dalyje frazė "iš įrenginių, kuriems" pakeičiama "vykdant veiklą, kuriai".
9)
12 straipsnis iš dalies keičiamas taip:
a)
2 dalyje po žodžio "nustatyti" įterpiama "ar orlaivio naudotojas vykdo įsipareigojimus pagal 2a dalį arba;
b)
įterpiamos šios 2a ir 2g dalys
: 2a.
Administruojanti valstybė narė garantuoja, kad kiekvienas orlaivio naudotojas vėliausiai iki kiekvienų metų balandžio 30 d. grąžintų leidimus, kurių skaičius atitinka bendrą ankstesnių kalendorinių metų išmetamųjų teršalų vykdant I priede išvardytų rūšių aviacijos veiklą, kurią vykdant jis buvo orlaivio naudotojas, kiekį, patikrintą pagal 15 straipsnio nuostatas. Valstybės narės garantuoja, kad leidimai, kurie grąžinti pagal šios dalies nuostatas, vėliau yra panaikinami.
2b.
Kol nėra Bendrijos priemonių, skatinančių sumažinti orlaivių, vykdančių aviacijos veiklą, nurodytą I priede, išskiriamą azoto oksidų kiekį, ir užtikrinančių ne mažesnį aplinkos apsaugos lygį nei numatytas šioje direktyvoje, siekiant 2a dalyje numatytų tikslų ir nukrypstant nuo 3a straipsnio nuostatų, anglies dioksido kiekis, kuris nurodytas leidime (jis nėra aviacijos leidimas ar patvirtintų teršalų mažinimo vienetų (angl. CER) arba teršalų mažinimo vienetų (angl. ERU) ir kurį leidžiama išskirti orlaivio naudotojui, dalijamas iš poveikio koeficiento, kuris lygus 2.
2c.
Kiekvienais metais orlaivių naudotojai, norintys pagal 2a dalį grąžinti leidimus, kurie nėra aviacijos leidimai, privalo pateikti administruojančiai valstybei narei patikrintus I priede nurodytos tais kalendoriniais metais vykdytos aviacijos veiklos tonkilometrių duomenis.
2d.
Remdamasi pagal 3 straipsnio nuostatas pateiktinais duomenimis, Komisija visiems orlaivių naudotojams nustato efektyvumo rodiklį, apskaičiuotą padalijus bendrą orlaivių naudotojų išmestą teršalų kiekį iš tonkilometrių duomenų sumos. Remdamasi šiuo pirmiesiems metams, apie kuriuos yra duomenų, nustatytu efektyvumo rodikliu, Komisija paskelbia tikslinį efektyvumo rodiklį 2010, 2015 ir 2020 metams, grindžiamą pajamų tonkilometriui (angl. RTK) tenkančiu 3,5 proc. išmetamųjų teršalų sumažėjimu per metus, kurį pasitelkiant atsižvelgiama į savanorišką tikslą iki 2020 m. 3,5 proc. per metus pagerinti orlaivių kuro sunaudojimo ekonomiškumą.
2e.
Orlaivių naudotojai, kurių efektyvumo rodiklio vertė konkrečiais metais viršija tiems metams Komisijos apskaičiuotą tikslinį efektyvumo rodiklį, siekdami įvykdyti 2a dalies nuostatas privalo grąžinti tik aviacijos leidimus.
2f.
Komisija, atsižvelgdama į orlaivių naudotojų pažadą iki 2020 m. padidinti orlaivių variklių efektyvumą 50 proc., 2010 m. ir 2015 m. praneša Europos Parlamentui apie pažangą siekiant šio tikslo.
2g.
Surinkus pakankamai mokslinių įrodymų pasiūlomas tinkamas koeficientas, kuriuo siekiama įvertinti dėl aviacijos veiklos susidarančių plunksninių debesų poveikį.
c)
3 dalyje po žodžio "leidimų" įterpiama frazė ", išskyrus pagal II skyrių išduotus leidimus".
10)
13 straipsnio 3 dalyje žodžiai "12 straipsnio 3 dalį" pakeičiami žodžiais "12 straipsnio 2a arba 3 dalį".
11)
14 straipsnis iš dalies keičiamas taip:
a)
1 dalyje
i)
po žodžio "emisijų" įterpiami žodžiai "ir tonkilometrių duomenų 3d straipsnyje nurodytos paraiškos tikslais";
ii)
žodžiai "iki 2003 m. rugsėjo 30 d." išbraukiami; ir
b)
3 dalyje
i)
žodis "įrenginio" pakeičiamas fraze "orlaivio naudotojo ar";
ii)
frazė "iš to įrenginio per kiekvienus kalendorinius metus" pakeičiama fraze "per kiekvienus kalendorinius metus iš įrenginio arba, nuo 2010 m. sausio 1 d., iš jo naudojamo orlaivio".
12)
15 straipsnis iš dalies keičiamas taip:
a)
pirmoje pastraipoje
i)
žodis "operatorių" pakeičiamas "operatorių ir orlaivių naudotojų";
ii)
po žodžių "V priede nustatytus kriterijus" įterpiama frazė "ir visas Komisijos pagal šią dalį priimtas išsamias nuostatas";
b)
antroje pastraipoje
i)
žodis "operatorius" pakeičiamas "operatorius ir orlaivio naudotojas";
ii)
po žodžių "V priede išvardytus kriterijus" įterpiama frazė "ir visas Komisijos pagal šią dalį priimtas išsamias nuostatas"; ir
c)
po antrosios pastraipos pridedama ši pastraipa:
Komisija gali priimti išsamias nuostatas dėl orlaivių naudotojų pagal 14 straipsnio 3 dalį pateiktų ataskaitų ir pagal 3d straipsnį pateiktų paraiškų tikrinimo pagal 23 straipsnio 2 dalyje minėtą reguliavimo procedūrą.
13)
16 straipsnis iš dalies keičiamas taip:
a)
1 dalyje išbraukiami žodžiai "ne vėliau kaip iki 2003 m. gruodžio 31 d.";
b)
2 dalyje
i)
žodis "operatorių" pakeičiamas fraze "operatorių ir orlaivių naudotojų";
ii)
žodžiai "12 straipsnio 3 dalį" pakeičiami "šią direktyvą";
c)
3 dalyje
i)
žodis "operatorius" pakeičiamas fraze "operatorius ir orlaivio naudotojas";
ii)
antrame sakinyje išbraukiami žodžiai "išmestą iš to įrenginio".
14)
Įterpiami šie 18a ir 18b straipsniai:
18a straipsnis
Administruojanti valstybė narė
1.
Administruojanti valstybė narė orlaivio naudotojo atžvilgiu yra ši:
a)
jei orlaivio naudotojas turi galiojančią licenciją oro susisiekimui vykdyti, išduotą valstybės narės pagal 1992 m. liepos 23 d. Tarybos reglamento (EEB) Nr. 2407/92 dėl oro vežėjų licencijavimo* nuostatas, – valstybė narė, tam orlaivio naudotojui išdavusi licenciją oro susisiekimui vykdyti;
b)
visais kitais atvejais – tai valstybė narė, kuriai teko didžiausia apskaičiuotų aviacijai priskirtų teršalų, išmestų tam orlaivio naudotojui vykdant skrydžius baziniais metais, dalis.
2.
Vadovaudamasi geriausia turima informacija, Komisija:
a)
iki 2009 m. vasario 1 d. paskelbia orlaivių naudotojus, kurie 2006 m. sausio 1 d. arba vėliau vykdė I priede išvardytų rūšių aviacijos veiklą, sąrašą, nurodydama kiekvieno orlaivio naudotojo administruojančią valstybę narę pagal 1 dalį;
b)
iki kiekvienų paskesnių metų vasario 1 d. atnaujina sąrašą, įtraukdama į jį orlaivių naudotojus, kurie vėliau vykdė I priede išvardytų rūšių aviacijos veiklą.
3.
1 dalyje "baziniai metai" veiklą Bendrijoje po 2006 m. sausio 1 d. pradėjusio orlaivio naudotojo atžvilgiu – tai pirmieji kalendoriniai veiklos metai; visais kitais atvejais – 2006 m. sausio 1 d. prasidėję kalendoriniai metai.
4
.
Siekdama užtikrinti vienodą orlaivių naudotojų statusą, Komisija priima konkrečias gaires, kuriomis suderinta tvarka vadovaudamosi valstybės narės administruoja orlaivių naudotojus
.
18b straipsnis
Eurokontrolės teikiama pagalba
Siekdama įgyvendinti įsipareigojimus pagal 3b straipsnio
3 dalį
ir 18a straipsnį, Komisija gali kreiptis pagalbos į Eurokontrolę ir
ji paskiria neutralią organizaciją, kuriai orlaivių naudotojai tiesiogiai pateikia duomenis.
__________
* OL L
240
, 1992 8 24, p. 1.
▌
15)
23 straipsnyje įterpiama ši 2a dalis:
2a.
Jei daroma nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į to sprendimo 8 straipsnio nuostatas.
16)
Įterpiamas šis 25a straipsnis:
25a straipsnis
Trečiųjų šalių priemonės siekiant mažinti aviacijos poveikį klimato kaitai
Jei trečioji šalis priima priemones, kurių tikslas – mažinti orlaivių poveikį klimato kaitai, ir kurios bent lygiavertės šios direktyvos reikalavimams, Komisija iš dalies pakeičia šią direktyvą,
kad būtų išvengta dvigubo apmokestinimo ir būtų užtikrintas vienodas vertinimas
.
Šis pakeitimas, kurio tikslas – iš dalies pakeisti neesminius šios direktyvos elementus, priimamas pagal 23 straipsnio 2a dalyje minėtą reguliavimo procedūrą su tikrinimu.
17)
28 straipsnis iš dalies keičiamas taip:
a)
3 dalies b punkte po žodžio "leidimų" įterpiama frazė ", išskyrus pagal II skyrių išduotus leidimus; ir
b)
4 dalyje po žodžio "leidimų" įterpiama frazė ", išskyrus pagal II skyrių išduotus leidimus.
18)
Po 30 straipsnio įterpiama ši antraštė:
V skyrius
Baigiamosios nuostatos
19)
I, IV ir V priedai iš dalies keičiami pagal šios direktyvos priedą.
2 straipsnis
Perkėlimas į nacionalinę teisę
1.
Valstybės narės priima šiai direktyvai įgyvendinti būtinus įstatymus ir kitus teisės aktus ne vėliau kaip per ... * 12 mėnesių po jos įsigaliojimo dienos.
. Jos nedelsdamos pateikia Komisijai tų nuostatų tekstą bei tų nuostatų ir šios direktyvos koreliacijos lentelę.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma oficialiai jas skelbiant. Nuorodų darymo tvarką nustato valstybės narės.
2.
Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstą. Komisija praneša apie tai valstybėms narėms.
3
.
Jeigu trečiosioms šalims arba tokių šalių grupėms pavyktų susitarti su Europos Sąjunga dėl bendros prekybos išmetimo leidimais sistemos, kuri aplinkos apsaugos požiūriu būtų bent lygiavertė šiai direktyvai, Komisija galėtų siūlyti pakeisti šią direktyvą – pritaikyti ją prie bendrosios sistemos taisyklių.
3 straipsnis
Įsigaliojimas
Ši direktyva įsigalioja dvidešimtą dieną po jos paskelbimo
Europos Sąjungos oficialiajame leidinyje
.
4 straipsnis
Adresatai
Ši direktyva skirta valstybėms narėms.
Priimta ║,
Europos Parlamento vardu Tarybos vardu
Pirmininkas Pirmininkas
PRIEDAS
Direktyvos 2003/87/EB I, IV ir V priedai iš dalies keičiami taip:
1)
I priedas iš dalies keičiamas taip:
a)
pavadinimas pakeičiamas taip:
VEIKLOS, KURIAI TAIKOMA ŠI DIREKTYVA, KATEGORIJOS
b)
po 2 dalies įterpiama ši pastraipa:
Nuo
2011 m.
sausio 1 d. šiai veiklai priskiriami visi skrydžiai į valstybės narės, kuriai taikoma Sutartis, oro uostą ir iš jo,
atsižvelgiant į ypatingą skrydžių tarp labiausiai nutolusios regionų ir Europos žemyninės dalies
.
c)
pridedama ši veiklos kategorija:
"Aviacija
Skrydžiai į oro uostą arba iš oro uosto, esančio valstybės narės, kuriai taikoma Sutartis, teritorijoje.
Šiai veiklai nepriskiriami:
▌
a)
kariniai skrydžiai kariniais orlaiviais, muitinės ir policijos
tarnybų
skrydžiai, paieškos ir gelbėjimo skrydžiai
, skirti
medicinos pagalbai ir pagalbai katastrofų metu teikti, įskaitant gaisrų gesinimą
,
kurį
vykdyti leido atitinkama kompetentinga valdžios institucija;
b) skrydžiai humanitariniais tikslais turint Jungtinių Tautų arba joms pavaldžių organizacijų įgaliojimus ir greitosios medicinos pagalbos skrydžiai, jeigu orlaivio naudotojas išmokytas juos atlikti (pvz., Jungtinėse Tautose) arba turi reikiamus oficialius įgaliojimus (oro vežėjo pažymėjime nurodyta licencija šiems greitosios medicinos pagalbos skrydžiams);
▌
c)
skrydžiai be tarpinių nutūpimų, užbaigiami orlaivio pakilimo aerodrome;
d)
mokomieji skrydžiai, kurių vienintelis tikslas – įgyti licenciją arba skrydžio įgulos atveju gauti kvalifikaciją, jei tai pagrindžia atitinkamas žymuo skrydžio plane, su sąlyga, kad skrydis nebuvo skirtas
keleiviams ir (arba) kroviniui skraidinti;
e)
skrydžiai, kurių vienintelis tikslas –
atlikti mokslinius tyrimus,
patikrinti
,
išbandyti
ar sertifikuoti orlaivį arba oro ar antžeminio aptarnavimo
įrangą
arba oro eismo valdymo procedūras
;
naujo orlaivio perkėlimo ir perskraidinimo skrydžiai, kuriuos atlieka orlaivio savininkas arba kurie atliekami jo pavedimu dėl sutarties nutraukimo anksčiau numatyto laiko, įsipareigojimų nevykdymo, susigrąžinimo ar panašaus atvejo orlaivį nuomojant, naudojant užsakomiesiems skrydžiams arba tarp šalių esant panašiems santykiams;
f)
orlaivio, kurio patvirtinta didžiausia kilimo masė nesiekia
20 000 kg, su sąlyga, kad šio orlaivio naudotojai dalyvautų kompensavimo sistemoje, kuri veikia pagal griežtus kriterijus ir kuri turi būti kontroliuojama iš išorės (prilyginama aukso standartui).
Anglies dioksidas"
2)
IV priedas iš dalies keičiamas taip:
a)
po pavadinimo įterpiama ši antraštė:
A DALIS. Stacionarių įrenginių išmetamų teršalų stebėsena ir ataskaitų teikimas
b)
pridedama ši B dalis:
B DALIS. Aviacijos išmetamų teršalų stebėsena ir ataskaitų teikimas
Išmetamo anglies dioksido stebėsena
Išmetamieji teršalai stebimi atliekant apskaičiavimą. Išmetamieji teršalai apskaičiuojami pagal šią formulę:
Kuro suvartojimas x teršalų išmetimo veiksnys
Į kuro suvartojimo rodiklį įskaičiuojamas pagalbinės jėgainės suvartotas kuras. Kai įmanoma, naudojamas tikrasis kuro suvartojimas per kiekvieną skrydį, kuris apskaičiuojamas pagal šią formulę:
Kuro kiekis orlaivio degalų bakuose, užbaigus kuro atsargų papildymą skrydžiui – kuro kiekis orlaivio bakuose, užbaigus kuro atsargų papildymą paskesniam skrydžiui + tam paskesniam skrydžiui įpilto kuro kiekis.
Jei tikrųjų kuro suvartojimo duomenų nėra, kuro suvartojimo duomenims apskaičiuoti pagal geriausią turimą informaciją taikomas standartizuotas pakopinis metodas.
Taikomi numatytieji Tarpvyriausybinės klimato kaitos grupės (TKKG) teršalų išmetimo veiksniai, nustatyti pagal 2006 m. TKKG aprašo gaires arba paskesnes atnaujintas šių gairių versijas, nebent veiklai būdingi teršalų išmetimo veiksniai, kuriuos, pasitelkusios priimtinus analizės metodus, nustatė nepriklausomos akredituotos laboratorijos, būtų tikslesni. Biomasės teršalų išmetimo veiksnys yra lygus nuliui.
Atskirai atliekamas kiekvieno skrydžio ir kiekvieno kuro rūšies kiekio apskaičiavimas.
Išmetamųjų teršalų ataskaitų teikimas
Pagal 14 straipsnio 3 dalį teikiamoje ataskaitoje kiekvienas orlaivio naudotojas pateikia šią informaciją:
A.
Orlaivio naudotojo identifikavimo duomenis, įskaitant:
-
naudotojo pavadinimą;
-
jį administruojančią valstybę narę;
-
jo adresą, įskaitant pašto indeksą ir šalį bei kontaktinį adresą administruojančioje valstybėje narėje, jei skiriasi nuo pirmesnio adreso;
-
orlaivių, kuriuos orlaivio naudotojas naudojo ataskaitoje apžvelgiamu laikotarpiu I priede išvardytų rūšių aviacijos veiklai vykdyti, registracijos numerius ir orlaivių rūšis;
-
oro vežėjo pažymėjimo ir licencijos oro susisiekimui vykdyti, pagal kurią orlaivio naudotojas vykdė I priede išvardytų rūšių aviacijos veiklą, numerius bei juos išdavusios valdžios institucijos pavadinimą;
-
kontaktinio asmens adresą, telefoną, fakso numerį ir el. pašto duomenis; ir
-
orlaivio savininko pavadinimą.
B.
Apie kiekvienos rūšies kurą, kuriam apskaičiuojami išmetamieji teršalai:
-
kuro suvartojimą;
-
teršalų išmetimo veiksnį;
-
visų ataskaitoje apžvelgiamu laikotarpiu orlaivio naudotojo vykdytų skrydžių, kurie atitinka I priede išvardytų rūšių aviacijos veiklą, išmetamųjų teršalų suma;
-
bendrą išmetamųjų teršalų kiekį iš:
–
visų ataskaitoje apžvelgiamu laikotarpiu orlaivio naudotojo vykdytų skrydžių, kurie atitinka I priede išvardytų rūšių aviacijos veiklą, ir kurių išvykimo vieta – oro uostas valstybės narės teritorijoje, o atvykimo vieta – oro uostas tos pačios valstybės narės teritorijoje;
–
visų kitų ataskaitoje apžvelgiamu laikotarpiu orlaivio naudotojo vykdytų skrydžių, kurie atitinka I priede išvardytų rūšių aviacijos veiklą;
-
bendrą išmetamųjų teršalų kiekį visiems ataskaitoje apžvelgiamu laikotarpiu orlaivio naudotojo vykdytiems skrydžiams, kurie atitinka I priede išvardytų rūšių aviacijos veiklą ir kurių:
-
išvykimo vieta – bet kuri valstybė narė;
-
išvykimo vieta – trečioji šalis, o atvykimo vieta – bet kuri valstybė narė;
-
nenumatytus veiksnius.
Tonkilometrių duomenų stebėsena įgyvendinant 3d straipsnio nuostatas
Teikiant aviacijos leidimų paraišką pagal 3d straipsnio 1 dalį, aviacijos veiklos apimtis apskaičiuojama tonkilometriais pagal šią formulę:
tonkilometriai = atstumas x naudingoji apkrova
kur:
"atstumas" – tai ortodrominis atstumas tarp išvykimo ir atvykimo oro uostų; ir
"naudingoji apkrova" – tai bendra skraidinamų krovinių, pašto ir keleivių masė.
Apskaičiuojant naudingąją apkrovą atsižvelgiama į šiuos veiksnius:
-
keleivių skaičius – tai orlaivyje esančių asmenų skaičius, neįskaitant įgulos narių;
-
orlaivio naudotojas gali taikyti tikrąją ar standartinę keleivių ir registruoto bagažo masę, nurodytą jo atitinkamų skrydžių masės ir balanso dokumentuose, arba nustatytąją kiekvieno keleivio ir jo registruoto bagažo 100 kg vertę.
Tonkilometrių duomenų ataskaitų teikimas įgyvendinant 3d straipsnio nuostatas
Pagal 3d straipsnio 1 dalį teikiamoje paraiškoje kiekvienas orlaivio naudotojas pateikia šią informaciją:
A.
Orlaivio naudotojo identifikavimo duomenis, įskaitant:
-
naudotojo pavadinimą;
-
jį administruojančią valstybę narę;
-
jo adresą, įskaitant pašto indeksą ir šalį bei kontaktinį adresą administruojančioje valstybėje narėje, jei skiriasi nuo pirmesnio adreso;
-
orlaivių, kuriuos orlaivio naudotojas naudojo ataskaitoje apžvelgiamu laikotarpiu I priede išvardytų rūšių aviacijos veiklai vykdyti, registracijos numerius ir orlaivių rūšis;
-
oro vežėjo pažymėjimo ir licencijos oro susisiekimui vykdyti, pagal kurią orlaivio naudotojas vykdė I priede išvardytų rūšių aviacijos veiklą, numerius bei juos išdavusios valdžios institucijos pavadinimą;
-
kontaktinio asmens adresą, telefoną, fakso numerį ir el. pašto duomenis; ir
-
orlaivio savininko pavadinimą.
B.
Tonkilometrių duomenis:
-
skrydžių skaičius kiekvienai oro uostų porai;
-
keleivių ir kilometrų skaičius kiekvienai oro uostų porai;
-
tonkilometrių skaičius kiekvienai oro uostų porai;
-
bendras visų ataskaitoje apžvelgiamais metais orlaivio naudotojo vykdytų skrydžių, kurie atitinka I priede išvardytų rūšių aviacijos veiklą, tonkilometrių skaičius.
3)
V priedas iš dalies keičiamas taip:
a)
po pavadinimo įterpiama ši antraštė:
A DALIS. Stacionarių įrenginių išmetamų teršalų tikrinimas
b)
pridedama ši B dalis:
B DALIS. Aviacijos išmetamų teršalų tikrinimas
13)
Šiame priede nustatyti bendrieji principai ir metodika, taikomi tikrinant vykdant skrydžius, atitinkančius I priede išvardytų rūšių aviacijos veiklą, išmetamų teršalų ataskaitas.
Šiuo tikslu:
a)
3 dalyje nuoroda į operatorių taip pat laikoma nuoroda į orlaivio naudotoją, o c punkte nuoroda į įrenginį taip pat laikoma nuoroda į orlaivį, naudotą ataskaitoje apžvelgtai aviacijos veiklai vykdyti;
b)
5 dalyje nuoroda į įrenginį taip pat laikoma nuoroda į orlaivio naudotoją;
c)
6 dalyje nuoroda į įrenginiu vykdomą veiklą taip pat laikoma nuoroda į orlaivio naudotojo vykdomą ataskaitoje apžvelgiamą aviacijos veiklą;
d)
7 dalyje nuoroda į įrenginio naudojimo vietą taip pat laikoma nuoroda į vietas, kuriomis orlaivio naudotojas naudojosi, kad vykdytų ataskaitoje apžvelgiamą aviacijos veiklą;
e)
8 ir 9 dalyse nuorodos į išmetamųjų teršalų šaltinius, kurie priskiriami įrenginiui, taip pat laikomos nuorodomis į orlaivį, už kurį atsakingas orlaivio naudotojas;
f)
10 ir 12 dalyse nuorodos į operatorių taip pat laikomos nuorodomis į orlaivio naudotoją.
Aviacijos išmetamų teršalų ataskaitų tikrinimo papildomos nuostatos
14)
Tikrintojas pirmiausia patikrina, ar:
a)
atsižvelgta į visus skrydžius, atitinkančius I priede išvardytų rūšių aviacijos veiklą. Atlikdamas šią užduotį, tikrintojas remiasi tvarkaraščio duomenimis ir kitais orlaivio naudotojo eismo duomenimis, įskaitant duomenis, kurių orlaivio naudotojas paprašo iš Eurokontrolės;
b)
bendri kuro suvartojimo duomenys atitinka vykdant aviacijos veiklą naudotam orlaiviui pirkto ar kitaip pateikto kuro duomenis.
Bendrijos institucijos ir valstybės narės užtikrina, kad prieš pradedant įgyvendinti direktyvą buvo suderinti taikomi darbo metodai ir kad jos nuostatos taikomos vienodai.
Pagal 3d straipsnio 1 dalį pateiktų tonkilometrių duomenų tikrinimo papildomos nuostatos
15)
Šiame priede nustatyti pagal 14 straipsnio 3 dalį teikiamų išmetamųjų teršalų ataskaitų tikrinimo bendrieji principai ir metodika, jei tinkama, taip pat atitinkamai taikomi aviacijos tonkilometrių duomenims tikrinti.
16)
Tikrintojas pirmiausia patikrina, ar pagal 3d straipsnio 1 dalį pateiktoje to orlaivio naudotojo paraiškoje atsižvelgta tik į skrydžius, kurie realiai buvo įvykdyti ir kurie atitinka I priede išvardytų rūšių aviacijos veiklą, už kurią atsako orlaivio naudotojas. Atlikdamas šią užduotį, tikrintojas remiasi orlaivio naudotojo eismo duomenimis, įskaitant duomenis, kurių orlaivio naudotojas paprašo iš Eurokontrolės. Be to, tikrintojas patikrina, ar orlaivio naudotojo nurodyta naudingoji apkrova atitinka orlaivio naudotojo saugos tikslais saugomus naudingosios apkrovos dokumentus.
Bendrijos institucijos ir valstybės narės užtikrina, kad prieš pradedant įgyvendinti direktyvą buvo suderinti taikomi darbo metodai ir kad jos nuostatos taikomos vienodai.
