KLAUSIMAS ŽODŽIU H-1021/08
Vyriausybės valandai 2009 Sausio mėnesio sesijoje
pagal 109 Darbo tvarkos taisyklių straipsnį
pateikė
Jolanta Dičkutė
Tarybai
Tema: ŽIV prevencijos, gydymo ir priežiūros didinimas
Iš Europos ligų prevencijos ir kontrolės centro (angl. ECDC) pateiktos ataskaitos: „ŽIV tyrimai Europoje: nuo politikos iki jos įgyvendinimo“, apimančios laikotarpį nuo 2008 m. sausio mėn., išryškėja, kad prarandama daug galimybių diagnozuoti užsikrėtimo ŽIV atvejus ES šalyse, ypač sveikatos apsaugos sektoriuje. Apytikriais skaičiavimais, apie 30 proc. infekuotųjų ŽIV ES šalyse nežino, kad jie infekuoti. Vėlai diagnozavus ligą, vėlai pradedamas antiretrovirusinis gydymas (ARG), mažėja galimybių gydyti vaistais, didėja mirštamumo ir sergamumo lygis bei rizika užkrėsti šiuo virusu kitus.
Pirmininkaujant Liuksemburgui, Vokietijai, Portugalijai ir dabar Prancūzijai imtasi teigiamų veiksmų. Ar pirmininkavimą perimanti Čekija ketina imtis tam tikrų priemonių, siekdama pagerinti ŽIV prevenciją, gydymą ir priežiūrą?
