KLAUSIMAS ŽODŽIU H-0473/09
Vyriausybės valandai 2009 Gruodžio mėnesio sesijoje
pagal 116 Darbo tvarkos taisyklių straipsnį
pateikė
Georgios Toussas
Tarybai
Tema: Pasipriešinimas antikomunistinei kampanijai, kuriai vadovauja Lenkijos valdžios institucijos
Priėmus baudžiamojo kodekso pakeitimą, kurį pasirašė prezidentas Lechas Kačinskis, komunistinė simbolika Lenkijoje dabar draudžiama pagal įstatymą ir ji nuo šiol yra neteisėta. Tęsiant šią antikomunistinę kampaniją, pagal kurią komunizmas prilyginamas fašizmui, siekiama suklastoti istoriją ir uždrausti viską, kas susiję su socializmo kūrimu ir žmonių pasiekimais. Tai yra provokacinė veikla, kurią vykdant siekiama patraukti baudžiamojon atsakomybėn visus, kurie priešinasi ir kovoja už geresnę ateitį. Nuobauda už įstatymo pažeidimą yra daugiausia dvejų metų kalėjimo bausmė. Panašias priemones per Antrąjį pasaulinį karą visoje Europoje taikė naciai ir Graikijos, Ispanijos ir Portugalijos fašistinės diktatūros atstovai. Taikant šias reakcingas priemones pažeidžiamos pagrindinės demokratinės ir visuotinės laisvės ir įžeidžiama milijonai pasiaukojusių ir pasipriešinusių komunistų ir darbininkų, kurie žuvo kovodami su fašizmu ir nacizmu.
Ar Taryba smerkia šį reakcingą Lenkijos vyriausybės sprendimą ir apskritai komunistų ir darbininkų baudžiamąjį persekiojimą?
