24.9.2010 B7-0532/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl jaunimo skatinimo rinktis sveiką maistą mokyklose
Daciana Octavia Sârbu
PE446.623v01-00 B7‑0532/2010 Pasiūlymas dėl Europos Parlamento rezoliucijos dėl jaunimo skatinimo rinktis sveiką maistą mokyklose
Europos Parlamentas ,
– atsižvelgdamas į ES vaisių vartojimo skatinimo mokyklose programą,
– atsižvelgdamas į ES sveikos mitybos akciją „Skanioji kompanija“,
– atsižvelgdamas į Darbo tvarkos taisyklių 120 straipsnį,
A. kadangi mityba turi nepaprastai didelę įtaką žmogaus fizinei bei protinei būklei ir ilgalaikei sveikatai,
B. kadangi vaikams labai naudinga, kad mokykloms būtų tiekiamas maistingas maistas, ir kadangi tai itin prisideda prie jų vystymosi,
C. kadangi mokymas nuo pat mažumės apie sveikos mitybos svarbą padeda skatinti sveikai gyventi ir atsižvelgti į sveikatos aspektus visą gyvenimą,
D. kadangi prevencinė sveikatos priežiūra palankesnė pacientams ir yra pigesnė sveikatos paslaugų teikėjams negu atsiradusių sveikatos problemų sprendimas,
1. ragina Komisiją ir toliau teikti iniciatyvas, kuriomis būtų skatinama sveika mityba, akcentuojant vaikų mokymą šiuo klausimu;
2. ragina valstybes nares užtikrinti, kad mokykloms būtų tiekiamas sveikas maistas, ir prioritetą teikti informavimui apie sveikos mitybos svarbą ir apie mitybos ir fizinės bei protinės sveikatos ryšį.
