Carla Del Ponte: „Aukų likimai teikia didžiausią motyvaciją mano darbe“
Užsienio ryšiai
2007-06-27 - 12:43
Carla del Ponte Europos Parlamente Tarptautinio baudžiamojo tribunolo buvusiai Jugoslavijai (TBTJ) generalinė prokurorė Carla del Ponte EP Užsienio reikalų komitete kalbėjo apie įtariamųjų karo nusikaltimais persekiojimą. Laisvėje liko tik keturi svarbiausieji, tarp jų – R. Mladičius ir R. Karadičius. Hagos tribunolas, įkurtas 1993 m. JT rezoliucija, nuo savo gyvavimo pradžios pateikė kaltinimus 161 nusikaltėliui. Nuo 1999 m. jo generalinės prokurorės postą užimanti C. del Ponte apie savo darbą papasakojo ir mums.
1947 m. Lugane gimusi būsimoji teisininkė gimtojoje Šveicarijoje išgarsėjo kaip nenuilstanti rizikuojanti kovotoja su organizuotu nusikalstamumu. Užėmusi generalinės prokurorės pareigas Hagos tribunole, ji nagrinėjo vienus žvėriškiausių nusikaltimų pokarinės Europos istorijoje. Tarp jų – genocidas ir prievartavimas kaip karo priemonė.
Jūsų nuomone, koks buvo svarbiausias TBTJ pasiekimas? Ar tribunolo veikla prisidėjo prie susitaikymo proceso buvusioje Jugoslavijoje?
Svarbiausias TBTJ pasiekimas – 161 kaltinamieji aktai karinę ir politinę atsakomybę už brutalius nusikaltimus buvusios Jugoslavijos teritorijoje – karo nusikaltimus, nusikaltimus žmogiškumui bei genocidą – turintiems asmenims. Niekas nebeabejoja, kad Srebrenicoje buvo vykdomas genocidas. Šis pripažinimas – didelis pasiekimas, tai kova prieš įtakingų vyrų ir moterų nebaudžiamumą. Tai svarbus pasiekimas vykdant teisingumą, Genocido ir Ženevos konvencijas. Tai labai svarbu.
Susitaikymas – daug sudėtingesnis dalykas. Teisingumas privalo būti vykdomas, bet to nepakanka visiškam susitaikymui. Tai tik vienas susitaikymo komponentų. Susitaikymas ateis tik tuomet, kai žmonės priims ir įsisąmonins praeities faktus, o apie tai informuota naujoji karta dirbs taikios ir demokratiškos ateities labui. Tarptautinis teisingumas – pirmasis žingsnis, tačiau antrąjį privalo žengti nacionalinės ir vietinės valdžios institucijos, turinčios pripažinti teisybę ir konflikto faktus. Trečiasis žingsnis – naujosios kartos švietimas mokyklose ir universitetuose. Tam prireiks laiko.
Neseniai ES atnaujino derybas su Serbija dėl stabilizacijos ir asociacijos susitarimo. Ar tai reiškia, jog Belgradas pradėjo pilnai bendradarbiauti su tribunolu?
Taip, per porą savaičių jis perdavė du ypatingai mums svarbius bėglius – mums pasakyta, kad juos sugauti buvo labai sudėtinga. Dabar prašau perduoti Mladičių – tikiuosi, kad jis bus greitai surastas ir pristatytas į Hagą kiek galima greičiau. Manau, jog Serbija su naująja vyriausybe turi politinę valią bendradarbiauti, kadangi su šiais dvejais asmenimis mums buvo perduotas pluoštas mūsų mėnesių mėnesius reikalautų dokumentų bei leista susitikti su liudininkais. Manau, jog esame teisingame kelyje visapusiško bendradarbiavimo link, tačiau man reikia tų keturių bėglių – be jų niekuomet nebus pilno bendradarbiavimo. Ypač Mladičiaus, jie gali perduoti Mladičių!
Reikia, jog Europos Sąjunga – ypač ateinančiais keliais mėnesiais – derybų pažangą sietų su Serbijos bendradarbiavimu su Haga. Jei Serbija nepristatys bėglių, tai bus svarbus momentas – paskutinis momentas. Jei negausiu savo bėglių šiemet, manau, jog tą padaryti bus vis sunkiau, o gal net ir neįmanoma. Tikiuosi, jog ES ir toliau rems mane, nepaisydama įvairaus politinio spaudimo.
Jei ateityje europarlamentarai spręstų dėl buvusios Jugoslavijos narystės ES, kokių kriterijų jie turėtų laikytis?
Esu prokurorė, stengiuosi nesivelti į politiką, nors kartais prie jos ir priartėju. Tam, kad padaryčiau savo darbą, man reikia mano bėglių ir bendradarbiavimo. Bet kuriuo atveju, jei buvusios Jugoslavijos valstybės slepia karo nusikaltėlius, joms ES – ne vieta. Neturime omenyje smulkių ar vidutinių žuvų, šnekame apie baisiausius nusikaltimus padariusius nusikaltėlius. Pažiūrėkime, kas atsitiks artimiausioje ateityje.
Šnekant apie jūsų asmenybę, kas įkvėpė ir palaikė jus šiame darbe?
Tai mano darbas, buvau prokurore daugelį metų. Daugiausiai motyvacijos teikia aukų likimai. Karo nusikaltimų ir nusikaltimų žmogiškumui metu žmonių kančios būna nepakeliamos. Mane ir mano kolegas įkvepia, kuomet pastebime, jog aukos mato teisingumo triumfą. Tai yra neįtikėtina.
20070622STO08192 C. del Ponte Užsienio reikalų komitete [EN] Posėdžio dokumentai Hagos tribunolas buvusiai Jugoslavijai [EN]
LT
1
PHOTO
20070626PHT08377.jpg
LT
3
LINK
/meetdocs/2004_2009/organes/afet/afet_20070626_1100.htm
LT
4
LINK
http://www.un.org/icty/
-//EP//TEXT IM-PRESS 20070625IPR08228 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
