KLAUSIMAS ŽODŽIU SU DEBATAIS O-0101/09
pagal 115 Darbo tvarkos taisyklių straipsnį
pateikė
Klaus-Heiner Lehne
Teisės reikalų komiteto vardu
Komisijai
Tema: "Google" vykdomas pasaulio knygų paveldo skaitmeninimo projektas
Atsižvelgiant į tai, kad:
2008 m. spalio 28 d. sudarytas susitarimas dėl projekto „Google Book Search“. Susitarimu mėginama išspręsti teisminį ginčą, kurį pradėjo JAV autoriai ir leidėjai prieš „Google“, pateikę kolektyvinį ieškinį ir pareiškę, kad „Google“ pažeidė autorių teises skaitmenindama jų knygas ir pateikdama jų ištraukas paieškos sistemoje „Google Book Search“. Laukiama, kada JAV teismai patvirtins susitarimą, ir tikimasi, kad atitinkamas teismas paskelbs savo sprendimą 2009 m. spalio mėn.;
2008 m. lapkričio mėn. Komisija pradėjo projektą „Europeana“;
2009 m. rugpjūčio 28 d. Komisija pradėjo viešąsias konsultacijas dėl šiuolaikiškų taisyklių nustatymo siekiant skatinti knygų skaitmeninimą Europoje;
2009 m. rugsėjo 7 d. Komisijoje vyko klausymas ir Briuselyje keletas su juo susijusių posėdžių susitarimo dėl JAV „Google Book“ ginčo sprendimo klausimu;
2009 m. rugsėjo 7 d. už informacinę visuomenę ir žiniasklaidą atsakinga Komisijos narė Viviane Reding ir už vidaus rinką ir paslaugas atsakingas Komisijos narys Charlie McCreevy paskelbė bendrą pareiškimą, kuriame aptariamos knygų skaitmeninimo Europoje kultūrinės ir ekonominės išdavos ir pabrėžiamas poreikis pritaikyti Europos autorių teisių įstatymus prie skaitmeninių technologijų epochos;
Koks Komisijos požiūris į projektą „Google Book Search“ ir jo poveikį knygų skaitmeninimui Europoje ir suinteresuotų asmenų teisėms? Kokių veiksmų ketina imtis Komisija šiuo klausimu?
Ar Komisija laikosi nuomonės, kad reikia koreguoti Europos Sąjungos autorių teisių įstatymus?
