KLAUSIMAS ŽODŽIU H-0382/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Fiorello Provera
Komisijai
Tema: Eutelsat transliuojamos televizijos kanalo Al-Aqsa TV programos
Prancūzijos palydovinio ryšio paslaugų teikėjas Eutelsat toliau transliuoja televizijos kanalo Al-Aqsa TV programas, nepaisydamas to, kad jo programų turinys tiesiogiai pažeidžia Audiovizualinių paslaugų direktyvą (2007/65/EB ) 3b straipsnį. Šios programos taip pat prisideda prie radikalizmo, kuris kelia grėsmę Europos saugumui, plitimo. Televizijos kanalas Al-Aqsa TV priklauso grupuotei Hamas (ši organizacija, įtraukta į ES teroristinių organizacijų sąrašą), kuri jį finansuoja ir kontroliuoja. 2008 m. gruodžio mėn. Prancūzijos transliacijų tarnyba Conseil Superieur de l’Audiovisuel (CSA) informavo Eutelsat , kad televizijos kanalo Al-Aqsa TV transliuojamas turinys pažeidžia Prancūzijos 1986 m. rugsėjo 30 d. komunikacijų įstatymo 15 straipsnį, pagal kurį draudžiama kurstyti neapykantą ar smurtą rasės, religijos ar nacionalumo pagrindu. Eutelsat , neatsižvelgdamas į CSA kreipimąsi, toliau transliuoja kanalo Al-Aqsa TV programas, kurios ir toliau pažeidžia Europos ir Prancūzijos teisės aktus, susijusius su audiovizualinių kūrinių transliacija.
Kokių kitokių veiksmų planuoja imtis Komisija siekdama uždrausti Europos palydovinio ryšio tiekėjo Eutelsat transliuojamo televizijos kanalo Al-Aqsa TV veiklą? Ar Komisija oficialiai iškėlė šį klausimą Prancūzijos valdžios institucijoms ir kaip Komisija mano užtikrinti Europos teisės aktų, susijusių su audiovizualiniais kūriniais, laikymąsi?
OL L 332 2007.12.18, p. 27.