Prekių pakuočių dydžiai galės būti įvairesni
Vartotojai
2007-05-10 - 12:58
Šiuo metu ES reguliuoja daugelio gaminių, parduodamų keliose ES šalyse, pakuočių dydžius. Nors įmonės galėtų pačios nuspręsti, kokiais dydžiais jos nori pakuoti prekes, skirtingi dydžiai gali klaidinti pirkėjus ir skatinti nesąžiningą konkurenciją. Ketvirtadienį Europos Parlamentas antruoju svarstymu pritarė siūlymui supaprastinti galiojančias prekių pakuočių normas.
Valstybėms, kurios taiko privalomus pakuočių dydžius pienui, makaronams, sviestui ir kavai, siūloma leisti tai daryti dar penkerius metus, kol bus apskritai panaikintas pakuočių dydžių reguliavimas. Vėliau privalomi pakuočių dydžiai liks tik vynui ir spiritiniams gėrimams. Nepritarta siūlymui išlaikyti privalomus cukraus pakuočių dydžius.
Esami iš anksto supakuotų produktų dydžiai galės būti išlaikyti, tačiau jie nebus privalomi. Šalys negalės nustatyti didesnių apribojimų negu tie, kurie nurodyti šioje direktyvoje. Savo ruožtu, p astebėjusi rinkos sutrikimus, Europos Komisija turės teisę pratęsti pereinamojo laikotarpio apribojimus pakuočių dydžiams.
Dėl šios direktyvos pasiektas Europos Parlamento ir ES Tarybos sutarimas, todėl nebeliko kliūčių jos įsigaliojimui.
Jacques TOUBON (PPE-DE, FR) A6-0144/2007
Dėl taisyklių, nustatančių fasuotų produktų dydžius
Bendro sprendimo procedūra, antrasis svarstymas.
Svarstymas: 2007-05-09.
Balsavimas: 2007-05-10
20070507IPR06411
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
