KLAUSIMAS ŽODŽIU H-0081/10
Vyriausybės valandai 2010 Kovo mėnesio sesijoje
pagal 116 Darbo tvarkos taisyklių straipsnį
pateikė
Laima Liucija Andrikienė
Komisijai
Tema: ES ir Rusijos prekybos santykiai
Nuo finansinės krizės pradžios 2008 m. pabaigoje Rusija kai kurioms importuojamoms prekėms, pvz., mėsos ir pieno produktams, baldams, kai kuriems plieno gaminiams, sunkvežimiams, televizoriams ir k. t., taiko tam tikrus protekcionistinius „laikinus“ antikrizinius tarifus. Be to, 2010 m. sausio 1 d. pradėjo veikti Rusijos, Baltarusijos ir Kazachstano muitų sąjunga. Išorės tarifai, dėl kurių susitarė minėtosios trys šalys, daugiausia grindžiamos Rusijos tarifais. Todėl iš viso 30-iai proc. ES į Rusiją eksportuojamų produktų rūšių tarifai padidėjo.
Plačiai pripažįstama, kad pagrindinė problema, su kuria susiduria ES, yra tai, kad Rusija nėra PPO narė ir todėl jai negalioja PPO taisyklės, pagal kurias draudžiama vienašališkai didinti importo tarifus ir taikyti kitas ribojančias priemones.
Kaip Komisija vertina šias ES problemas prekybos su Rusija srityje ir kaip ji ketina jas spręsti? Ar ES turi konkrečią Rusijos narystės PPO problemos sprendimo strategiją?
