Plenarinė sesija: vartotojo vadovas
Institucijos
2009-05-04 - 09:14
Plenarinę sesiją paprasčiausia stebėti internetu Šią savaitę rengiama paskutinė 2004-2009 m. Europos Parlamento kadencijos plenarinė sesija: birželio 4-7 d. europiečiai vėl rinks savo atstovus į šią instituciją. Parlamento veikla paremta atskaitomybės ir skaidrumo principais, todėl informacija apie ją prieinama kiekvienam piliečiui. Kiekviena plenarinė sesija – teisėkūros darbo kulminacija, kurios metu ES piliečių atstovai tvirtina europinius teisės aktus. Šį sprendimų priėmimo procesą paprasčiausia sekti internetu.
Parlamento darbas susideda iš kelių pagrindinių etapų. Pasirengimas plenarinei sesijai vyksta komitetuose ir frakcijose, taip pat susitikimų su rinkėjais metu. Strasbūras – Europos Parlamento būstinė, kurioje kasmet vyksta dvylika plenarinių sesijų. Plenarinė sesija – finišo tiesioji, aptariami teisės aktų projektai, balsuojama dėl pakeitimų ir priimami galutiniai teisės aktų tekstai
Skaitykite, žiūrėkite ir klausykitės savo balso Europoje – Europos Parlamento
Sekti plenarines sesijas jums padės EP „Antraštės“, kuriose skelbiama visa naujausia informacija. Plenarinės sesijos darbotvarkėje rasite visą nagrinėjamų temų ir pranešimų, dėl kurių balsuoja Parlamentas, sąrašą. Spaudos tarnybos rengiamoje sesijos apžvalgoje pateikiami artimiausios sesijos akcentai, tuo tarpu „Savaitėje“ apibendrinamos praėjusios sesijos aktualijos.
Prenumeruodami Europos Parlamento naujienų RSS srautą , automatiškai gausite žinias apie tai, kas vyksta Europos politinėje padangėje.
Reportažus ir tiesiogines plenarinių sesijų transliacijas 22 oficialiomis ES kalbomis stebėkite per Europos Parlamento interneto televiziją „Europarltv“ bei „EP Live“ . Stebėkite diskusijas svarbiausiais ES politikos klausimais, žiūrėkite, kaip priimami sprendimai, klausykitės iš Parlamento tribūnos į deputatus besikreipiančių valstybių vadovų.
Be tiesioginių transliacijų, tai pat galite žiūrėti plenarinių sesijų vaizdo įrašus : archyve rasite medžiagą nuo 2006 m. balandžio mėn. Tiek tiesioginėse, tiek ir netiesioginėse transliacijose rodoma papildoma informacija apie pranešėjus ir darbotvarkę, paprasta išsirinkti jus dominančias temas. Iš titulinio EP puslapio pasiekiamame „Séance en direct“ pateikiama papildoma sesijų informacija – protokolai, balsavimo rezultatai, statistika ir t.t.
Nepamirškite ir kitų garso ir vaizdo įrašų – viešųjų svarstymų, debatų su piliečiais, Sacharovo premijos laureatų kalbų, bei kitų įsimintinų įvykių apžvalgų. Norėdami žiūrėti transliacijas, apimančias visų ES institucijų veiklą, galite tapti ES TV naujienų tarnybos „Europe by Satelite“ (EbS) vartotoju. Žinoma, visada galite atvykti į Strasbūrą ar Briuselį ir stebėti plenarinę sesiją pačioje posėdžių salėje!
Trumpas naujienų iš Europos Parlamento apžvalgas rasite ir socialiniuose tinkluose „Facebook“ bei „Myspace“, o 2009 m. rinkimų kampanijos nuotraukas – „Flickr“ tinkle.
20060904STO10269 Spaudos tarnybos pranešimai europarltv Tiesioginės transliacijos per „EP Live“ EP svetainės pristatymas [video, EN] Informacija apie sesiją per „Séance en direct“ Europos Parlamento naujienų prenumerata per RSS Mediateka: sesijų vaizdo įrašai EbS tvarkaraštis EP „Myspace“ EP „Facebook“ EP „Flickr“
LT
1
PHOTO
20060904PHT10271.jpg
LT
2
LINK
/news/expert/default_lt.htm
LT
3
LINK
http://www.europarltv.europa.eu
LT
4
LINK
//eplive/public/livebroadcast_lt.htm
LT
5
LINK
/eplive/expert/multimedia/20090313MLT51724/media_20090313MLT51724.wmv
LT
6
LINK
/sce/server/intranet/home_page/sce_home_page_01.jsp
LT
8
LINK
/eplive/archive/default_lt.htm
LT
9
LINK
http://ec.europa.eu/avservices/ebs/schedule.cfm
LT
10
LINK
http://www.myspace.com/europeanparliament
LT
11
LINK
http://www.facebook.com/europeanparliament
LT
12
LINK
http://www.flickr.com/photos/european_parliament
-//EP//TEXT IM-PRESS 20081204STO43822 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
