LT E-003186/2011 G. Oettingerio atsakymas Komisijos vardu
(2011 m. gegužės 17 d.)
2011 m. kovo 25 d. Europos Vadovų Taryba nusprendė, kad visų ES branduolinių jėgainių sauga turėtų būti peržiūrėta remiantis išsamiu ir skaidriu rizikos ir saugos įvertinimu. Tuo pat metu Europos Vadovų Taryba paragino panašų vertinimą atlikti kaimyninėse valstybėse ir visame pasaulyje. Komisija norėtų atkreipti gerbiamojo Europos Parlamento nario dėmesį į jos atsakymą į prioritetinį klausimą raštu P-003007/2011 http://www.europarl.europa.eu/QP-WEB/home.jsp , kuriame pateikta daugiau informacijos šia tema.
Pagal Euratomo sutarties 43 straipsnį Komisija yra kompetentinga pareikšti savo nuomonę apie investavimo projektus, susijusius su naujais įrenginiais Europos Sąjungoje arba su tokių branduolinių įrenginių keitimu arba pertvarkymu. Dėl trečiųjų valstybių Komisija tikisi, kad bus visiškai laikomasi šių valstybių įsipareigojimų, nustatytų tarptautiniais branduolinės saugos ir aplinkosaugos teisės aktais. Baltarusija ir Rusija yra įsipareigojusios pagal Branduolinės saugos konvenciją, o Baltarusija yra Espo konvencijos šalis.
