EP nariai giria politinę Mozambiko rinkėjų brandą ir rinkimų darbuotojų profesionalumą
Delegacijos
2009-11-05 - 15:29
Prezidento, parlamento ir regioninių asamblėjų rinkimai Mozambike surengti 2009 m. spalio 28 d. ©BELGA/EPA/ANTONIO SILVA Pietryčių Afrikoje įsikūręs Mozambikas spalio pabaigoje surengė ketvirtuosius prezidento ir parlamento rinkimus: daugiapartinė sistema šioje Indijos vandenyno skalaujamoje šalyje buvo įtvirtinta tik pasibaigus 15 metų trukusiam pilietiniam karui. Rinkimus stebėjusi europarlamentarų delegacija gyrė politinę Mozambiko gyventojų brandą ir rinkimų darbuotojų profesionalumą, parodytą nepaisant milžiniškų eilių ir logistinių sunkumų.
Pasak rinkimus Mozambike stebėjusios EP narių delegacijos, jie buvo gerai organizuoti. Remiantis pirminiais duomenims, rinkimuose dalyvavo 41 proc. rinkėjų, o triuškinančią pergalę surinkęs apie 80 proc. balsų turėtų pasiekti dabartinis prezidentas Armando Emílio Guebuza (FRELIMO).
Nepriekaištingai surengti rinkimai
Likus kelioms dienoms iki Mozambiko rinkimų, europarlamentarai susitiko su kandidatais į prezidento postą – dabartiniu prezidentu Armando Guebuza (FRELIMO), Daviz Mbepo Simango (MDM) bei RENAMO partijos, kurios kandidatu prezidento rinkimuose buvo Alfonso Dhlakama, atstovu. Europarlamentarai taip pat bendravo su rinkimus stebėjusiomis Afrikos Sąjungos ir Tautų Sandraugos delegacijomis.
Europos Parlamento rinkimų stebėjimo delegacijos vadovas Cristian Preda ( Europos liaudies partijos (krikščionių demokratų) frakcija, Rumunija) gyrė „politinę Mozambiko žmonių brandą“, „nepriekaištingą rinkų apylinkių darbuotojų profesionalumą“ ir džiaugėsi aktyviu moterų dalyvavimu balsavime ir rinkimų organizavime.
Europos Parlamento delegacija įėjo į bendros Europos Sąjungos rinkimų stebėjimo misijos sudėtį. Šiai misijai vadovavusi Fiona Hall (Liberalų ir demokratų aljanso už Europą frakcija, Jungtinė Karalystė) džiaugėsi sklandžiu rinkimų kampanijos ir balsavimo procesu.
„Rinkimai buvo tinkamai organizuoti, kandidatų kampanijos buvo vykdomos sąžiningai, žiniasklaidos tonas taip pat buvo teigiamas. Milijonai mozambikiečių į apygardas ėjo ramiai nusiteikę, nepaisydami didžiulių eilių“, – kalbėjo europarlamentarė. Pasak F. Hall, sumaišties ir nesusipratimų pridėjo bei rinkimų proceso skaidrumą mažino sprendimas neseniai pakeisti rinkimų įstatymus.
Europos Parlamento rinkimų stebėjimo misijos
Žmogaus teisių apsauga ir demokratijos plėtra besirūpinantis Europos Parlamentas stebi rinkimus visame pasaulyje. Po pirmosios 1984 m. Salvadoro Respublikoje surengtos rinkimų stebėjimo misijos, EP nariai stebėjo daugiau kaip 100 rinkimų įvairiose pasaulio šalyse.
Parlamento rinkimų stebėjimo misijų rengimu ir vertinimu užsiima 2001 m. įkurta Rinkimų koordinavimo grupė. Kiekvieną Europos Parlamento rinkimų stebėjimo misiją sudaro nuo 5 iki 7 europarlamentarų, kuriuos nominuoja EP frakcijos. Jei tuo metu rinkimus rengiančioje šalyje veikia ES rinkimų stebėjimo misija (EU-EOM), Europos Parlamento delegacija prisijungia prie jos.
Mozambikas
Sostinė – Maputo
Gyventojų sk. – 23 mln.
Nepriklausomybė – 1975 m.
Pilietinis karas – 1977-1992 m.
20091030STO63464 ES rinkimų stebėjimo misijos: tikslai, praktika ir ateities uždaviniai EP vaidmuo rinkimų stebėjimo procese ES rinkimų stebėjimo misijos ES delegacija rinkimams Mozambike stebėti
LT
1
PHOTO
20091104PHT63679.jpg
LT
3
LINK
/parliament/expert/staticDisplay.do?language=LT&id=61
LT
4
LINK
/activities/committees/studies/download.do?language=de&file=21492#search=%20observation%20
LT
5
LINK
http://www.eueom-mozambique.eu/EN/default.html
-//EP//TEXT TA P6-TA-2008-0194 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
