A7-0380/2011
16.11.2011
***I
PRANEŠIMAS
dėl pasiūlymo dėl Europos Parlamento ir Tarybos reglamento, kuriuo dėl grąžintinos paramos ir finansų inžinerijos iš dalies keičiamas Tarybos reglamentas (EB) Nr. 1083/2006
(COM(2011) 0483 – C7‑0215/2011 – 2011/0210(COD))
Regioninės plėtros komitetas
Pranešėja: Danuta Maria Hübner
PE 473.697v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
EUROPOS PARLAMENTO IR TARYBOS REGLAMENTAS.................................................6
AIŠKINAMOJI DALIS............................................................................................................12
Biudžeto kontrolės komiteto NUOMONĖ............................................................14
PROCEDŪRA...........................................................................................................................20
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, kuriuo dėl grąžintinos paramos ir finansų inžinerijos iš dalies keičiamas Tarybos reglamentas (EB) Nr. 1083/2006
(COM(2011) 0483 – C7‑0215/2011 – 2011/0210(COD) )
(Įprasta teisėkūros procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai (COM(2011) 0483),
– atsižvelgdamas į Sutarties dėl Europos Sąjungos veikimo 294 straipsnio 2 dalį ir 177 straipsnį, pagal kuriuos Komisija pateikė pasiūlymą Parlamentui ( C7–0215/2011 ),
– atsižvelgdamas į Sutarties dėl Europos Sąjungos veikimo 294 straipsnio 3 dalį,
– atsižvelgdamas į Europos ekonomikos ir socialinių reikalų komiteto nuomonę,
– atsižvelgdamas į Regionų komiteto nuomonę,
– atsižvelgdamas į Darbo tvarkos taisyklių 55 straipsnį,
– atsižvelgdamas į Regioninės plėtros komiteto pranešimą ir Biudžeto kontrolės komiteto nuomonę ( A7-0380/2011 ),
1. priima per pirmąjį svarstymą toliau pateiktą poziciją;
2. ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
PARLAMENTO PAKEITIMAI
* Pakeitimai: naujas ar pakeistas tekstas žymimas pusjuodžiu kursyvu, o išbrauktas tekstas nurodomas simboliu ▌. *
Komisijos pasiūlymas
---------------------------------------------------------
EUROPOS PARLAMENTO IR TARYBOS REGLAMENTAS
kuriuo dėl grąžintinos paramos, finansų inžinerijos ir tam tikrų su išlaidų deklaracija susijusių nuostatų iš dalies keičiamas Tarybos reglamentas (EB) Nr. 1083/2006
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 177 straipsnį,
atsižvelgdami į Europos Komisijos pasiūlymą,
perdavus įstatymo galią turinčio teisės akto projektą nacionaliniams parlamentams,
atsižvelgdami į Europos ekonomikos ir socialinių reikalų komiteto nuomonę
OL L , , p. . ,
atsižvelgdami į Regionų komiteto nuomonę
2011 m. spalio 27 d. nuomonė. ,
laikydamiesi įprastos teisėkūros procedūros
... Europos Parlamento pozicija. ,
kadangi:
(1) valstybės narės įgijo teigiamos patirties, susijusios su grąžintinos paramos schemomis, kai buvo vykdomi 2000–2006 m. programavimo laikotarpio veiksmai, todėl toliau jas naudojo arba pradėjo naudoti dabartiniu 2007–2013 m. programavimo laikotarpiu. Kai kurios valstybės narės tų schemų aprašymus įtraukė į programavimo dokumentus ir Komisija juos patvirtino.
(2) 2006 m. liepos 11 d. Tarybos reglamente (EB) Nr. 1083/2006, nustatančiame bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančiame Reglamentą (EB) Nr. 1260/1999
OL L 210, 2006 7 31, p. 25. , nurodomos finansų inžinerijos priemonės, tiksli taikymo sritis ir aprėptis. Tačiau nei nuostatos dėl finansų inžinerijos priemonių, nei Reglamento (EB) Nr. 1083/2006 nuostatos tinkamai nereglamentuoja valstybių narių schemų, įgyvendinamų naudojant kompensuojamąsias dotacijas ir per tarpines institucijas vadovaujančiųjų institucijų valdomas kredito linijas. Todėl, vadovaujantis 2006 m. liepos 5 d. Europos Parlamento ir Tarybos reglamento (EB) Nr. 1081/2006 dėl Europos socialinio fondo ir panaikinančio Reglamentą (EB) Nr. 1784/1999
OL L 210, 2006 7 31, p. 12. 11 straipsnio 1 dalimi, kurioje jau nustatyta, kad parama gali būti teikiama kaip kompensuojamosios dotacijos, Reglamentą (EB) Nr. 1083/2006 būtina papildyti nauju skirsniu ir jame nurodyti, kad struktūriniai fondai gali bendrai finansuoti grąžintiną paramą. Tas skirsnis turėtų būti taikomas kompensuojamosioms dotacijoms ir per tarpines institucijas, t. y. ▌finansų įstaigas, vadovaujančiosios institucijos valdomoms kredito linijoms;
(3) atsižvelgiant į tai, kad naudos gavėjai iš dalies arba visiškai kompensuoja su grąžintina parama gautus finansinius išteklius, būtina nustatyti atitinkamas nuostatas dėl kompensuotos paramos pakartotinio panaudojimo pagal tą pačią paskirtį arba atitinkamos programos tikslus siekiant užtikrinti, kad grįžusios lėšos būtų tinkamai investuojamos ir kad Sąjungos teikiama parama būtų kuo veiksmingiau panaudojama ;
(4) būtina patikslinti, kad nuostatos dėl didelės apimties projektų, projektų, iš kurių gaunamos pajamos, ir veiksmų tvarumo neturėtų būti iš esmės taikomos finansų inžinerijos priemonėms, nes tos taisyklės labiau skirtos kitos rūšies veiksmams;
(5) atsižvelgiant į būtinybę didinti įgyvendinimo proceso skaidrumą ir užtikrinti, kad valstybės narės bei Komisija vykdytų tinkamą finansų inžinerijos priemonių įgyvendinimo stebėseną, inter alia , siekiant sudaryti valstybėms narėms sąlygas teikti Komisijai atitinkamą informaciją apie nustatomų priemonių rūšis ir tomis priemonėmis vietoje vykdomus atitinkamus veiksmus, būtina įtraukti nuostatas dėl ataskaitų teikimo. Tokiu būdu Komisija taip pat galėtų tiksliau įvertinti bendrą finansų inžinerijos priemonių efektyvumą ir pateikti pažangos santrauką Sąjungos ir valstybių narių lygmeniu.
▌
(7) siekiant užtikrinti atitiktį Tarybos reglamento (EB) Nr. 1605/2002 dėl Europos Bendrijų bendrajam biudžetui taikomo finansinio reglamento
OL L 248, 2002 9 16, p. 1. 61 straipsnio 2 daliai, būtina nustatyti reikalavimą, kad Komisijai pateiktoje išlaidų deklaracijoje būtų pateikta visa jai būtina informacija, kad ši galėtų parengti skaidrias ataskaitas, kuriose teisingai nurodomas Bendrijos turtas ir kaip vykdomas biudžetas; Šiuo tikslu prie išlaidų deklaracijos pridedamame dokumente nurodoma informacija apie visų išlaidų sumą, sumokėtą nustatant finansų inžinerijos priemones, ir avansu išmokamas sumas paramos gavėjams teikiant valstybinę pagalbą. Siekiant teisinio saugumo ir vienodumo pridedamo dokumento formatas apibrėžiamas Reglamento (EB) Nr. 1083/2006 IVa priede. Tačiau duomenų, kurių reikia šiuo tikslu, rinkimas yra praktiškai įgyvendinamas nacionaliniu lygmeniu ir, kiek tai įmanoma atsižvelgus į taikomus teisės aktus, neturėtų būti iš dalies keičiamos nacionalinės kompiuterių sistemos.
(8) Pakeitimais, susijusiais su grąžintinos paramos formomis ir pakartotiniu panaudojimu, taip pat su nuostatų dėl didelės apimties projektų, projektų, iš kurių gaunamos pajamos, ir veiksmų tvarumo netaikymu veiksmams pagal 44 straipsnį (finansų inžinerijos priemonės), siekiama suteikti daugiau teisinio saugumo ir aiškumo taikant galiojančią šių sričių praktiką nuo išlaidų tinkamumo finansuoti laikotarpio pradžios, kaip nustatyta Reglamente (EB) Nr. 1083/2006 . Todėl būtina, kad šie pakeitimai būtų taikomi atgaline data nuo dabartinio 2007–2013 m. programavimo laikotarpio pradžios;
(9) todėl Reglamentas (EB) Nr. 1083/2006 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1083/2006 iš dalies keičiamas taip:
(1) 2 straipsnis papildomas šiais 8 ir 8a punktais :
„(8) kompensuojamoji dotacija – kaip parama suteikiamas tiesioginis finansinis įnašas, kurį iš dalies arba visiškai galima kompensuoti be palūkanų;“
„(8a) kredito linija – finansinė priemonė, sudaranti sąlygas paramos gavėjui sumažinti finansinį įnašą, kuris visas arba kurio dalis gali būti grąžinama, atsižvelgiant į paramos gavėjo patirtas išlaidas ir remiantis apmokėtomis sąskaitomis faktūromis arba lygiavertės įrodomosios vertės apskaitos dokumentais.“
(2) Į III antraštinės dalies II skyrių įterpiamas šis 3a skirsnis:
„3a skirsnisGrąžintina parama
43a straipsnis
Grąžintinos paramos formos
1. Pagal veiksmų programą struktūrinių fondų lėšomis gali būti bendrai finansuojama grąžintina parama, teikiama kaip :
a) kompensuojamosios dotacijos arba
b) per tarpines institucijas, t. y. ▌finansų įstaigas, vadovaujančiosios institucijos valdomos kredito linijos.
2. Išlaidų grąžintinai paramai deklaracija teikiama vadovaujantis 78 straipsnio 1–5 dalimis.
43b straipsnis Pakartotinis grąžintinos paramos panaudojimas
Paramą teikiančiai institucijai arba kitai kompetentingai valstybės narės valdžios institucijai grąžintos paramos lėšos ▌vėl naudojamos pagal tą pačią paskirtį arba veiksmų programos tikslus. Valstybės narės užtikrina, kad grąžintos paramos lėšos būtų deramai įregistruotos atitinkamos institucijos ar įstaigos apskaitos sistemoje.“
(3) Įterpiamas 44a straipsnis:
„44a straipsnis Tam tikrų nuostatų netaikymo atvejai
39, 55 ir 57 straipsniai netaikomi 44 straipsnyje reglamentuojamiems veiksmams.“
(4) 67 straipsnio 2 dalies pirma pastraipa papildoma šiuo punktu:
„ j) 44 straipsnyje apibrėžtų finansų inžinerijos priemonių finansavimo ir įgyvendinimo pažanga, būtent:
i) finansų inžinerijos priemonės ir įgyvendinimo tvarkos aprašymas;
ii) finansų inžinerijos priemonę įgyvendinančių subjektų, įskaitant tuos, kurie ją įgyvendina dalyvaudami kontroliuojančiųjų fondų veikloje ▌, apibūdinimas;
iii) išmokėtos finansų inžinerijos priemonėms skirtų struktūrinių fondų paramos ir nacionalinio bendrojo finansavimo lėšų sumos;
▌
iv) struktūrinių fondų paramos ir nacionalinio bendrojo finansavimo lėšų sumos, išmokėtos įgyvendinant finansų inžinerijos priemones.“
▌
4a) 67 straipsnis papildomas šia dalimi:
„4a. kiekvienais metais iki spalio 1 d. Komisija pateikia valstybių narių vadovaujančiųjų institucijų pagal 67 straipsnio 2 dalies j punktą teikiamų duomenų apie pažangą finansuojant ir įgyvendinant finansines priemones santrauką“;
(6) Įterpiamas šis 78a straipsnis:
„78a straipsnis Reikalavimas pateikti informaciją išlaidų deklaracijoje
Visuose Komisijai pateikiamų išlaidų deklaracijų prieduose IVa priede nustatytu formatu pateikiama ši su visų atitinkamų išlaidų suma susijusi informacija:
a) 44 straipsnyje apibrėžtų finansų inžinerijos priemonių atveju nurodoma visų išlaidų suma, sumokėta steigiant ar remiant tokius fondus ar kontroliuojančiuosius fondus, ir atitinkamas viešasis įnašas;
b) 78 straipsnio 2 dalyje nurodytų avansu išmokamų sumų teikiant valstybinę pagalbą atveju nurodoma visų išlaidų suma, išmokėta avansu pagalbą suteikiančios įstaigos paramos gavėjams, ir atitinkamas viešasis įnašas.“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje .
Tačiau 1 straipsnio 1, 2 ir 3 dalys taikomos nuo 2007 m. sausio 1 d.
▌
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje
Europos Parlamento vardu Tarybos vardu
Pirmininkas Pirmininkas
PRIEDAS
„IV a PRIEDAS
Išlaidų deklaracijos priedas. Informacija apie finansų inžinerijos priemones pagal 78 straipsnio 6 dalį ir avansu paramos gavėjams išmokėtas sumas pagal 78 straipsnio 2 dalį
Veiksmų programos nuoroda (CCI Nr.): ………………………………………...
Programos pavadinimas: ……………………………………………………………………
Negalutinio sąskaitų uždarymo data: …………………………….
Pateikimo Komisijai data: ………………………..
Finansų inžinerijos priemonės pagal 78 straipsnio 6 dalį (kaupiamosios sumos):
Prioritetinė kryptis
Bendrijos finansinio įnašo (viešojo ar bendro) apskaičiavimo pagrindas
2007-2015
Pagal 78 straipsnio 6 dalį deklaruotų reikalavimus atitinkančių išlaidų bendra suma
Atitinkamas viešasis įnašas
1 prioritetinė kryptis
2 prioritetinė kryptis
3 prioritetinė kryptis
Iš viso
Sumos, išmokėtos avansu teikiant valstybinę pagalbą (78 straipsnio 2 dalis) (kaupiamosios sumos):
Prioritetinė kryptis
Bendrijos finansinio įnašo (viešojo ar bendro) apskaičiavimo pagrindas
2007-2015
Pagal 78 straipsnio 2 dalį deklaruotų reikalavimus atitinkančių išlaidų bendra suma
Atitinkamas viešasis įnašas
1 prioritetinė kryptis
2 prioritetinė kryptis
3 prioritetinė kryptis
Iš viso
NB: Jei veiksmų programoje numatyti keli tikslai ar keli fondai, prioritetinė kryptis nurodo tikslą (-us) ir susijusį (-ius) fondą (-us).“
AIŠKINAMOJI DALIS
Bendrosios aplinkybės
Tarybos reglamente (EB) Nr. 1260/1999 nurodoma įvairių formų parama, kuri galėtų būti teikiama kaip struktūrinių fondų įnašai. Valstybės narės šias paramos formas nustatė 2000–2006 m. programavimo laikotarpiu ir įkūrė specialius fondus, be to, grąžintiną paramą teikė naudodamos kitas priemones.
Kita vertus, Tarybos reglamente (EB) Nr. 1083/2006 nepateikiama nei grąžintinos, nei negrąžintinos paramos apibrėžtis. Jame numatomos nuostatos dėl finansų inžinerijos priemonių, tačiau jų taikymo sritis gana siaura. Minėtasis reglamentas, atrodo, neaprėpia grąžintinos paramos. Tačiau valstybės narės toliau taikė grąžintinos paramos formas, remdamosi teigiama buvusio programavimo laikotarpio patirtimi. Net Komisija patvirtino programavimo dokumentus, į kuriuos buvo įtrauktos šių sistemų apibrėžtys. Audito Rūmai grąžintinos paramos problemą nurodė atlikdami ERPF veiksmų auditą.
Todėl būtina Reglamente (EB) Nr. 1083/2006 numatyti, jog grąžintina parama gali būti bendrai finansuojama iš struktūrinių fondų. Komisijos pasiūlymu siekiama suteikti aiškumo dėl esamos teisinės praktikos teisėtumo.
Komisijos pasiūlymo turinys
Pasiūlyme pateikiama kompensuojamosios dotacijos, kaip tiesioginio finansinio įnašo, kuris suteikiamas kaip parama ir kurį iš dalies arba visiškai galima kompensuoti be palūkanų, apibrėžtis. Jame nurodoma, kad struktūrinių fondų lėšomis galima finansuoti išlaidas, kurios susidarė vykdant veiklą, susijusią su grąžintinai paramai finansuoti skirtais įnašais. Be to, jame patikslinama, kad paramą teikiančiai institucijai arba kitai kompetentingai valstybės narės valdžios institucijai grąžintos paramos lėšos turi būti laikomos atskiroje sąskaitoje ir vėl naudojamos tuo pačiu tikslu arba laikantis veiksmų programos tikslų.
Remiantis šiuo metu Komisijos taikoma aiškinimo praktika, nuostatos dėl didelės apimties projektų, projektų, iš kurių gaunamos pajamos, ir dėl veiksmų tvarumo netaikomos finansų inžinerijos priemonėms. Siekiant teisinio tikrumo, pasiūlymu minėtoji praktika patvirtinama. Be to, pasiūlyme numatomas reikalavimas teikti finansų inžinerijos priemonių ataskaitas atsižvelgiant į tai, jog būtina, kad valstybės narės ir Komisija užtikrintų deramą finansų inžinerijos priemonių taikymo stebėseną. Pasiūlyme numatyta ir teisinė prievolė, kuria siekiama užtikrinti, kad vadovaujančiųjų institucijų sumokėtas finansinis įnašas finansų inžinerijos priemonėms sukurti arba paremti per dvejus metus nuo sumokėjimo į fondą dienos būtų panaudotas tinkamoms finansuoti išlaidoms padengti. Taip pat į pasiūlymą įtraukta bendroji nuostata dėl išlaidų deklaracijai taikomų reikalavimų.
Pranešėjos pastabos
Pranešėja mano, kad šio pasiūlymo siekis yra teisingas ir dauguma elementų yra gerai suprantami. Ji sutinka su tuo, kad reikėtų užtikrinti teisinį tikrumą ir aiškumą kalbant apie grąžintiną paramą ir finansų inžinerijos priemones. Pranešėja taip pat pritaria tam, kad būtina vykdyti deramą finansų inžinerijos priemonių stebėseną, tačiau mano, kad nereikėtų taikyti naujų papildomų valstybių narių ataskaitų teikimo prievolių. Be to, pranešėja mano, kad kai kuriuos pasiūlymo aspektus reikėtų patikslinti. Todėl ji pateikė pakeitimų, kuriais siekia patikslinti tekstą, įtraukti kredito linijos apibrėžtį, iš dalies pakeisti ataskaitų teikimo reikalavimus ir patikslinti su išlaidų deklaracija susijusias prievoles.
10.11.2011
Biudžeto kontrolės komiteto NUOMONĖ
pateikta Regioninės plėtros komitetui
dėl pasiūlymo dėl Europos Parlamento ir Tarybos reglamento, kuriuo dėl grąžintinos paramos ir finansų inžinerijos iš dalies keičiamas Tarybos reglamentas (EB) Nr. 1083/2006
( COM(2011)0483 – C7‑0215/2011 – 2011/0210(COD) )
Nuomonės referentas: Jens Geier
PAKEITIMAI
Biudžeto kontrolės komitetas ragina atsakingą Regioninės plėtros komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento – iš dalies keičiantis aktas
5 konstatuojamoji dalis
Komisijos siūlomas tekstas
Pakeitimas
(5) atsižvelgiant į būtinybę užtikrinti, kad valstybės narės bei Komisija vykdytų tinkamą finansų inžinerijos priemonių įgyvendinimo stebėseną, inter alia, siekiant sudaryti valstybėms narėms sąlygas teikti Komisijai atitinkamą informaciją apie nustatomų priemonių rūšis ir tomis priemonėmis vietoje vykdomus atitinkamus veiksmus, būtina įtraukti nuostatas dėl ataskaitų teikimo. Tokiu būdu Komisija taip pat galėtų tiksliau įvertinti bendrą finansų inžinerijos priemonių efektyvumą;
(5) atsižvelgiant į būtinybę užtikrinti, kad valstybės narės bei Komisija vykdytų tinkamą finansų inžinerijos priemonių ir grąžintinos paramos įgyvendinimo stebėseną, inter alia , siekiant sudaryti valstybėms narėms sąlygas teikti Komisijai atitinkamą informaciją apie nustatomų priemonių ir grąžintinos paramos rūšis ir įgyvendinant tas priemones vietoje vykdomus atitinkamus veiksmus, būtina įtraukti nuostatas dėl ataskaitų teikimo. Tokiu būdu Komisija taip pat galėtų tiksliau įvertinti bendrą finansų inžinerijos priemonių ir grąžintinos paramos efektyvumą;
Pakeitimas
2
Pasiūlymas dėl reglamento – iš dalies keičiantis aktas
6 konstatuojamoji dalis
Komisijos siūlomas tekstas
Pakeitimas
(6) siekiant užtikrinti, kad finansų inžinerijos priemonėms finansuoti sumokėtas ir išlaidų deklaracijoje nurodytas vadovaujančiųjų institucijų finansinis įnašas būtų efektyviai panaudotas per nustatytą laiką, būtina nustatyti prievolę, kad įgyvendinant finansų inžinerijos priemones, tinkamoms finansuoti išlaidoms padengti skirtas įnašas būtų panaudotas per dvejus metus nuo atitinkamos išlaidų deklaracijos patvirtinimo datos. Jeigu per minėtą laikotarpį minėtas įnašas nepanaudojamas, paskesnė išlaidų deklaracija turėtų būti atitinkamai pataisyta, išskaičiuojant nepanaudotas sumas;
(6) siekiant užtikrinti, kad finansų inžinerijos priemonėms finansuoti sumokėtas ir išlaidų deklaracijoje nurodytas vadovaujančiųjų institucijų finansinis įnašas būtų efektyviai panaudotas per nustatytą laiką, būtina nustatyti prievolę, kad įgyvendinant finansų inžinerijos priemones, tinkamoms finansuoti išlaidoms padengti skirtas įnašas būtų panaudotas per dvejus metus nuo atitinkamos išlaidų deklaracijos patvirtinimo datos. Jeigu per minėtą laikotarpį minėtas įnašas nepanaudojamas, paskesnė išlaidų deklaracija turėtų būti atitinkamai pataisyta, išskaičiuojant nepanaudotas sumas . Tokiu atveju taip pat reikia atitinkamai pakeisti tinkamas finansuoti administracines išlaidas arba mokesčius, kad administracinės išlaidos arba mokesčiai būtų proporcingi bendram finansų inžinerijos priemonės efektyvumui ;
Pakeitimas
3
Pasiūlymas dėl reglamento – iš dalies keičiantis aktas
7 konstatuojamoji dalis
Komisijos siūlomas tekstas
Pakeitimas
(7) siekiant užtikrinti atitiktį Tarybos reglamento (EB) Nr. 1605/2002 dėl Europos Bendrijų bendrajam biudžetui taikomo finansinio reglamento 61 straipsnio 2 daliai, būtina nustatyti reikalavimą, kad Komisijai pateiktoje išlaidų deklaracijoje būtų pateikta visa jai būtina informacija, kad ši galėtų parengti ataskaitas, kuriose teisingai nurodomas Bendrijos turtas ir kaip vykdomas biudžetas;
(7) siekiant užtikrinti atitiktį Tarybos reglamento (EB) Nr. 1605/2002 dėl Europos Bendrijų bendrajam biudžetui taikomo finansinio reglamento 61 straipsnio 2 daliai ir VII antraštinės dalies nuostatoms , būtina nustatyti reikalavimą, kad Komisijai pateiktoje išlaidų deklaracijoje būtų pateikta visa jai būtina informacija, kad ši galėtų parengti ataskaitas, kuriose teisingai nurodomas Bendrijos turtas ir kaip vykdomas biudžetas;
Pakeitimas
4
Pasiūlymas dėl reglamento – iš dalies keičiantis aktas
1 straipsnio 4 punktas
Reglamentas (EB) Nr. 1083/2006
67 a straipsnis
Komisijos siūlomas tekstas
Pakeitimas
(4) Įterpiamas 67a straipsnis:
(4) Įterpiamas 67a straipsnis:
„67a straipsnis
„67a straipsnis
Finansų inžinerijos priemonių įgyvendinimo ataskaitos
Finansų inžinerijos priemonių ir grąžintinos paramos įgyvendinimo ataskaitos
1. Iki kiekvienų metų sausio 31 d. ir iki rugsėjo 15 d. vadovaujančioji institucija Komisijai pateikia specialias ataskaitas, kuriose aptariami su finansų inžinerijos priemonėmis susiję veiksmai, vykdyti atitinkamai iki gruodžio 31 d. ir iki birželio 30 d.
1. Iki kiekvienų metų sausio 31 d. ir iki rugsėjo 15 d. vadovaujančioji institucija Komisijai pateikia specialias ataskaitas, kuriose aptariami su finansų inžinerijos priemonėmis ar grąžintina parama susiję veiksmai, vykdyti atitinkamai iki gruodžio 31 d. ir iki birželio 30 d.
2. Šio straipsnio 1 dalyje nurodytose ataskaitose apie kiekvieną finansų inžinerijos priemonę pateikiama ši informacija:
2. Šio straipsnio 1 dalyje nurodytose ataskaitose apie kiekvieną finansų inžinerijos priemonę ir kiekvieną grąžintinos paramos priemonę pateikiama ši informacija:
a) finansų inžinerijos priemonės ir įgyvendinimo tvarkos aprašymas;
a) finansų inžinerijos priemonės arba grąžintinos paramos ir atitinkamos įgyvendinimo tvarkos aprašymas;
b) finansų inžinerijos priemonę įgyvendinančių subjektų, įskaitant tuos, kurie ją įgyvendina dalyvaudami kontroliuojančiųjų fondų veikloje, apibūdinimas ir jų atrankos tvarkos aprašymas;
b) finansų inžinerijos priemonę arba grąžintiną paramą įgyvendinančių subjektų, įskaitant tuos, kurie finansų inžinerijos priemonę įgyvendina dalyvaudami kontroliuojančiųjų fondų veikloje, apibūdinimas ir jų atrankos tvarkos aprašymas;
c) finansų inžinerijos priemonėms skirtų struktūrinių fondų paramos ir nacionalinio bendrojo finansavimo lėšų išmokėjimo datos ir sumos;
c) finansų inžinerijos priemonėms arba grąžintinai paramai skirtų struktūrinių fondų paramos ir nacionalinio bendrojo finansavimo lėšų išmokėjimo datos ir sumos;
d) Komisijai pateiktose išlaidų deklaracijose nurodytos atitinkamos sumos ir datos bei Komisijos kompensuotos sumos ir datos;
d) Komisijai pateiktose išlaidų deklaracijose nurodytos atitinkamos sumos ir datos bei Komisijos kompensuotos sumos ir datos;
e) struktūrinių fondų paramos ir nacionalinio bendrojo finansavimo lėšų sumos, išmokėtos įgyvendinant finansų inžinerijos priemones.“
e) struktūrinių fondų paramos ir nacionalinio bendrojo finansavimo lėšų sumos, išmokėtos įgyvendinant finansų inžinerijos priemones.“
Pakeitimas
5
Pasiūlymas dėl reglamento – iš dalies keičiantis aktas
1 straipsnio 5 punktas
Reglamentas (EB) Nr. 1083/2006
78 straipsnio 6 dalis
Komisijos siūlomas tekstas
Pakeitimas
(5) 78 straipsnio 6 dalis papildoma šia pastraipa:
(5) 78 straipsnio 6 dalis papildoma šia pastraipa:
„Išlaidų deklaracijoje nurodytas finansinis įrašas , skirtas finansų inžinerijos priemonėms, kaip apibrėžta 44 straipsnyje, kuris per dvejus metus nuo atitinkamos išlaidų deklaracijos patvirtinimo datos nebuvo išmokėtas kaip tinkamos finansuoti išlaidos pagal šios dalies antrąją pastraipą, išskaičiuojamas iš kitos patvirtintos išlaidų deklaracijos.“
„Išlaidų deklaracijoje nurodytas finansinis įnašas , skirtas finansų inžinerijos priemonėms, kaip apibrėžta 44 straipsnyje, kuris per dvejus metus nuo atitinkamos išlaidų deklaracijos patvirtinimo datos nebuvo išmokėtas kaip tinkamos finansuoti išlaidos pagal šios dalies antrąją pastraipą, išskaičiuojamas iš kitos patvirtintos išlaidų deklaracijos. Tokiu atveju tinkamos finansuoti administracinės išlaidos arba mokesčiai neviršija sumos, kuri atitinka tinkamų finansuoti išlaidų (neskaitant administracinių išlaidų arba mokesčių) ir finansinio įnašo, kuris buvo įtrauktas į išlaidų deklaraciją, santykį. “
Pakeitimas
6
Pasiūlymas dėl reglamento – iš dalies keičiantis aktas
1 straipsnio 6 punktas
Reglamentas (EB) Nr. 1083/2006
78 a straipsnis
Komisijos siūlomas tekstas
Pakeitimas
(6) Įterpiamas šis 78a straipsnis:
(6) Įterpiamas šis 78a straipsnis:
„78a straipsnis
„78a straipsnis
Reikalavimas pateikti informaciją išlaidų deklaracijoje
Reikalavimas pateikti informaciją išlaidų deklaracijoje
Komisijai pateikiamoje išlaidų deklaracijoje pateikiama visa Komisijai būtina informacija, kad būtų galima parengti sąskaitas pagal Reglamento (EB) Nr. 1605/2002 61 straipsnio 2 dalį.
Komisijai pateikiamoje išlaidų deklaracijoje pateikiama visa Komisijai būtina informacija, kad būtų galima parengti sąskaitas pagal Reglamento (EB) Nr. 1605/2002 61 straipsnio 2 dalį ir VII antraštinę dalį .
Siekiant nustatyti vienodas šio straipsnio taikymo sąlygas, pagal Sutarties dėl Europos Sąjungos veikimo 291 straipsnį Komisija įgaliojama priimti įgyvendinimo aktus.“
Siekiant nustatyti vienodas šio straipsnio taikymo sąlygas, pagal Sutarties dėl Europos Sąjungos veikimo 291 straipsnį Komisija įgaliojama priimti įgyvendinimo aktus.“
PROCEDŪRA
Pavadinimas
Tarybos reglamento (EB) Nr. 1083/2006 dalinis keitimas dėl grąžintinos paramos ir finansų inžinerijos
Nuorodos
COM(2011)0483 – C7-0215/2011 – 2011/0210(COD)
Atsakingas komitetas
Paskelbimo plenariniame posėdyje data
REGI
13.9.2011
Nuomonę teikiantis (-ys) komitetas (-ai)
Paskelbimo plenariniame posėdyje data
CONT
13.9.2011
Pranešėjas(-ai)
Paskyrimo data
Jens Geier
22.9.2011
Svarstymas komitete
10.11.2011
Priėmimo data
10.11.2011
Galutinio balsavimo rezultatai
+:
–:
0:
17
1
0
Posėdyje per galutinį balsavimą dalyvavę nariai
Marta Andreasen, Inés Ayala Sender, Andrea Češková, Jorgo Chatzimarkakis, Martin Ehrenhauser, Jens Geier, Gerben-Jan Gerbrandy, Ingeborg Gräßle, Ville Itälä, Iliana Ivanova, Monica Luisa Macovei, Jan Mulder, Crescenzio Rivellini, Paul Rübig, Bart Staes, Georgios Stavrakakis
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Zuzana Brzobohatá, Christofer Fjellner, Ivailo Kalfin
PROCEDŪRA
Pavadinimas
Tarybos reglamento (EB) Nr. 1083/2006 dalinis keitimas dėl grąžintinos paramos ir finansų inžinerijos
Nuorodos
COM(2011)0483 – C7-0215/2011 – 2011/0210(COD)
Pateikimo Europos Parlamentui data
1.8.2011
Atsakingas komitetas
Paskelbimo plenariniame posėdyje data
REGI
13.9.2011
Nuomonę teikiantis (-ys) komitetas (-ai)
Paskelbimo plenariniame posėdyje data
BUDG
13.9.2011
CONT
13.9.2011
EMPL
13.9.2011
Nuomonė nepareikšta
Nutarimo data
BUDG
8.9.2011
EMPL
15.9.2011
Pranešėjas(-ai)
Paskyrimo data
Danuta Maria Hübner
5.10.2011
Svarstymas komitete
5.10.2011
Priėmimo data
14.11.2011
Galutinio balsavimo rezultatai
+:
–:
0:
29
1
0
Posėdyje per galutinį balsavimą dalyvavę nariai
François Alfonsi, Charalampos Angourakis, Catherine Bearder, Victor Boştinaru, Alain Cadec, Salvatore Caronna, Danuta Maria Hübner, María Irigoyen Pérez, Seán Kelly, Mojca Kleva, Constanze Angela Krehl, Ramona Nicole Mănescu, Riikka Manner, Iosif Matula, Erminia Mazzoni, Tomasz Piotr Poręba, Georgios Stavrakakis, Nuno Teixeira, Michail Tremopoulos, Lambert van Nistelrooij, Oldřich Vlasák, Elżbieta Katarzyna Łukacijewska
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Lena Kolarska-Bobińska, Maurice Ponga, Marie-Thérèse Sanchez-Schmid, Elisabeth Schroedter, Patrice Tirolien, Giommaria Uggias, Derek Vaughan, Iuliu Winkler
Pateikimo data
16.11.2011
