EP nepatvirtino rezoliucijos dėl 2009 m. Europos Komisijos veiklos programos
Institucijos
2008-09-24 - 15:18
Trečiadienį Europos Parlamentui nepavyko patvirtinti rezoliucijos dėl 2009 m. Europos Komisijos teisėkūros ir veiklos programos. Už bendrą kelių frakcijų paruoštą rezoliucijos projektą balsavo 102 europarlamentarai, prieš – 306, o susilaikė 207.
Tokį balsavimą nulėmė skirtingos frakcijų nuomonės dėl socialinės apsaugos teisės aktų, taip pat dėl siūlymo tęsti Kroatijos ir Turkijos stojimo į ES procesą. Rezoliucijos projekte taip pat siūlyta kitąmet teikti pirmenybę bendrai energetikos politikai ir klimato kaitos stabdymui.
Diskusijoje šiuo klausimu kalbėjusi Danutė Budreikaitė (Liberalų ir demokratų aljansas) įvertino Komisijos veiklos programoje įvardytą kovą su pasauline finansų krize kaip „ gaisrų gesinimą “ – pasak deputatės, „ krizė egzistavo jau metus ir mes jos nepastebėjome, jokių priemonių nesiėmėme “ . EP narė taip pat pasigedo konkrečių veiksmų energetikos srityje. „ Priimti teisės aktai patys savaime bendros energetikos politikos nesukuria ir neįgyvendina “ , – pažymėjo D. Budreikaitė ir tęsė: „ Nėra jungčių, nėra alternatyvių šaltinių paieškos, nedirbama su Arkties problemomis, galimais Arkties šaltiniais. Taigi nėra ilgalaikės bendros energetikos perspektyvos, ir mes galime sulaukti tokios pat situacijos, kaip su finansų krize. Mes nustebsime, jeigu kas nors energetikoje atsitiks, o tada imsimės priemonių. “ Todėl, pasak EP narės, svarbu tęsti numatytus darbus.
Svarstymas ir balsavimas: 2008-09-24 20080923IPR37892
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
