KLAUSIMAS ŽODŽIU SU DEBATAIS O-0017/09/patikr.1
pagal 108 Darbo tvarkos taisyklių straipsnį
pateikė
Zdzisław Zbigniew Podkański
UEN vardu
Komisijai
Tema: Koncentracijos stovyklų pavadinimų vartojimo nustatymas
Europos Parlamentas savo veikloje ypatingą svarbą teikia žmogaus teisių gynimui. Priimtose rezoliucijose Parlamentas griežtai smerkia visas laisvės apribojimo apraiškas, ypač žmonių žudymą. Žmonių žudymas – didžiausias nusikaltimas, taigi turi būti pasmerktas visur ir visiems laikams. Vis dėlto esama atvejų, pastaruoju metu gana dažnų, kai budeliai kaltę už nusikaltimą žmonijai suverčia aukai. Būtina priešintis tam reiškiniui taip pat, kaip ir visiems kitiems mėginimams iškraipyti istoriją. Tautas piktina ir visuotinį nepritarimą kelia atvejai, kai, pavyzdžiui, vokiečių koncentracijos stovyklos vadinamos lenkų arba latvių koncentracijos stovyklomis. Tokie atvejai nustatyti kalbant, be kita ko, apie Osvencimo, Treblinkos, Travnikų koncentracijos stovyklas, o naujausias atvejis – dienraštyje „Die Welt“ rašant apie Majdaneką, kuris pavadintas „lenkų Maidaneko koncentracijos stovykla“.
Turint mintyje tai, kad II pasaulinio karo metu Vokiečių Reicho teritorijoje ir užimtose šalyse veikė per 12000 koncentracijos ir mirties stovyklų, kuriose nužudyta milijonai žmonių, būtina kartą ir visiems laikams nustatyti tų stovyklų pavadinimų vartojimo tvarką.
Ar Europos Komisija įžvelgia minėtąją problemą ir kokių veiksmų ketina imtis?
