Klausimas Nr. H-000154/2011
Komisijai
2011 m. gegužės mėn. sesija
Darbo tvarkos taisyklių 116 straipsnis
Georgios Papanikolaou
(PPE) Tema: Naujojo biudžeto projekto lėšos, skirtos kovai su jaunimo nedarbu
Pavyzdinėje iniciatyvoje „Naujų įgūdžių ir darbo vietų kūrimo darbotvarkė“ pabrėžiama, kad užimtumo lygis dėl krizės sumažėjo iki 69 proc., o bedarbių skaičius padidėjo iki 10 proc. Manant, kad 2010–2011 m. darbo rinka stabilizuosis ir norint iki 2020 m. pasiekti užsibrėžtą 75 proc. užimtumo lygį, reikės, kad per metus užimtumo lygis padidėtų vidutiniškai šiek tiek daugiau kaip 1 proc. Tuo pat metu jaunimo iki 25 metų amžiaus nedarbas siekia beveik 20 proc. ir dėl užsitęsusios krizės užimtumas dar labiau mažės, o tai neatitinka tikslo, kad užimtumas didėtų 1 proc. per metus.
Kaip ir kokiomis biudžeto projekto lėšomis Komisija bandys siekti užsibrėžto ES užimtumo tikslo, t. y. sieks, kad iki kitų metų užimtumas vidutiniškai didėtų 1 proc.?
Ar ji mano, kad siūlomas kitų metų biudžeto lėšų mažinimas apskritai ES turės neigiamą įtaką sumoms, numatytoms švietimui, profesiniam mokymui ir užimtumo skatinimui?
