KLAUSIMAS ŽODŽIU SU DEBATAIS O-0022/09
pagal 108 Darbo tvarkos taisyklių straipsnį
pateikė
Jan Andersson
Užimtumo ir socialinių reikalų komiteto vardu
Tarybai
Tema: Migrantų vaikai
Migrantų vaikų, kurie paliekami vieni, kai tėvai išvyksta dirbti į kitą šalį, padėtis pastaraisiais metais kelią didelį susirūpinimą kai kuriose valstybėse narėse. Nors šiose šalyse jau įgyvendinama visapusiška politika siekiant gerinti migrantų vaikų, kurie keičia gyvenamąją vietą kartu su tėvais, kurių tikslas yra dirbti užsienyje, gyvenimo ir lavinimo sąlygas, vis dėlto vaikų, paliktų vienų gimtojoje šalyje, reiškiniui skiriama mažai dėmesio. Jungtinių Tautų Vaikų fondo („Unicef“) ir socialinių alternatyvų tyrimų Rumunijoje duomenimis, 2008 m. mažiausiai 350 000 vaikų turėjo bent vieną iš tėvų, kuris dirbo kitoje šalyje, ir buvo beveik 126 000 vaikų, kurių abu tėvai dirbo užsienyje.
Paliktiems vaikams gresia globos ir tėvų dėmesio praradimas.
Jiems gresia rūpybos fizine ir psichine sveikata trūkumas, su psichine sveikata susijęs poveikis kaip pvz. depresija. Jie netenka laisvo laiko žaidimams ir vystymuisi, nelanko mokyklos ir bendrai nedalyvauja lavinimo veikloje. Jiems gresia netinkama mityba ir išnaudojimas.
Kokių veiksmų ėmėsi ir imsis valstybės narės bei Taryba, siekiant pagerinti šių vaikų padėtį ir užtikrinti normalų jų vystymąsi?
Pranešimai apie skurdų tokių vaikų gyvenimą bei dėmesio trūkumą lavinimo srityje bei švelnumo trūkumą yra labai neraminantys. Ar Taryba yra informuota apie tai, kaip šie vaikai ir jų tėvai susidoroja su tokia padėtimi?
Kokių veiksmų Europos lygmeniu ėmėsi ir imsis valstybės narės, kuriose šiuo metu dirba asmenys palikę savo gimtąsias šalis, kad būtų užtikrintas normalus šių vaikų vystymasis švietimo ir socialinio gyvenimo požiūriu?
Pagal turimą informaciją, šis fenomenas pastebimas keliose valstybėse narėse. Ar Taryboje valstybės narės keitėsi nuomonėmis ir diskutavo apie geriausią patirtį, kaip pagerinti šią padėtį?
Ar valstybės narės parengė bendradarbiavimo priemones, kad būtų išvengta žalingo poveikio šeimoms, ypač vaikams, kuris kyla dėl gyvenimo atskirai ir atstumų kuriuos reikia įveikti?
