EP sesijos pradžia: Haitis, Ukraina ir Ispanijos pirmininkavimas
Institucijos
2010-01-18 - 17:43
Pirmadienį Strasbūre prasidėjusioje Europos Parlamento plenarinėje sesijoje jo pirmininkas Jerzy Buzek pareiškė solidarumą su nuo žemės drebėjimo nukentėjusio Haičio gyventojais. Apgailestaudamas jis pranešė, jog stichijos metu be žinios dingo ir ES delegacijos šioje šalyje pirmininko pavaduotoja Pilar Juárez Boal. Parlamento vadovas priminė, kad ES ir jos šalys teikia visokeriopą pagalbą Haičiui.
J. Buzek taip pat pareiškė apgailestavimą dėl Kinijoje įvykdytos mirties bausmės Jungtinės Karalystės piliečiui Akmal Shaikh. Pasak EP pirmininko, tai vienas iš beveik 7000 žmonių, kuriems Kinijoje kasmet įvykdoma tokia bausmė. Vis dėlto A. Shaikh buvo pirmasis tokio likimo ES šalies pilietis nuo 1951 m. „Europos Parlamentas visada smerkė ir tebesmerkia mirties bausmės taikymą, taip pat tęsia pastangas siekti jos vykdymo moratoriumo“, – priminė Parlamento vadovas.
Savo ruožtu jis priminė apie sekmadienį Ukrainoje surengtą pirmąjį prezidento rinkimų turą. EP stebėtojai patvirtino balsavimo proceso teisingumą, taigi Parlamentas to paties tikisi ir antrajame rinkimų ture, teigė J. Buzek.
EP pirmininkas taip pat išreiškė viltį, jog Ispanija šį pusmetį sėkmingai pirmininkaus ES Tarybai, vadovaudamasi Lisabonos sutartimi ir bendradarbiaudama su naujuoju Europos Vadovų Tarybos pirmininku.
Ispanijos pirmininkavimo programą europarlamentarai aptars trečiadienį, o padėtį Haityje – antradienį. Tarp kitų svarbų šios sesijos temų – Europos ombudsmeno rinkimas (trečiadienį), taip pat užsienio reikalai (Turkija, Iranas, Jemenas). Savo ruožtu pirmadienį ir antradienį tęsiami būsimųjų Europos Komisijos narių klausymai.
20100115IPR67405 Išsamiau apie sesiją EP sesijos darbotvarkės projektas Stebėkite EP sesiją tiesiogiai
LT
2
LINK
/sides/indexPartSession.do?reference=2010-01&language=LT
LT
3
LINK
/sed/video.do?vl=lt
-//EP//TEXT IM-PRESS 20091216BRI66603 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
