Europos Parlamentas įdėmiai stebėjo PPO derybas Honkonge
Užsienio/tarptautinė prekyba
2005-12-19 - 13:25
Baigėsi PPO susitikimas Honkonge
Praėjusią savaitę Honkonge susitiko 149 Pasaulio prekybos organizacijos (PPO) narių. Jie bandė sutarti, kaip reikėtų liberalizuoti prekybą žemės ūkio produktais, pramoninėmis prekėmis ir paslaugomis, kad tai būtų naudinga visiems, ypač besivystančioms šalims. Susitikime dalyvavo EP narių delegacija.
Iš pradžių buvo planuota šioje ministrų konferencijoje apsispręsti dėl pasaulio prekybos susitarimo pagrindų. Tačiau šiuo klausimu kol kas pasiekta labai nedaug, todėl visos šalys nusprendė keisti susitikimo lūkesčių „kalibrą“. Pastaruoju metu siekta pažengti sprendžiant gana sudėtingus klausimus, kurių teks imtis ateinančiais metais. Tačiau net ir tokį kuklų ketinimą buvo sunku įgyvendinti, nes pagrindiniai veikėjai, regis, nebuvo linkę siekti kompromiso.
Trisdešimt europarlamentarų atvyko į Honkongą kaip Parlamento delegacijos nariai. Jie nuolat susitikdavo su ES Prekybos komisaru Peteriu Mandelsonu bei Žemės ūkio komisare Marianna Fischer Boel ir išklausydavo aukščiausių Europos Komisijos pareigūnų ataskaitų apie derybų pažangą įvairiose srityse. EP nariai taip pat susitikdavo su ES pirmininkaujančios Didžiosios Britanijos atstovais ir kitų ES valstybių delegacijomis, didžiaisiais ES prekybos partneriais, pramonės grupėmis ir nevyriausybinėmis organizacijomis. Europarlamentarams vadovavo Ispanijos socialistas Enrique Baron Crespo – Parlamento Tarptautinės prekybos komiteto pirmininkas ir buvęs EP pirmininkas.
Gruodžio 1 d. plenarinėje sesijoje Briuselyje Parlamentas priėmė rezoliuciją, kurioje pažymima, jog ypač svarbu užtikrinti Dohos derybų etapo sėkmę. Tai padėtų stiprinti daugiašalės prekybos sistemą ir užtikrinti darnią pasaulio ekonomikos plėtrą. Parlamentas ypač palaikė pastangas pagrindinį dėmesį derybose skirti vystymo klausimui, pabrėždamas, jog derybos privalo padėti įveikti skurdą. Tuo pat metu Parlamentas apgailestavo, kad iki šiol pažengta netoli, ir išsakė susirūpinimą dėl galimų rimtų padarinių daugiašalės prekybos sistemai derybų nesėkmės atveju. Todėl EP nariai ragino ministrų konferenciją Honkonge dirbti konstruktyviai, kad būtų galima sėkmingai užbaigti šį derybų etapą 2006-aisiais.
Europarlamentarai dalyvavo ne vien PPO susitikime, bet ir Parlamentinėje konferencijoje PPO klausimais, į kurią atvyko parlamentarai iš viso pasaulio. Pastarąją drauge surengė Europos Parlamentas ir Tarpparlamentinė sąjunga. Konferencijos tikslas – sukurti parlamentinę PPO veiklos kontrolę. Honkongo sesija buvo ketvirtoji; pirmesnės vyko 2003 m. Ženevoje bei Kankune ir 2004 m. Briuselyje.
20051216STO03825 EP pranešimas spaudai PPO tema: EP delegacijos vadovo pranešimas spaudai: Pranešimas spaudai apie EP narių dalyvavimą PPO susitikime: Pranešimas spaudai apie EP rezoliuciją dėl PPO: Daugiau apie PPO Parlamentinę konferenciją: (anglų k.)
LT
1
PHOTO
20051130PHT03048.jpg
LT
6
LINK
/comparl/inta/conference_wto/2005_12/default_en.htm
LT
7
MULTIMEDIA
20051216MLT03833.mp3
-//EP//TEXT IM-PRESS 20051215IPR03763 0 NOT XML V0//LT
-//EP//TEXT IM-PRESS 20051212IPR03499 0 NOT XML V0//LT
-//EP//TEXT IM-PRESS 20051117IPR02434 0 NOT XML V0//LT
-//EP//TEXT IM-PRESS 20051128IPR02944 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
