Sesijos apžvalga: 2006 m. rugsėjo 25-28 d. EP plenarinė sesija Strasbūre
2006-09-25 - 15:33
Antrosios rugsėjo mėn. Strasbūro plenarinės sesijos akcentai – oro tarša, ES plėtra (Rumunija, Bulgarija, Turkija), švietimas ir mokymas, taip pat teisingumas ir vidaus reikalai.
Pirmadienį , rugsėjo 25 d., 17 val., numatoma svarstyti oro taršos ma žinimo klausimus bei miestų aplinkos strategiją . Vėliau deputatai apsvarstys 2004 m. EP biudžeto įvykdymo ataskaitą, skirdami dėmesio Parlamento pastatų Strasbūre valdymui. Vėlai vakare bus aptartos keturios švietimui ir mokymui skirtos ataskaitos – apie besimokančiųjų mobilumą, nenutrūkstamą mokymąsi, europinį aspektą mokymo programose bei Europos kvalifikacijų sąrangos kūrimą.
Antradienį , rugsėjo 26 d., 9 val. bus svarstoma ataskaita apie visuotinės svarbos paslaugas , dalyvaujant Europos Komisijos pirmininkui J. M. Barroso (balsavimas trečiadienį). Vidurdienį kalbės Liberijos prezidentė E. Johnson-Sirleaf. 15 val. ES plėtros komisaras Olli Rehn pristatys Komisijos ataskaitą apie Bulgarijos ir Rumunijos stojimą į ES , o 16 val. bus svarstoma Turkijos pažanga siekiant narystės Sąjungoje. Vakare bus skirta dėmesio ES sanglaudos politikos gairėms.
Trečiadienį , rugsėjo 27 d., 9 val. vyks debatai apie laisvės, saugumo ir teisingumo klausimus bei apie imigraciją , dalyvaujant ES Tarybos atstovui. Juose bus skirta dėmesio JAV prezidento G. Bush pareiškimui, kuriame pripažįstamas slaptų CŽV kalėjimų užsienyje buvimas. Po pietų bus svarstomi ES ir Indijos santykiai , o vakare – ekologiška žemės ūkio produktų gamyba .
Ketvirtadienį , rugsėjo 28 d., iš ryto bus aptarta nanotechnologijų plėtra.
Šios sesijos metu numatomi dar keli svarbūs įvykiai. Pirmadienio vakarą EP Užsienio reikalų ir Vystymosi komitetai bendrame posėdyje atrinks tris kandidatus šių metų Sacharovo premijai už minties laisvę gauti. Tuo tarpu trečiadienį Parlamente lankysis Libano ministras pirmininkas Fouad Siniora; 17 val. 30 min. numatytas jo dalyvavimas EP Pirmininkų sueigos posėdyje, atvirame visiems EP nariams. 20060829BRI10137
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-001-LT DOC XML V0//LT
Aplinka
Sugriežtės ar sušvelnės oro kokybės reikalavimai?
2006-09-25 - 15:33
Oro tarša yra viena pagrindinių europiečių mirčių ir ligų priežasčių. Dėl jos kiekvieno žmogaus gyvenimas vidutiniškai sutrumpėja aštuoniais mėnesiais. 2005 m. rugsėjo 21 d. Komisija priėmė pasiūlymą dėl oro kokybės ir švaresnio oro Europoje direktyvos, kuri sujungia galiojančią pagrindų direktyvą ir dar keturis kitus teisės aktus. Dėl jos jau pasiektas Europos Komisijos ir Tarybos sutarimas, tačiau savo nuomonę turi išreikšti ir Europos Parlamentas. ES valstybių teritorija turės būti suskirstyta į zonas, kuriose reguliariai turės būti matuojama sieros dioksido, azoto dioksido ir azoto oksidų, anglies monoksido, benzeno, kietųjų dalelių, taip pat ozono koncentracija ore. Didžiausios diskusijos kilo dėl kietųjų dalelių koncentracijos mažinimo.
Europos Komisija siūlė išlaikyti galiojančias leistinas stambesniųjų (iki 10 mikronų skersmens) kietųjų dalelių koncentracijos normas – vidutinė jų koncentracija per metus negalėtų viršyti 40 μg/m 3 , o leistina jų koncentracija per parą būtų 50 μg/m 3 , kuri negalėtų būti viršyta daugiau kaip 35 dienas per metus. Tuo tarpu EP Aplinkos, sveikatos ir maisto saugos komitetas siūlo nustatyti, jog vidutinė šių dalelių koncentracija per metus negalėtų viršyti 30 μg/m 3 , tačiau ribinė paros koncentracija galėtų būti viršyta iki 55 dienų per metus, jei tai nulemia geografinės ar klimato sąlygos.
Komisija naujai pasiūlė nuo 2010-ųjų nustatyti leistiną mažiausių ir kenksmingiausių kietųjų dalelių (iki 2,5 mikronų skersmens) koncentracijos ore ribą – 25 μg/m 3 . Tačiau EP komiteto pranešėjas Holger Krahmer (ALDE, Vokietija) mano, jog „šiuo metu neturėtų būti nustatyta ribinė vertė, nes trūksta patirties matuojant [šių] dalelių kiekį ir dar nesurinkta pakankamai patikimų duomenų“. Deputatai siūlo iš pradžių nustatyti siektiną šių dalelių koncentracijos ribą – 20 μg/m 3 , o vėliausiai po penkerių metų, persvarstant direktyvą, nustatyti leistiną ribą.
Problemiškiausiems regionams ar miestams Europos Komisija siūlė leisti penkeriems metams pratęsti laikotarpį, per kurį jie turėtų įgyvendinti direktyvos reikalavimus. EP komitetas siūlo numatyti galimybę pratęsti kietųjų dalelių koncentracijos reikalavimų įgyvendinimo laikotarpį dar penkeriems metams, jei vietos valdžia pateiktų pagrįstą prašymą bei oro kokybės gerinimo veiksmų planą.
Deputatai nesutinka su Europos Komisijos siūlymu įpareigoti ES valstybes iki 2020 m. penktadaliu sumažinti smulkesnių negu 2,5 mikronų skersmens dalelių koncentraciją. Parlamentarų nuomone, „visuotinas 20 proc. [sumažinimo] uždavinys būtų sunkiai pasiekiamas pirmiausia toms ES valstybėms, kurios jau įdėjo daug pastangų gerindamos oro kokybę“. Pasak pranešėjo, „užuot skatinus, valstybės būtų baudžiamos, kad ėmėsi priešlaikinių veiksmų“, todėl pakopinis oro taršos mažinimo modelis būtų logiškesnis.
Pagal bendro sprendimo procedūrą Parlamento pasiūlytas direktyvos pataisas toliau svarstys ES Taryba. Tuo tarpu kitoje, neįpareigojančioje ataskaitoje parlamentarai ragina Europos Komisiją ir valstybes imtis skubių priemonių mažinti žemės ūkio veiklos keliamą oro taršą, ypač amoniako išskyrimą. Valstybės ir Europos Komisija taip pat raginamos imtis priemonių mažinti buitinių prietaisų, automobilių bei laivų išmetamus teršalus. Valstybės bei savivaldybės raginamos „rasti novatoriškus sprendimus, kurie leistų sumažinti automobilių srautą senamiesčiuose“ – pavyzdžiui, apribojant eismą bei įteisinant įvažiavimo mokesčius. Holger KRAHMER ALDE DE Dorette CORBEY PSE NL A6-0234/2006 1. Dėl aplinkos oro kokybės ir švaresnio oro Europoje A6-0235/2006 2. Dėl teminės oro taršos strategijos 1. Bendro sprendimo procedūra, pirmasis svarstymas
2. Iniciatyvos procedūra
Svarstymas: 2006-09-25
Balsavimas: 2006-09-26 ES veiksmai oro švarai gerinti: Oro tarša: "Švaraus oro iniciatyva": Nevyriausybinių aplinkosaugos organizacijų nuomonė: Oro tarša ir sveikata:
LT
3
LINK
http://www.euractiv.com/en/environment/eu-clean-air-strategy/article-145376
LT
4
LINK
http://en.wikipedia.org/wiki/Air_pollution
LT
5
LINK
http://www.cleanairnet.org/cai/1403/channel.html
LT
6
LINK
http://www.eeb.org/activities/air/TS_air/Index.htm
LT
7
LINK
http://www.euro.who.int/air
-//EP//TEXT REPORT A6-2006-0234 0 NOT XML V0//LT
-//EP//TEXT REPORT A6-2006-0235 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-COVER-LT DOC XML V0//LT
-//EP//TEXT IM-PRESS 20060829BRI10137 ITEM-002-LT DOC XML V0//LT
ES plėtra
Europarlamentarų nuomone, Turkijos pažanga „nepakankama“
2006-09-25 - 15:33
ES gebėjimas priimti Turkiją „svarbus ir ES, ir Turkijos interesams“, o už narystės derybų sėkmę atsakingos abi šalys. Jei Turkijoje tęsis rimti demokratijos, žmogaus teisių ir tarptautinės teisės pažeidimai, derybos gali būti sustabdytos. Taip teigiama ataskaitoje, kurią trečiadienį svarstys Europos Parlamentas. EP Užsienio reikalų komiteto parengtoje ataskaitoje „apgailestaujama dėl reformų proceso lėtėjimo“ Turkijoje pastaraisiais metais. Šios šalies vyriausybė raginama stiprinti teismų nepriklausomumą, mažinti kariuomenės vaidmenį visuomenėje, užtikrinti žodžio ir spaudos laisvę, pašalinti religinių mažumų suvaržymus, labiau gerbti moterų teises, padidinti partijų finansavimo skaidrumą bei pažaboti korupciją.
Deputatai linkę pritarti Turkijos vyriausybės pasiūlytam reformų paketui, tačiau nuogąstauja, kad naujas Kovos su terorizmu įstatymas gali dar labiau suvaržyti žmogaus teises. Turkija raginama pasirašyti ir ratifikuoti Europos Tarybos konvenciją dėl tautinių mažumų apsaugos, Europos regioninių ir mažumų kalbų chartiją ir Tarptautinio baudžiamojo teismo statutą.
Deputatai ragina Turkiją pripažinti 1915 m. įvykdytą armėnų tautos genocidą bei nutraukti Armėnijos blokadą. „Nors armėnų genocido pripažinimas formaliai nėra vienas iš Kopenhagos kriterijų, narystės siekiančiai valstybei būtina susitaikyti su savo praeitimi ir ją pripažinti“, – teigiama ataskaitoje.
Parlamentarai nerimauja dėl daugiausia kurdų gyvenamuose šalies pietryčiuose atgyjančios smurto bangos. Jie ragina Turkijos vyriausybę siekti demokratiškai išspręsti kurdų klausimą bei numatyti šio regiono plėtros programą, kuriai būtų suteikta ES parama.
Europarlamentarai ragina Turkiją nutraukti embargą prieš laivus, plaukiojančius su Kipro vėliava ar išplaukančius iš Kipro uostų, taip pat leisti Kipro lėktuvams tūpti Turkijos oro uostuose. Deputatai primena Turkijai, kad „visų ES valstybių, taip pat ir Kipro, pripažinimas yra būtina pasirengimo narystei proceso dalis“.
Nors derybomis siekiama Turkijos narystės ES, jos „nebūtinai turi baigtis naryste“, pažymi deputatai ir priduria: „Jei bus nuolatinių ir rimtų demokratijos, žmogaus teisių ir pagrindinių laisvių, teisinės valstybės ir tarptautinės teisės principų pažeidimų, Komisija gali rekomenduoti Tarybai sustabdyti derybas“. Kita vertus, deputatų manymu, „kad ir kaip pasibaigtų derybos, ES ir Turkijos santykiai turi užtikrinti, kad Turkija įsitvirtintų Europos struktūrose“. Camiel EURLINGS PPE-DE NL A6-0269/2006 Dėl Turkijos pažangos rengiantis narystei ES Iniciatyvos procedūra
Svarstymas: 2006-09-26
Balsavimas: 2006-09-27 Daugiau apie Turkijos siekį tapti ES nare: Išsamiau apie ES ir Turkijos derybas: Turkijos pažangos stebėsena: Žvilgsnis iš Turkijos: Apie armėnų tautos genocidą:
LT
2
LINK
http://en.wikipedia.org/wiki/Accession_of_Turkey_to_the_European_Union
LT
3
LINK
http://www.euractiv.com/en/enlargement/eu-turkey-negotiations/article-145219
LT
4
LINK
http://www.eutcc.org/
LT
5
LINK
http://www.turkishweekly.net/news.php?id=37981
LT
6
LINK
http://en.wikipedia.org/wiki/Armenian_Genocide
-//EP//TEXT REPORT A6-2006-0269 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-001-LT DOC XML V0//LT
-//EP//TEXT IM-PRESS 20060829BRI10137 ITEM-003-LT DOC XML V0//LT
ES plėtra
Bulgarijos ir Rumunijos stojimas į ES: laukiama galutinio verdikto
2006-09-25 - 15:33
Antradienio popietę deputatai išklausys ES plėtros komisaro Olli Rehn pareiškimą apie Bulgarijos ir Rumunijos narystės ES perspektyvas. Tądien Europos Komisija turėtų priimti galutinę rekomendaciją šiuo klausimu. Tikėtina, jog šios šalys taps ES narėmis kitų metų sausio 1 d. Vis dėlto Europos Komisija gali numatyti „atidžios stebėsenos priemones“ mažiausiai trejiems metams po įstojimo. Komisija bei kitos ES institucijos ne kartą yra paraginusios Bulgariją veiksmingiau kovoti su korupcija ir organizuotu nusikalstamumu. Svarstymas: 2006-09-26 Daugiau apie Bulgarijos ir Rumunijos stojimą į ES: Bulgarijos ir Rumunijos stojimo sutartis:
LT
1
LINK
http://www.euractiv.com/en/enlargement/bulgaria-romania-join-eu-2007-strict-conditions/article-157491
LT
2
LINK
http://eur-lex.europa.eu/JOHtml.do?uri=OJ:L:2005:157:SOM:LT:HTML
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-002-LT DOC XML V0//LT
-//EP//TEXT IM-PRESS 20060829BRI10137 ITEM-004-LT DOC XML V0//LT
Biudžeto kontrolė
Sandėriai dėl pastatų – teisėti, Strasbūro savivaldybė – „nesvetinga“
2006-09-25 - 15:33
„Nuoma, kurią Parlamentas moka už savo oficialias patalpas, turėtų padengti statybos, priežiūros bei naudojimo kaštus, bet jokiu būdu neturi suteikti pelno priimančiai šaliai, jos vietos ar regionų valdžios organams.“ Taip teigia EP Biudžeto kontrolės komitetas 2004 m. Parlamento biudžeto įvykdymo ataskaitoje. Komitetas neprieštarautų dviejų EP pastatų Strasbūre išpirkimui tik „iš principo atmetus kompensavimo galimybę“, taip pat atskaičiavus per 25 metus permokėtą sumą bei kartu išpirkus žemę. 2004 m. EP biudžeto įvykdymo ataskaitos tvirtinimas šių metų balandį buvo atidėtas pasklidus pranešimams, jog dviejų EP pastatų Strasbūre nuomos kaina galėjo būti nepagrįstai didelė, o Strasbūro savivaldybė – nuomos tarpininkė – už numatytą jų pardavimą Parlamentui planavo gauti apie 30 mln. eurų kompensaciją iš pastatų savininkės Olandijos bendrovės „SCI Erasme“.
Komiteto nuomone, „nėra aiškių ženklų, kad sudarant ar taikant nuomos bei kitas susijusias sutartis buvo neteisėtų veiksmų ar neatitikimų“. Nors sunku įvertinti, ar nuomos kaina buvo teisinga, parlamentarai abejoja, ar buvo laikytasi „pagrįsto finansų valdymo“, įtvirtinto EP finansiniame reglamente.
Deputatai kritikuoja Strasbūro savivaldybę, neinformavusią Parlamento apie tai, kad nuo 1981 m. ji perduodavo bendrovei „SCI Erasme“ tik dalį jo mokėjimų už pastatų nuomą. Nors įstatymai nedraudžia savivaldybėms gauti pelną iš ekonominės veiklos, europarlamentarų nuomone, Strasbūro savivaldybės elgesys „nesuderinamas su svetingumu Europos institucijoms“. Deputatai taip pat giliai apgailestauja dėl bendrovės „SCI Erasme“ atsisakymo pateikti Europos Parlamentui prašytus dokumentus.
Parlamentarai prašo EP biuro „išsiaiškinti, ar nebūtų tinkama už 2006 m. pirmąjį pusmetį Strasbūro miestui sumokėti tik tokio dydžio nuomą, kuri padengtų mokėjimus „SCI Erasme“ bendrovei, o ne visą nuomą“. Jei iki spalio 31 d. pastatai nebūtų išpirkti, deputatai ragina susiderėti dėl naujo nuomos dydžio. Skaidrumo vardan raginama ateityje vengti panašaus pobūdžio finansinio tarpininkavimo. Markus FERBER PPE-DE DE A6-0280/2006 Dėl 2004 finansinių metų Europos Sąjungos bendrojo biudžeto įvykdymo patvirtinimo Biudžeto įvykdymo patvirtinimo procedūra
Svarstymas: 2006-09-25
Balsavimas: 2006-09-26 EP rengiasi išpirkti visus savo pastatus Strasbūre:
LT
2
LINK
http://euobserver.com/9/22349?rss_rk=1
-//EP//TEXT REPORT A6-2006-0280 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-003-LT DOC XML V0//LT
-//EP//TEXT IM-PRESS 20060829BRI10137 ITEM-005-LT DOC XML V0//LT
Švietimas
Mokyklose trūksta dėmesio Europos Sąjungai ir užsienio kalboms, mano europarlamentarai
2006-09-25 - 15:33
Nors ES šalys pačios atsako už švietimą ir mokymą, europarlamentarai norėtų paraginti atnaujinti Europos mokyklų programas skiriant jose daugiau dėmesio Europos Sąjungai. Neįpareigojanti ataskaita šiuo klausimu bus svarstoma šioje Europos Parlamento sesijoje. Deputatai ragina visas ES valstybes užtikrinti, kad baigę vidurinę mokyklą mokiniai turėtų ES piliečiui būtinų žinių ir įgūdžių. Be to, jie siūlo stiprinti europinį aspektą mokymo programose bei sukonkretinti jos turinį. Parlamentarai pažymi, jog šiuo metu įvairių ES valstybių mokymo programose skiriama nevienodai dėmesio europinei dimensijai. Ataskaitoje siūloma įsteigti daugiakalbę interneto svetainę, kurioje būtų dalinamasi patirtimi šioje srityje. Taip pat raginama surengti kursus mokytojams apie europinio aspekto įtraukimą į mokymo programas.
Deputatų nuomone, „užsienio kalbų mokėjimas yra vienas būtiniausių gyvenančio, besimokančio, dirbančio ir keliaujančio Europos piliečio įgūdžių“. Pasak parlamentarų, daugiakalbystė yra itin svarbi stiprinant europinę švietimo dimensiją. Raginama ypač skatinti kaimyninių šalių kalbų mokymąsi, o mokyklose nuo mažens mokyti bent dviejų užsienio kalbų. Christopher BEAZLEY PPE-DE GB A6-0267/2006 Dėl europinės dimensijos mokymo programose Iniciatyvos procedūra
Svarstymas: 2006-09-25
Balsavimas: 2006-09-26 Daugiau šia tema: Tyrimas apie ES šalių mokymo programas (2005 m.): ES švietimo ir mokymo tikslai iki 2010-ųjų:
LT
2
LINK
http://www.euractiv.com/en/education/meps-want-larger-european-dimension-national-education-programmes/article-157294
LT
3
LINK
http://www.euractiv.com/en/education/study-citizenship-schools-eu-covered-curricula-thirds-countries/article-141393
LT
4
LINK
http://ec.europa.eu/education/policies/2010/et_2010_en.html
-//EP//TEXT REPORT A6-2006-0267 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-004-LT DOC XML V0//LT
-//EP//TEXT IM-PRESS 20060829BRI10137 ITEM-006-LT DOC XML V0//LT
Švietimas
Deputatai pareikš nuomonę dėl kuriamos europinės kvalifikacijų sąrangos
2006-09-25 - 15:33
Europos kvalifikacijų sąrangos (EKS) sukūrimas leis suderinti ES mokymo sistemas ir užtikrinti kvalifikacijų pripažinimą visose Sąjungos šalyse. Šioje sesijoje Europos Parlamentas balsuos dėl neįpareigojančios ataskaitos šia tema. Europos kvalifikacijų sąranga leis įvertinti žmogaus kvalifikaciją, įgytą nuo vidurinės mokyklos baigimo nesvarbu kurioje ES šalyje. Europos Komisijos pasiūlytoje kvalifikacijų sąrangoje aštuonios vertikaliosios pakopos susiejamos su trimis horizontaliosiomis sritimis – „žinios“, „įgūdžiai“ bei „asmeniniai ir profesiniai gebėjimai“. Iki 2009-ųjų ES šalys turės priderinti savo teikiamus kvalifikacinius laipsnius prie EKS.
Deputatai pritaria EKS kūrimui, tačiau siūlo padaryti ją skaidresnę, taip pat aiškiau nustatyti jos pakopas. Parlamentarų nuomone, „gebėjimai, aprašyti aštuoniuose lygiuose, turi apimti ne tik socialines bei etines, bet ir kultūrines žinias“. Be to, parlamentarai siūlo performuluoti horizontaliąsias sritis. Jie kritiškai vertina siūlomą „asmeninių ir profesinių gebėjimų“ sritį bei siūlomą tokių gebėjimų klasifikavimą.
EP nariai siūlo sustiprinti kuriamų „europaso“ (europinio kvalifikacijų pažymėjimo) centrų vaidmenį Sąjungos šalyse. Jie taip pat ragina geriau susieti EKS su darbo rinka – skirti daugiau dėmesio neformaliu mokymusi įgytiems gebėjimams bei darbo patirčiai. Kita vertus, pasak ataskaitos, „nenutrūkstamo mokymosi organizavimas ir įteisinimas priklauso ES valstybių kompetencijai, [todėl] EKS vargu ar gali įsiterpti į šią sritį“.
Deputatai „ragina pakeisti savaiminį 6, 7 ir 8 orientacinių lygių priskyrimą trims Bolonijos kvalifikacijų sistemos akademiniams laipsniams (bakalaurui, magistrui bei daktarui) ir skirstyti individualiai įgytas žinias, įgūdžius ir asmeninius bei profesinius gebėjimus nepaisant mokymosi vietos“. Parlamentarai taip pat „atmeta pasiūlymą nustatyti norminius išsilavinimo ar mokymo krypties, trukmės ir vietos kriterijus“. Thomas MANN PPE-DE DE A6-0248/2006 Dėl Europos kvalifikacijų sistemos sukūrimo Iniciatyvos procedūra
Svarstymas: 2006-09-25
Balsavimas: 2006-09-26 Europos kvalifikacijų sąranga: Europos universitetų asociacijos informacija šia tema:
LT
2
LINK
http://europa.eu/rapid/pressReleasesAction.do?reference=IP/06/1148&format=HTML&aged=0&language=Lt&guiLanguage=fr
LT
3
LINK
http://www.eua.be/eua/jsp/en/client/item_view.jsp?type_id=1&item_id=2955
-//EP//TEXT REPORT A6-2006-0248 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-005-LT DOC XML V0//LT
-//EP//TEXT IM-PRESS 20060829BRI10137 ITEM-007-LT DOC XML V0//LT
Švietimas
Žmogaus gebėjimai bus vertinami pagal ES standartus
2006-09-25 - 15:33
Europos Parlamento balsavimui teikiamoje ataskaitoje ES šalys raginamos įgyvendinti nenutrūkstamo mokymosi programas. Siekiama, kad nebaigusieji mokyklos, mažiau išsilavinę, neįgalieji, bedarbiai, moterys bei vyresni žmonės galėtų tęsti mokymąsi. Taip pat pritariama siūlymui ES mastu nustatyti pagrindinių gebėjimų standartus. Europos Komisija savo rekomendacijoje pasiūlė ES mastu įvertinti žmogaus gebėjimus pagal aštuonis kriterijus: gimtosios kalbos įgūdžiai; užsienio kalbų įgūdžiai; matematiniai, mokslo ir technologijų gebėjimai; skaitmeninis raštingumas; gebėjimas išmokti; socialiniai ir pilietiniai įgūdžiai; verslumas; kultūrinė raiška. Toks įvertinimas leistų žmonėms geriau prisitaikyti prie rinkos pokyčių bei žiniomis grįstos visuomenės. Jis taip pat skatintų ES piliečių mobilumą.
EP Kultūros ir švietimo komitetas siūlo išplėsti „socialinių ir pilietinių įgūdžių“ kategoriją, kad ji apimtų ne tik demokratiją, pilietiškumą ir piliečių teises, bet ir teisingumo bei lygybės suvokimą. Be to, pasak deputatų, „turi būti rodomas ir atsakomybės jausmas, bendrų vertybių, pavyzdžiui, demokratijos principų, reikalingų siekiant užtikrinti bendruomenių sanglaudą, supratimas ir jų laikymasis“. Verslumo kriterijų siūloma papildyti iniciatyvumu.
Pasak EP komiteto pranešėjos šiuo klausimu Helgos Trüpel (Žaliųjų frakcija, Vokietija), „ geriausias būdas paskatinti mokytis yra tikslas gauti darbą “. Todėl , atsižvelgiant į Lisabonos darbotvarkės tikslus, ataskaitoje raginama palaipsniui pasiekti, kad 70 proc. visų ES gyventojų (ir bent 60 proc. moterų) dirbtų. Taip pat siūloma skatinti lyčių lygybę moksle ir darbo rinkoje. Valstybės raginamos imtis padėti įgyti išsilavinimą tiems žmonėms, kurie turi prastesnes asmenines, kultūrines ar ekonomines sąlygas.
Pagal bendro sprendimo procedūrą EP priimtas pataisas toliau svarstys ES Taryba. Helga TRÜPEL Verts/ALE DE A6-0262/2006 Dėl bendrųjų visą gyvenimą trunkančio mokymosi gebėjimų Bendro sprendimo procedūra, pirmasis svarstymas
Svarstymas: 2006-09-25
Balsavimas: 2006-09-26 Europos Komisijos rekomendacija: ES veikla skatinant nenutrūkstamą mokymąsi: Europos suaugusiųjų švietimo asociacija:
LT
2
LINK
http://ec.europa.eu/education/policies/2010/doc/keyrec_en.pdf
LT
3
LINK
http://www.euractiv.com/en/education/lifelong-learning/article-117516
LT
4
LINK
http://www.eaea.org/news.php?k=7709&aid=7709
-//EP//TEXT REPORT A6-2006-0262 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-006-LT DOC XML V0//LT
-//EP//TEXT IM-PRESS 20060829BRI10137 ITEM-008-LT DOC XML V0//LT
Švietimas
Europarlamentarai siūlo palengvinti mokymąsi užsienyje
2006-09-25 - 15:33
„Mobilumas artina piliečius, padeda tarpusavio supratimui ir glaudesnei politinei integracijai“, – teigiama rekomendacijoje, dėl kurios šioje sesijoje balsuos Europos Parlamentas. Joje ES šalys raginamos labiau skatinti moksleivius, studentus bei darbuotojus mokytis kitose Sąjungos šalyse. Siekiant suderinti mokymosi kokybę įvairiose šalyse, numatoma priimti ES mobilumo kokybės chartiją bei įteisinti europinį kvalifikacijų pažymėjimą („europasą“). „Ypatingas dėmesys turi būti skiriamas kalbiniam pasirengimui“, – mano europarlamentarai. Jie taip pat siūlo sudaryti galimybę perkelti gautas valstybes paskolas ar stipendijas į kitą ES šalį. Siūloma skirti didesnį dėmesį neprivilegijuotų ir neįgalių žmonių mobilumui, taip pat lyčių lygybei.
Raginama skatinti mobilumą ne tik formalaus, bet ir neformalaus švietimo srityje. Parlamentarai siūlo, kad kiekviena valstybė sudarytų organizacijų (mokyklų, įmonių bei nevyriausybinių organizacijų), suinteresuotų dalyvauti mainų programose, sąrašą.
Pagal bendro sprendimo procedūrą Parlamento priimtas pataisas toliau svarstys ES Taryba. Christa PRETS PSE AT A6-0255/2006 Dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija Bendro sprendimo procedūra, pirmasis svarstymas
Svarstymas: 2006-09-25
Balsavimas: 2006-09-26 Daugiau šia tema: ES mokymosi užsienyje programos:
LT
2
LINK
http://europa.eu/pol/educ/overview_en.htm
LT
3
LINK
http://ec.europa.eu/education/policies/abroad/lear_abroad_en.html
-//EP//TEXT REPORT A6-2006-0255 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-007-LT DOC XML V0//LT
-//EP//TEXT IM-PRESS 20060829BRI10137 ITEM-009-LT DOC XML V0//LT
Regioninė politika
Bus balsuojama dėl sanglaudos politikos gairių
2006-09-25 - 15:33
ES sanglaudos politika, skirta sumažinti šalių bei regionų ekonominio išsivystymo skirtumus, finansuojama iš dviejų ES struktūrinių fondų bei Sanglaudos fondo. Šioje sesijoje deputatai balsuos dėl strateginių ES sanglaudos gairių 2007-2013 metams. Numatomi šie 2007-2013 m. laikotarpio sanglaudos politikos prioritetai: Sąjungos valstybių, jų regionų bei miestų patrauklumo didinimas; naujovių, verslumo bei žinių ekonomikos augimo skatinimas; ir naujų bei geresnių darbo vietų kūrimas. Be to, numatoma skirti daugiau dėmesio žinioms, mokslo tyrimams, naujovėms bei žmonių įgūdžių tobulinimui, taip pat tvariam vystymuisi, lyčių lygybei ir kovai su diskriminavimu. Constanze Angela KREHL PSE DE A6-0281/2006 Dėl Bendrijos sanglaudos politikos strateginių gairių Pritarimo procedūra
Svarstymas: 2006-09-26
Balsavimas: 2006-09-27 Daugiau apie ES sanglaudos politiką: Naujoji ES sanglaudos politika:
LT
2
LINK
http://ec.europa.eu/regional_policy/newsroom/index_en.htm
LT
3
LINK
http://www.euractiv.com/en/agenda2004/new-eu-cohesion-policy-2007-2013/article-131988
-//EP//TEXT REPORT A6-2006-0281 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-008-LT DOC XML V0//LT
-//EP//TEXT IM-PRESS 20060829BRI10137 ITEM-010-LT DOC XML V0//LT
Ekonomikos ir pinigų reikalai
Raginama aiškiau apibrėžti visuotinės svarbos paslaugas
2006-09-25 - 15:33
Be visuotinės svarbos paslaugų – tokių kaip sveikatos priežiūra, švietimas ar socialinės paslaugos – negali apsieiti nė viena šalis. Ataskaitos projekte, kurį šioje sesijoje svarstys EP, raginama geriau teisiškai apibrėžti „visuotinės svarbos paslaugų“ sąvoką ir reglamentuoti jų teikimą ES mastu. Svarstyme dalyvaus Europos Komisijos pirmininkas José Manuel Barroso. Deputatai ragina aiškiau atskirti valstybės finansuojamų „visuotinės svarbos paslaugų“ sąvoką nuo „visuotinės ekonominės svarbos paslaugų“, kurios teikiamos rinkos konkurencijos sąlygomis ir kurias vartotojas finansuoja savo pinigais – kaip antai vandens tiekimas ar atliekų išvežimas. Toks apibrėžtumas ypač svarbus rengiantis priimti Paslaugų direktyvą. Parlamentarai taip pat ragina Europos Komisiją ištirti visuotinės svarbos paslaugų liberalizavimo kai kuriose ES šalyse padarinius.
EP narių netenkina tai, jog šiuo metu visuotinės svarbos paslaugų sritį reglamentuoja vien Europos Teisingumo Teismo (ETT) bylos bei Europos Komisijos vykdomas jų interpretavimas. Parlamentarai prašo Europos Komisiją parengti socialinių ir sveikatos paslaugų direktyvos projektą, taip pat gaires prieigos prie visuotinės svarbos paslaugų, jų įkainių, konkurencingumo užtikrinimo ir panašiais klausimais. Savo ruožtu deputatai prašo Europos Komisiją išaiškinti tam tikrų ETT bylų sprendimų įtaką, taip pat ES konkurencijos ir vidaus rinkos teisės taikymą visuotinės svarbos paslaugoms.
Ataskaitos projekte pažymima, jog teisės aktų pasiūlymams visuotinės svarbos paslaugų srityje turi būti taikoma bendro sprendimo procedūra, kurioje dalyvautų ir Europos Parlamentas. Kita vertus, deputatai primena, jog pagal subsidiarumo principą valstybės turi pačios nustatyti, kokio tipo veikla jose laikytina visuotinės svarbos paslaugomis. Parlamentai taip pat siūlo suteikti savivaldybėms galimybę pačioms spręsti, kurias paslaugas jos teiks pačios, o kurioms teikti samdys privačias bendroves. Bernhard RAPKAY PSE DE A6-0275/2006 Dėl visuotinės svarbos paslaugų Iniciatyvos procedūra
Svarstymas: 2006-09-26
Balsavimas: 2006-09-27 Daugiau šia tema: Socialinės ir sveikatos paslaugos ES: Europos regionų asociacijos informacija: Ekonomikos ir socialinių reikalų komiteto informacija: Viešųjų paslaugų darbuotojų profsąjungų nuomonė:
LT
2
LINK
http://www.euractiv.com/en/competition/commission-clarifies-services-general-interest/article-142698
LT
3
LINK
http://ec.europa.eu/employment_social/social_protection/questionnaire_en.htm
LT
4
LINK
http://www.a-e-r.org/home-en/top-priority-issues/services-of-general-interest-directive-services/services-of-general-interest-services-directive.html#c3855
LT
5
LINK
http://backupcese.qwentes.be/sections/ten/index_en.asp?id=1460tenen
LT
6
LINK
http://www.epsu.org/r/231
-//EP//TEXT REPORT A6-2006-0275 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-009-LT DOC XML V0//LT
-//EP//TEXT IM-PRESS 20060829BRI10137 ITEM-011-LT DOC XML V0//LT
Teisingumas ir vidaus reikalai
EP komitetas siūlo kitąmet nutraukti patikrą ties naujųjų ES šalių sienomis
2006-09-25 - 15:33
Trečiadienio rytą plenarinėje sesijoje numatyti debatai imigracijos, piliečių laisvių, saugumo ir teisingumo klausimais, dalyvaujant ES Tarybos atstovui. Juose taip pat bus skirta dėmesio Šengeno erdvės plėtrai bei JAV prezidento G. Bush pripažinimui, jog CŽV turi slaptų kalėjimų už JAV ribų. Žodiniame klausime ES Tarybai EP Piliečių laisvių, teisingumo ir vidaus reikalų komiteto atstovas Jean-Marie Cavada (ALDE, Prancūzija) pasiūlys „iki kitų metų nutraukti pasienio patikrą, atliekamą kertant sienas tarp senųjų ir naujųjų ES valstybių, siekiant užtikrinti laisvą visų ES piliečių judėjimą“.
Deputatas taip pat pasiūlys ES Tarybai užtikrinti, kad [ES] pagrindinių teisių agentūros kompetencija apimtų ir teismų bei policijos veiklą. Be to, J.-M. Cavada paragins ES Tarybą kuo skubiau priimti pamatinius nutarimus dėl duomenų apsaugos teismų ir policijos veikloje, dėl procedūrinių teisių ir dėl Europos įrodymų orderio, taip pat nutarimą dėl kovos su rasizmu ir ksenofobija.
Savo ruožtu parlamentaras pasiūlys pritaikyti Europos Teisingumo Teismo galias vidaus sienų kirtimo klausimais bei perpus sumažinti bylų nagrinėjimo šiame teisme laiką, ypač sprendžiant pagrindinių teisių klausimus.
Ketvirtadienį numatomas balsavimas dėl rezoliucijų apie imigraciją. Tuo tarpu spalio 2-3 d. EP rūmuose Briuselyje įvyks tarpparlamentinis susitikimas imigracijos tema, o spalio 12 d. plenariniame posėdyje Briuselyje bus balsuojama l aisvės, saugumo ir teisingumo erdvės klausimais. Svarstymas: 2006-09-27
Balsavimas: 2006-09-28 Šengeno informacinė sistema Nr. 2: CŽV kalėjimai Europoje: dar daug neatsakytų klausimų EP narių veiksmai po JAV prezidento pripažinimo: J. Solana sveikina G. Bush atvirumą: Nelegali migracija, prieglobstis ir pasienio apsauga ES:
LT
1
LINK
http://europa.eu/scadplus/leg/en/lvb/l33183.htm
LT
3
LINK
http://www.euractiv.com/en/justice/meps-find-new-momentum-bush-admission-cia-camps/article-157649
LT
4
LINK
http://euobserver.com/9/22364
LT
5
LINK
http://www.euractiv.com/en/justice/illegal-immigration-asylum-border-control/article-117508
-//EP//TEXT IM-PRESS 20060913STO10607 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-010-LT DOC XML V0//LT
-//EP//TEXT IM-PRESS 20060829BRI10137 ITEM-012-LT DOC XML V0//LT
Teisingumas ir vidaus reikalai
Teismai atsižvelgs į kitose ES šalyse priimtus nuosprendžius
2006-09-25 - 15:33
ES itin skatina jos valstybių teismų bendradarbiavimą. Šioje sesijoje Europos Parlamentas balsuos dėl pamatinio nutarimo, pagal kurį teismai, nagrinėdami asmeniui iškeltą baudžiamąją bylą, turės atsižvelgti į ankstesnius kitų ES šalių teismų priimtus nuosprendžius. Savo ruožtu deputatai pažymi, jog „šalies teisė yra vienintelis kriterijus, pagal kurį gali būti nuspręsta, ar ankstesni užsienio apkaltinamieji nuosprendžiai gali turėti teisinių padarinių“. Kita vertus, visoje ES turi būti laikomasi pagrindinių principų: nebaudimo antrąkart už tą patį nusikaltimą, nuosprendžio senaties, amnestijos. Parlamentarai siūlo atsisakyti užsienio šalyse priimtų nuosprendžių registravimo šalių registruose, taip pat įrašyti, jog neturi būti atsižvelgiama į nuosprendžius už veiklą, už kurią bylą nagrinėjančioje valstybėje nebaudžiama.
Deputatai siūlo išbraukti skirsnius apie šalių keitimąsi nuosprendžių duomenimis, nes šį klausimą reglamentuoja kitas pamatinis nutarimas. Panayiotis DEMETRIOU PPE-DE CY A6-0268/2006 Dėl ES valstybių narių atsižvelgimo į ankstesnius nuosprendžius vykstant naujam baudžiamajam procesui Konsultacijų procedūra
Svarstymas: 2006-09-26 Daugiau šia tema:
LT
2
LINK
http://ec.europa.eu/justice_home/doc_centre/criminal/recognition/doc_criminal_recognition_en.htm
-//EP//TEXT REPORT A6-2006-0268 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-011-LT DOC XML V0//LT
-//EP//TEXT IM-PRESS 20060829BRI10137 ITEM-013-LT DOC XML V0//LT
Teisingumas ir vidaus reikalai
Siekiama apsaugoti asmens duomenis policijos ir teismų veikloje
2006-09-25 - 15:33
Europos Komisija pasiūlė pamatinę direktyvą, kuri leistų geriau apsaugoti asmens duomenis policijos ir teismų veikloje. Balsavimas dėl neįpareigojančios ataskaitos šiuo klausimu jau du kartus buvo atidėtas tikintis, jog ES Taryba labiau atsižvelgs į EP siūlymus. Nors Parlamentas jau pritarė daugumai Piliečių laisvių, teisingumo ir vidaus reikalų komiteto teiktų pataisų, galutinis balsavimas numatomas šioje sesijoje. 1995 m. ES direktyva, reglamentuojanti komerciniais tikslais laikomų bei perduodamų asmens duomenų apsaugą, neapima valstybių kompetencijai priklausančių sričių – tokių kaip visuomenės saugumas, organizuotų nusikaltimų užkardymas, policijos ir teismų bendradarbiavimas. Siūloma direktyva siekiama ištaisyti padėtį.
Joje išsamiai išvardijamos sąlygos, kuriomis asmens duomenis galima tvarkyti bei perduoti. Deputatai siūlo patikslinti, jog „neįtariamų asmenų asmens duomenys gali būti tvarkomi tik tikslu, dėl kurio jie buvo surinkti, ribotą laiką, taikant atitinkamus jų naudojimo ir perdavimo apribojimus“. Jei nesiekiama tikslo, kuriuo žmogus suteikė duomenis, juos galima būtų perduoti kitoms valstybinėms institucijoms, privačioms bendrovėms ar valstybėms tik siekiant sustabdyti ar ištirti nusikaltimą, patraukti jo kaltininkus baudžiamojon atsakomybėn, taip pat pažaboti grėsmę visuomenei ar asmeniui. Tačiau net ir šiais atvejais duomenys negalėtų būti perduoti, jei „svarbiau apsaugoti duomenų subjekto interesus ar pagrindines teises“.
ES nepriklausančioms šalims duomenys galės būti perduoti tik tada, kai tai leidžia įstatymas, ir tik užtikrinus pakankamą jų apsaugą. Pagal siūlomą pataisą, iš kitos valstybės gautus duomenis būtų galima toliau perduoti tik gavus juos suteikusios šalies sutikimą. Deputatai taip pat siūlo papildomų priemonių apsaugoti DNR ir biometrinius duomenis. Kitoje pataisoje teigiama, jog asmeniui įtakos turintis sprendimas negali būti priimtas remiantis vien tik automatizuotu su juo susijusių duomenų tvarkymu.
Šis siūlymas itin svarbus neseniai priimto Europos Teisingumo Teismo (ETT) sprendimo dėl lėktuvų keleivių duomenų perdavimo JAV kontekste. ETT išaiškino, jog duomenys buvo perduodami visuomenės saugumo vardan, todėl 1995 m. direktyva jų nesaugojo. Jei siūloma naujoji direktyva būtų patvirtinta, ES Taryba turėtų į ją atsižvelgti sudarydama naujus susitarimus su užsienio šalimis. Martine ROURE PSE FR A6-0192/2006 Dėl asmens duomenų apsaugos policijos ir teismų bendradarbiavimo baudžiamosiose bylose kontekste Konsultacijų procedūra
Balsavimas: 2006-09-27 Duomenų apsauga ES:
LT
2
LINK
http://ec.europa.eu/justice_home/fsj/privacy/index_en.htm
-//EP//TEXT REPORT A6-2006-0192 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-012-LT DOC XML V0//LT
-//EP//TEXT IM-PRESS 20060829BRI10137 ITEM-014-LT DOC XML V0//LT
Aplinka
ES turi skatinti tvarią miestų plėtrą, mano deputatai
2006-09-25 - 15:33
Šiuo metu Europos Komisija rengia „teminę miestų aplinkos strategiją“, kurioje numatytos miestų bei viešojo transporto plėtros gairės. Nuomonę šiuo klausimu išreikš ir Europos Parlamentas. Deputatai mano, kad Europos Komisijos paskelbtas komunikatas dėl Teminės miestų aplinkos strategijos yra nepakankamas, nes „Komisijos pasiūlyme nėra numatytos teisiškai įpareigojančios priemonės ir galutinės datos“. Deputatų nuomone, tvaraus miesto valdymo bei tvaraus miesto transporto planai turėtų būti privalomi pagal ES įstatymus kiekvienam miestui, kuriame yra daugiau kaip 100000 gyventojų.
Be kitų dalykų planuose svarbu numatyti kliūčių neįgaliesiems bei pagyvenusiems žmonėms mažinimą, taip pat gausinti žaliuosius plotus bei mažinti šiltnamio efektą sukeliančių dujų išskyrimą. „Miestai, kuriuose oro tarša didelė, turėtų svarstyti galimybes įvesti transporto priemonių naudojimo mokesčius ir steigti švaraus oro zonas“, – teigiama ataskaitos projekte.
Dokumente skiriama daug dėmesio viešajam transportui. Deputatų nuomone, rengiama strategija turėtų įpareigoti miestų valdžią skatinti naudotis viešuoju ir kolektyviniu transportu, taip pat sukurti integruotą kainodarą ir bilietų pardavimo sistemą. Parlamentarai atkreipia dėmesį, jog transporto sektoriuje greičiausiai didėja energijos vartojimas, todėl siūlo plėtoti ekologiškas susisiekimo priemones ir technologijas, taip pat „skatinti kelionės būdus nenaudojant motorinių transporto priemonių, pavyzdžiui, važiavimą dviračiu arba ėjimą pėsčiomis“. Miestuose turi būti išplėtoti dviračių takai ir saugūs pėsčiųjų takai, taip pat užtikrintas sankryžų saugumas.
Deputatai pažymi energiją tausojančių pastatų svarbą, taip pat ragina valstybes įgyvendinti daugiau ES finansuojamų centrinio šildymo plėtros ir modernizavimo projektų. Parlamentarai atkreipia dėmesį, jog kilus energetinei krizei, centrinio šildymo atveju yra lengviau pereiti prie kitų energijos šaltinių. Jie ragina ES skirti pakankamai lėšų tokiems projektams bei atitinkamiems moksliniams tyrimams. Gyula HEGYI PSE HU A6-0233/2006 Dėl Teminės miesto aplinkos strategijos Iniciatyvos procedūra
Svarstymas: 2006-09-25
Balsavimas: 2006-09-26
-//EP//TEXT REPORT A6-2006-0233 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-013-LT DOC XML V0//LT
-//EP//TEXT IM-PRESS 20060829BRI10137 ITEM-015-LT DOC XML V0//LT
Žuvininkystė
Ryklių skerdienos negalima išmesti į jūrą
2006-09-25 - 15:33
Rykliai Europoje daugiausia žvejojami dėl jų pelekų. Jie eksportuojami į Azijos šalis, kuriose populiaru virti ryklio pelekų sriubą. Su ryklių žvejyba susijusi ataskaita bus svarstoma šioje EP plenarinėje sesijoje. ES priklausančių žvejybinių laivų įguloms draudžiama nukirsti sugautų ryklių pelekus, o ryklių skerdieną išmesti į jūrą. Tačiau 2003 m. ES reglamentas leido laive pašalinti sugautų ryklių pelekus su sąlyga, kad skerdiena bus laikoma atskirai. Tokios praktikos leidimus turi išduoti valstybė, kuriai priklauso laivas.
Iš visų ES šalių tik Ispanija, Vokietija, Jungtinė Karalystė ir Lietuva yra išdavusios tokius leidimus. Pagal juos laivo kapitonai privalo registruoti sugautų ryklių kūnų ir jų pelekų svorį laivo žurnale arba specialiame registre. Pagal svorio santykį nustatoma, ar žvejai nėra išmetę dalies sugautų ryklių kūnų į jūrą: pelekų svoris neturi viršyti 5 proc. gyvojo sugautų ryklių svorio.
EP Žuvininkystės komiteto teigimu, net 80 proc. sugautų ryklių priklauso rūšiai, kuriai būdingas 6,5 proc. jų pelekų ir gyvojo svorio santykis. Todėl komitetas prašo Europos Komisiją peržiūrėti minėtą reglamentą, kad jis būtų palankesnis žvejams. Su tuo nesutinka aplinkosaugos aktyvistai – jų nuomone, ES įstatymai turi ginti ryklius. Rosa MIGUÉLEZ RAMOS PSE ES A6-0263/2006 Dėl ryklių pelekų pašalinimo laivuose Iniciatyvos procedūra
Svarstymas: 2006-09-27
Balsavimas: 2006-09-28
-//EP//TEXT REPORT A6-2006-0263 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-014-LT DOC XML V0//LT
-//EP//TEXT IM-PRESS 20060829BRI10137 ITEM-016-LT DOC XML V0//LT
Žmogaus teisės
Bus atrinkti trys kandidatai Sacharovo premijai
2006-09-25 - 15:33
Pirmadienio vakarą bendrame EP Užsienio reikalų ir Vystymosi komitetų posėdyje bus atrinkti trys kandidatai šių metų Sacharovo premijai už minties laisvę gauti. Spalio mėn. EP Pirmininkų sueiga iš šių kandidatų išrinks laureatą, o gruodžio mėn. Strasbūro plenarinėje sesijoje jam bus įteikta 50 tūkst. eurų vertės premija. Šių metų Sacharovo premijai pasiūlyta dešimt kandidatų: Baltarusijos opozicijos lyderis Aleksandr Milinkevič, Libano žurnalistas ir diplomatas Ghassan Tueni, įkaite laikoma Kolumbijos parlamentarė Ingrid Betancourt, Mari-El respublikos (Rusija) opozicijos lyderis Vladimir Kozlov, Kambodžos kovotoja prieš vaikų prostituciją Somaly Mam, Austrijos kovotojas už čiabuvių teises ir tropinių miškų išsaugojimą Erwin Bishop Kräutler, Etiopijos žmogaus teisių gynėjas Mesfin Woldemariam, etninio susitaikymo siekianti Serbijos organizacija „Juodai vilkinčios moterys“, taip pat kovotojai prieš įkaitų grobimą Kolumbijoje bei tarptautinis projektas prieš moterų lyties organų žalojimą.
Sacharovo premiją, pavadintą žymaus Sovietų Sąjungos disidento vardu, teikia Europos Parlamentas už nuopelnus ginant žmogaus teises. Praeityje ją yra gavę Nelson Mandela, Aleksandr Dubček, Kofi Annan, „Žurnalistai be sienų“, Baltarusijos žurnalistų asociacija ir kiti. Svarstymas ir balsavimas komitete: 2006-09-25 Daugiau apie Sacharovo premiją:
-//EP//TEXT IM-PRESS 20060911FCS10501 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060829BRI10137 FULL-TEXT DOC XML V0//LT
-//EP//TEXT IM-PRESS 20060829BRI10137 ITEM-015-LT DOC XML V0//LT
-//EP//TEXT IM-PRESS 20060829BRI10137 ITEM-COVER-LT DOC XML V0//LT
-//EP//TEXT IM-PRESS 20060829BRI10137 ITEM-001-LT DOC XML V0//LT
-//EP//TEXT IM-PRESS 20060829BRI10137 ITEM-002-LT DOC XML V0//LT
-//EP//TEXT IM-PRESS 20060829BRI10137 ITEM-003-LT DOC XML V0//LT
-//EP//TEXT IM-PRESS 20060829BRI10137 ITEM-004-LT DOC XML V0//LT
-//EP//TEXT IM-PRESS 20060829BRI10137 ITEM-005-LT DOC XML V0//LT
-//EP//TEXT IM-PRESS 20060829BRI10137 ITEM-006-LT DOC XML V0//LT
-//EP//TEXT IM-PRESS 20060829BRI10137 ITEM-007-LT DOC XML V0//LT
-//EP//TEXT IM-PRESS 20060829BRI10137 ITEM-008-LT DOC XML V0//LT
-//EP//TEXT IM-PRESS 20060829BRI10137 ITEM-009-LT DOC XML V0//LT
-//EP//TEXT IM-PRESS 20060829BRI10137 ITEM-010-LT DOC XML V0//LT
-//EP//TEXT IM-PRESS 20060829BRI10137 ITEM-011-LT DOC XML V0//LT
-//EP//TEXT IM-PRESS 20060829BRI10137 ITEM-012-LT DOC XML V0//LT
-//EP//TEXT IM-PRESS 20060829BRI10137 ITEM-013-LT DOC XML V0//LT
-//EP//TEXT IM-PRESS 20060829BRI10137 ITEM-014-LT DOC XML V0//LT
-//EP//TEXT IM-PRESS 20060829BRI10137 ITEM-015-LT DOC XML V0//LT
-//EP//TEXT IM-PRESS 20060829BRI10137 ITEM-016-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20060829BRI10137 ITEM-COVER-LT DOC XML V0//LT
-//EP//TEXT IM-PRESS 20060829BRI10137 ITEM-001-LT DOC XML V0//LT
-//EP//TEXT IM-PRESS 20060829BRI10137 ITEM-002-LT DOC XML V0//LT
-//EP//TEXT IM-PRESS 20060829BRI10137 ITEM-003-LT DOC XML V0//LT
-//EP//TEXT IM-PRESS 20060829BRI10137 ITEM-004-LT DOC XML V0//LT
-//EP//TEXT IM-PRESS 20060829BRI10137 ITEM-005-LT DOC XML V0//LT
-//EP//TEXT IM-PRESS 20060829BRI10137 ITEM-006-LT DOC XML V0//LT
-//EP//TEXT IM-PRESS 20060829BRI10137 ITEM-007-LT DOC XML V0//LT
-//EP//TEXT IM-PRESS 20060829BRI10137 ITEM-008-LT DOC XML V0//LT
-//EP//TEXT IM-PRESS 20060829BRI10137 ITEM-009-LT DOC XML V0//LT
-//EP//TEXT IM-PRESS 20060829BRI10137 ITEM-010-LT DOC XML V0//LT
-//EP//TEXT IM-PRESS 20060829BRI10137 ITEM-011-LT DOC XML V0//LT
-//EP//TEXT IM-PRESS 20060829BRI10137 ITEM-012-LT DOC XML V0//LT
-//EP//TEXT IM-PRESS 20060829BRI10137 ITEM-013-LT DOC XML V0//LT
-//EP//TEXT IM-PRESS 20060829BRI10137 ITEM-014-LT DOC XML V0//LT
-//EP//TEXT IM-PRESS 20060829BRI10137 ITEM-015-LT DOC XML V0//LT
-//EP//TEXT IM-PRESS 20060829BRI10137 ITEM-016-LT DOC XML V0//LT
