Liepos 3-6 d. Strasbūro plenarinėje sesijoje – Suomijos pirmininkavimas, CŽV veikla ir struktūriniai fondai
Institucijos
2006-07-03 - 18:13
Strasbūre – eilinė EP plenarinė sesija
Suomijos pirmininkavimas ES prasidės debatais Europos Parlamente, kuriuose šios šalies ministras pirmininkas Matti Vanhanen apžvelgs artimiausio pusmečio pirmininkavimo tikslus. Sesijoje taip pat bus svarstoma pirminė ataskaita apie numanomą neteisėtą CŽV veiklą Europoje. Be to, deputatai balsuos dėl 308 mlijardų eurų struktūrinių fondų lėšų ateinantiems septyneriems metams. Parlamentui pritarus, lėšas bus galima naudoti nuo kitų metų pradžios.
Pirmadienį po 17 val. numatoma svarstyti finansinių paslaugų sektoriaus konsolidavimą (balsavimas antradienį), taip pat asmens duomenų naudojimą bankų pervedimuose (balsavimas ketvirtadienį). Vėliau bus aptariama aviacijos įtaka klimato kaitai, po to – taikinimo susitarimas dėl baterijų ir akumuliatorių surinkimo bei perdirbimo (balsavimas abiem klausimais tikėtinas antradienį). Antradienio rytą deputatai išklausys EP pirmininko Josep Borrell pareiškimą sukakus 70 metų nuo F. Franco vadovaujamo perversmo Ispanijoje (rezoliucijos nenumatoma). Toliau darbotvarkėje – antrasis ES struktūrinių fondų 2007-2013 m. biudžeto svarstymas (balsavimas antradienio vidurdienį, pasirašymas trečiadienį). Po pietų bus svarstomas oro transporto reikalavimų suderinimas bei branduolinių atliekų transportavimas (balsavimas abiem klausimais tikėtinas trečiadienį).
Trečiadienį 9 val. Suomijos ministras pirmininkas Matti Vanhanen pristatys savo šalies pirmininkavimo ES programą. 11.30 val. deputatai aptars padėtį Palestinoje (rezoliucijos nenumatoma). Po pietų Parlamentas aptars laikinojo komiteto ataskaitą apie tariamą JAV CŽV pasinaudojimą Europos šalimis neteisėtai sulaikant bei gabenant terorizmu įtariamus asmenis. Po to deputatai diskutuos apie Europos Komisijos vykdomąsias galias (komitologiją). Vėlai vakare bus svarstomi pabėgėlių bei imigrantų integracijos klausimai (visais šiais klausimais bus balsuojama ketvirtadienį).
Ketvirtadienį bus aptariami vystymosi bei žmogaus teisių klausimai. Tądien taip pat planuojama balsuoti dėl rezoliucijos apie „Swift“ finansinių telekomunikacijų bendrovės turimų mokėtojų duomenų atskleidimą JAV valdžios organams.
20060630STO09425 Daugiau apie šią plenarinę sesiją:
LT
1
PHOTO
20060630PHT09426.jpg
-//EP//TEXT IM-PRESS 20060620BRI09184 FULL-TEXT NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
