KLAUSIMAS ŽODŽIU SU DEBATAIS O-0109/06
pagal 108 Darbo tvarkos taisyklių straipsnį
pateikė
Elmar Brok
ir
Panagiotis Beglitis
Užsienio reikalų komiteto vardu
Komisijai
Tema: Laikinasis susitarimas su Turkmėnija ir žmogaus teisių, demokratijos bei teisinės valstybės kūrimo srityse pasiekta pažanga
Ar Komisija galėtų pateikti naujausią šio klausimo įvertinimą, nurodydama teigiamus ir neigiamus Laikinojo Europos Bendrijų ir Turkmėnijos susitarimo dėl prekybos ir su prekyba susijusiais klausimais patvirtinimo argumentus, atsižvelgiant į politinės ir ekonominės padėties Turkmėnijoje pagerėjimą nuo 1998 m., kai buvo imtasi iniciatyvos dėl šio susitarimo?
Ar Komisija galėtų nurodyti tikslius realios Turkmėnijos pažangos stiprinant demokratiją ir kuriant teisinę valstybę požymius?
Kokių apsaugos priemonių Komisija ketina imtis, siekdama užtikrinti, kad dialogas žmogaus teisių tema vyktų sklandžiai ir būtų gerinama esama žmogaus teisių padėtis, jei šis susitarimas būtų patvirtintas? Ar Komisija, atsižvelgdama į tai, ruošiasi į susitarimą įtraukti metinės apžvalgos sąlygą, pagal kurią būtų galima reguliariai įvertinti žmogaus teisių srityje įvykdytą pažangą?
