2006 m. vasario 1-2 d. plenarinė sesija Briuselyje
2006-01-27 - 08:40
Šios dalinės sesijos akcentai – bendroji užsienio ir saugumo politika, lyčių lygybė ir moterų teisės, vartotojų teisės bei transportas.
Trečiadienio popietę Parlamentas išklausys ES vyriausiojo įgaliotinio bendrajai užsienio ir saugumo politikai (BUSP) pranešimą apie 2006 m. BUSP perspektyvas. Vėliau deputatai skirs dėmesio ES lėšų naudojimo priežiūrai Sąjungos šalyse, lyčių lygybei bei smurto prieš moteris pažabojimui, taip pat prekių pakuočių dydžiams.
Ketvirtadienio rytą deputatai trečiuoju svarstymu aptars tolimųjų reisų vairuotojų poilsio reikalavimus. Vidurdienį bus balsuojama minėtais klausimais. 20060113BRI04298
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-001-LT DOC XML V0//LT
Užsienio ryšiai
Parlamentas siekia didesnių galių ES užsienio ir saugumo politikoje
2006-01-27 - 08:40
Trečiadienio popietę Parlamentas išklausys ES vyriausiojo įgaliotinio bendrajai užsienio ir saugumo politikai (BUSP) Javier SOLANA (Chaviero Solanos) pareiškimą apie 2006 m. BUSP perspektyvas. Po to deputatai apsvarstys ataskaitą apie Tarybos metinį pranešimą BUSP tema (balsavimas numatytas ketvirtadienį).
Ataskaitoje pažymima, jog Taryba pateikia Parlamentui tik buvusiųjų metų veiklos užsienio ir saugumo politikoje aprašymą, nors pagal ES sutartį ir Tarpinstitucinį susitarimą Taryba turėtų konsultuotis su Parlamentu dėl BUSP. Deputatai pakartotinai prašo Tarybą pakeisti esamą praktiką ir suteikti Parlamentui „realią įtaką“ BUSP sprendimams, konsultuojantis su juo iš anksto. Parlamentarai taip pat „primygtinai ragina Tarybą skatinti daug viešesnę, skaidresnę ir aiškesnę bendrąją užsienio ir saugumo politiką“.
Deputatai ragina „atnaujinti ES saugumo strategiją išlaikant jos dvejopą – civilinį ir karinį pobūdį“. „Ypatingas dėmesys turėtų būti kreipiamas į didėjančią Sąjungos priklausomybę nuo energijos ir kitų strateginių išteklių, kuriuos tiekia vis nestabilesnėmis tampančios šalys ir regionai“, – teigia parlamentarai. Jų nuomone, klimato kaita, skurdas pasaulyje bei masinio naikinimo ginklų platinimas šiuo metu yra pagrindinės grėsmės ES bei tarptautiniam saugumui.
Deputatų nuomone, „saugumas yra viską apimanti bendroji sąvoka, kuri negali būti taikoma tik vienos šalies interesams ir poreikiams, o turi būti nagrinėjama vadovaujantis daugiašališkumo principu“. Siūloma „daugiau dėmesio skirti nusiginklavimo iniciatyvoms ir masinio naikinimo ginklų neplatinimo klausimams, stiprinti daugiašales sutartis“. Ataskaitoje pažymimas NATO vaidmuo vykdant Europos užsienio ir saugumo politiką. Taip pat atkreipiamas dėmesys į nelegalios migracijos keliamą pavojų.
Aptariant 2006 m. Parlamento prioritetus įvairiuose pasaulio regionuose, teigiama, jog „dabartinė partnerystė su Rusija yra daugiau pragmatinė nei strateginė“, nes „ja nesiekiama pažangos žmogaus teisių ir teisinės valstybės principų srityse“. Parlamentarai ragina pataisyti šią padėtį – pavyzdžiui, siekti sumažinti karines pajėgas Kaliningrado srityje, taip pat „paspartinti tikrą taikos procesą Čečėnijoje įtraukiant visus demokratinius visuomenės sluoksnius“.
Deputatų nuomone, „Afrikos plėtotė turi būti Sąjungos išorės politikos veiksmų prioritetas“, o „ santykius su Kinija reikia pagerinti taip, kad pažanga b ū t ų pasiekta ne tik prekybos ir ekonomikos sri tyse, bet ir žmogaus teisi ų bei demokratijos klausimuose“. Deputatai „dar kartą pabrėžia įpareigojančio ES ginklų eksporto kodekso reikalavimą ir ragina Tarybą nepanaikinti ginklų embargo Kinijai, kol joje nebus pasiekta didesnės pažangos žmogaus teisių ir ginklų eksporto kontrolės srityse“. Elmar Brok PPE-DE DE A6-0389/2005 Dėl BUSP pagrindinių aspektų ir esminių pasirinkimų Iniciatyvos procedūra
Svarstymas: 2006-02-01. Balsavimas: 2006-02-02
-//EP//TEXT REPORT A6-2005-0389 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-COVER-LT DOC XML V0//LT
-//EP//TEXT IM-PRESS 20060113BRI04298 ITEM-002-LT DOC XML V0//LT
Užsienio ryšiai
Ar nereikėtų grąžinti ES sankcijų Kubai?
2006-01-27 - 08:40
„Europos Parlamentui nesuvokiama, kad Kuboje žmonės vis dar kalinami dėl savo idealų ir taikios politinės veiklos. Ypač nepriimtina ir stebina tai, kad kurie politiniai kaliniai negauna reikiamos pagalbos ir yra labai silpnos sveikatos“, – teigiama klausime Tarybai, kurį trečiadienio plenariniame posėdyje paklaus grupė Liberalų ir demokratų aljanso frakcijos deputatų. Ketvirtadienį bus balsuojama dėl atitinkamos rezoliucijos. 2003 m. birželio 5 d. Europos Parlamentas vienbalsiai patvirtino diplomatines sankcijas Kubai. Jų imtasi po to, kai buvo sulaikyti bei įkalinti 75 disidentai ir įvykdyta mirties bausmė trims lėktuvo užgrobėjams. Tačiau 2005 m. sausį Taryba pakeitė savo politiką Kubos atžvilgiu ir atšaukė sankcijas.
Deputatai teigia: „Viltis, kad Kastro režimas taps atviresnis, aiškiai nepasiteisino. Priešingai – žmogaus teisių padėtis pablogėjo“. Tačiau Taryba vis vien nebetaiko sankcijų Kubai.
„Kokių iniciatyvų ketina imtis Tarybai pirmininkaujanti valstybė, siekdama skatinti pagarbą žmogaus teisėms ir tikrą pažangą kuriant pliuralistinę demokratiją Kuboje? – klausia deputatai ir priduria: – Ar po paskutiniųjų įvykių (EP narių išsiuntimas ir tebesitęsiančios disidentų represijos) Taryba vis dar mano, kad jos naujosios politikos rezultatai yra patenkinami ir kad jos dabartinė politika Kubos valdžios atžvilgiu teisinga siekiant pagerinti padėtį šioje šalyje?“ Graham Watson ALDE UK Cecilia Malmström ALDE SE Emma Bonino ALDE IT Marco Pannella ALDE IT O-0112/2005 Dėl ES pozicijos Kubos vyriausybės atžvilgiu Žodinis klausimas Tarybai Svarstymas: 2006-02-01. Balsavimas: 2006-02-02
-//EP//TEXT OQ O-2005-0112 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-001-LT DOC XML V0//LT
-//EP//TEXT IM-PRESS 20060113BRI04298 ITEM-003-LT DOC XML V0//LT
Vartotojai
Prekės galės būti pakuojamos įvairesniais kiekiais
2006-01-27 - 08:40
Šiuo metu ES reguliuoja daugelio gaminių, parduodamų keliose ES šalyse, pakuočių tūrį ar svorį. Dažnai tai nereikalinga – konkurencijos sąlygomis įmonės galėtų pačios nuspręsti, kokiais kiekiais pakuoti prekes. Ketvirtadienį Parlamentas balsuos dėl ataskaitos, kurioje siūloma supaprastinti galiojančias prekių pakuočių normas. Tai dalis pastangų siekti paprastesnės ES teisinės bazės. Nors vienodi pakuočių dydžiai visoje ES neleistų vartotojams apsigauti, deputatų nuomone, tam pakanka galiojančio reikalavimo parduodant prekę rašyti vieno svorio vieneto kainą. Tuo tarpu įvairaus dydžio pakuočių leidimas skatintų inovacijas bei padidintų vartotojų pasirinkimo galimybę.
Siūloma išlaikyti suderintus pakuočių dydžius tik kai kurioms prekėms: alkoholiniams gėrimams, pienui, sviestui, kavai, cukrui, ryžiams, makaronams, taip pat aerozoliams. Komisija siūlė numatyti šias išimtis 25 metams; tuo tarpu deputatai norėtų, kad išimčių sąrašas būtų pirmąkart peržiūrėtas po aštuonerių metų, o vėliau kas dešimt metų. Parlamentarai taip pat siūlo netaikyti direktyvos gaminiams, parduodamiems neapmuitintų prekių parduotuvėse. Be to, valstybės prašomos atsižvelgti į pagyvenusiųjų bei kitų pažeidžiamų vartotojų poreikius. Jacques Toubon PPE-DE FR A6-0412/2005 Dėl nustatytų fasuotų produktų kiekių Bendro sprendimo procedūra, pirmasis svarstymas
Svarstymas: 2006-02-01. Balsavimas: 2006-02-02
-//EP//TEXT REPORT A6-2005-0412 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-002-LT DOC XML V0//LT
-//EP//TEXT IM-PRESS 20060113BRI04298 ITEM-004-LT DOC XML V0//LT
Transportas
Reikalavimai tolimųjų reisų vairuotojams
2006-01-27 - 08:40
Parlamentas balsuos dėl dviejų teisės aktų (reglamento bei direktyvos), kuriais patikslinami poilsio reikalavimai vairuotojams, vežantiems keleivius arba krovinius tolimais maršrutais. Juose taip pat numatyta sugriežtinti šių reikalavimų kontrolę, atsižvelgiant į gausius šiuo metu galiojančių taisyklių pažeidimus. Tarybai nesutikus su kai kuriomis 2005 m. balandžio 6 d. Parlamento priimtomis pataisomis, buvo pradėta taikinimo procedūra. Gruodžio 7 d. Taikinimo komiteto posėdyje Parlamento ir Tarybos atstovai sutarė dėl kompromisinių reikalavimų, kurie teikiami Parlamentui patvirtinti.
Reikalavimai taikomi krovininiams automobiliams (išskyrus specialios paskirties mašinas), kurių maksimalus leistinas svoris viršija 7,5 tonos, taip pat keleiviniams automobiliams, pritaikytiems vežti bent devynis keleivius (išskyrus kursuojančius reguliariais maršrutais, neviršijančiais 50 kilometrų). Jie galiotų ES šalyse registruotiems automobiliams – net kai jų kelionės maršrutas iš dalies driekiasi ne ES teritorija, taip pat ES keliais vykstantiems kitų šalių automobiliams. ES valstybės savo teritorijoje turės teisę nustatyti griežtesnius reikalavimus.
Reglamentas dėl vairuotojų darbo ir poilsio laiko numato, jog per 4,5 val. vairavimo vairuotojas turi būti ilsėjęsis bent 45 minutes (šį laiką galima padalinti į kelis mažiausiai 15 min. laikotarpius). Keliaudamas ilgesnį laiką, vairuotojas privalės kasdien ilsėtis mažiausiai 11 val. (šis laikotarpis gali būti padalintas į du, bet tuomet pirmasis turi trukti bent 3 val., o antrasis – bent 9 val.). Kasdienio vairavimo trukmė neturi viršyti 9 val., tačiau dukart per savaitę ji gali būti pratęsta iki 10 val.
Savaitės vairavimo trukmė neturi viršyti 56 val., o dviejų savaičių – 90 val. Keliaudamas ilgiau negu savaitę, vairuotojas turi padaryti bent 45 val. pertrauką (keliaujant dvi savaites paeiliui, antroji pertrauka gali būti sutrumpinta iki 24 val., o likusį poilsio laiką vairuotojas gali išnaudoti per tris vėlesnes savaites). Kasdienio ir savaitinio poilsio laikotarpius galima praleisti stovinčioje transporto priemonėje, jei joje kiekvienam vairuotojui yra įrengtos miegoti tinkamos vietos.
Siūloma visuose naujai pagamintuose automobiliuose privalomai įmontuoti skaitmeninius tachografus. Kitaip negu dabartiniai prietaisai, skaitmeniniai tachografai leistų elektroniškai kaupti duomenis apie automobilius ir jų vairuotojus, o taip pat elektroniniu būdu juos patikrinti.
Jau dabar kasmet privaloma tikrinti ne mažiau kaip 1 proc. vairuotojo darbo dienų. Dėl gausių taisyklių pažeidimų siūloma nuo 2008 m. padidinti tikrinamų dienų dalį iki 2 proc., o nuo 2010 m. – iki 3 proc.. Bent 15 proc. šių patikrinimų turės būti atliekama keliuose ir bent 30 proc. – įmonėse; nuo 2008 m. šie skaičiai padidės atitinkamai iki 30 ir 50 proc. Įmonės bus įpareigotos rinkti vairuotojų darbo laiko duomenis. Didelio rizikos laipsnio įmonės bus dažniau tikrinamos ir griežčiau baudžiamos už pažeidimus.
Nors Taryba nesutiko suderinti skirtingose ES šalyse galiojančias bausmes, sutarta dėl bendro pažeidimų sąrašo. Šie pažeidimai bus laikomi sunkiais: kasdienio, 6 ar 14 dienų laikotarpio maksimalaus vairavimo laiko viršijimas bent 20 proc.; kasdienio ar savaitinio minimalaus poilsio laiko sutrumpinimas bent 20 proc.; minimalaus stovėjimo laiko sutrumpinimas bent 33 proc.; maksimalaus (56 val.) savaitinio darbo laiko viršijimas bent 10 proc.; taip pat reikalavimų neatitinkančio tachografo naudojimas.
Parlamentui patvirtinus šiuos teisės aktus, jie turėtų įsigalioti dar šį pavasarį. Helmuth Markov GUE/NGL DE A6-0005/2006 Dėl tam tikrų su kelių transporto veikla susijusių socialinių teisės aktų
A6-0006/2006 Dėl tam tikrų su kelių transporto veikla susijusių socialinių teisės aktų suderinimo Bendro sprendimo procedūra, trečiasis svarstymas
Svarstymas ir balsavimas: 2006-02-02
-//EP//TEXT JOINT-TEXT C6-2005-0416 0 NOT XML V0//LT
-//EP//TEXT JOINT-TEXT C6-2005-0417 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-003-LT DOC XML V0//LT
-//EP//TEXT IM-PRESS 20060113BRI04298 ITEM-005-LT DOC XML V0//LT
Moterų teisės/Lygios galimybės
Smurtas prieš moteris – nusikaltimas bei socialinė problema
2006-01-27 - 08:40
„Vyrų smurtas prieš moteris yra ne tik nusikaltimas, bet ir didelė socialinė problema“, kuri „kliudo vystytis demokratinei visuomenei“, – teigiama ataskaitoje, dėl kurios Parlamentas balsuos ketvirtadienį. Deputatai ragina Komisiją bei ES valstybes užtikrinti reikiamą pagalbą smurto aukoms, o taip pat veiksmingai užkirsti kelią tokiam smurtui ir griežtai bausti smurtautojus. Ataskaitoje teigiama: „ Nekalbant apie tai, kad moterys dažnai yra ekonomiškai priklausomos, svarbi priežastis, dėl kurios moterys nepraneša apie patiriamą smurtą, ypač buitinį ir seksualinį, yra visuomenėje išlikęs mitas, kad jos kaltos dėl smurto arba kad tai privatus reikalas “ . Parlamentarai pažymi, jog „ vyrų smurtas prieš moteris dažnai vyksta slaptai, namuose, ir gali netrukdomai vykti toliau, nes visuomenė nesiima reikiamų sankcijų “ , o sustabarėjusios istorinės ir kultūrinės tradicijos dažnai pateisina smurtautojus.
Deputatai ragina ES šalis „ pripažinti santuokinį seksualinį smurtą nusikaltimu ir laikyti sutuoktinės išprievartavimą baudžiamuoju nusižengimu “ . Taip pat raginama „ nelaikyti kultūrinės tradicijos lengvinančia aplinkybe smurto prieš moteris atveju, ypač kai žalojami lytiniai organai ar nusikalstama siekiant išsaugoti paprotinę garbę “ . Siūloma baudžiamąja tvarka persekioti moterų lytinius organus žalojančius asmenis bei atšaukti tai darančių gydytojų licenciją.
„ Kita priežastis, dėl kurios moterys nepraneša apie smurtą, yra pasitikėjimo policija, teisine sistema ir socialinėmis paslaugomis trūkumas “ , – teigiama ataskaitoje. Deputatai ragina Komisiją bei ES valstybes „ visiškai netoleruoti bet kokio smurto prieš moteris “ ir laikyti jį žmogaus teisių pažeidimu. Siūloma sukurti veiksmingą tokio elgesio prevencijos sistemą, bendradarbiaujant su nevyriausybinėmis organizacijomis bei apmokant atitinkamą personalą.
Valstybės raginamos rinkti statistinius duomenis apie smurtą prieš moteris, kad būtų žinomi jo mastai, taip pat patikimiau registruoti pranešimus apie grasinimus moterims bei užtikrinti, kad teisėsaugos įstaigos visuomet imtųsi veiksmų. Deputatų nuomone, „ vaikai, kurie mato savo motinas mušamas, turi būti laikomi aukomis arba pažeidžiamais asmenimis “ , todėl reikėtų teikti jiems materialinę ir psichologinę pagalbą bei „ apsvarstyti, ar nederėtų jiems suteikti teisės į žalos atlyginimą “ . Maria Carlshamre ALDE SE A6-0404/2005 Dėl kovos su smurtu prieš moteris padėties ir ateities veiksmų Iniciatyvos procedūra
Svarstymas: 2006-02-01. Balsavimas: 2006-02-02
-//EP//TEXT REPORT A6-2005-0404 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-004-LT DOC XML V0//LT
-//EP//TEXT IM-PRESS 20060113BRI04298 ITEM-006-LT DOC XML V0//LT
Moterų teisės/Lygios galimybės
Valstybės turi ryžtingiau siekti lyčių lygybės
2006-01-27 - 08:40
Nors sumažėjo moterų ir vyrų nelygybė užimtumo ir švietimo srityse, abiejų lyčių užmokesčio už vienodą darbą skirtumas išliko beveik nepakitęs (apie 16 proc.). Moterys, net ir įgijusios geresnį išsilavinimą, sunkiau randa darbą, o 15-24 metų amžiaus moterų užimtumo lygis neišaugo. Ataskaitoje, dėl kurios Parlamentas balsuos ketvirtadienį, raginama užtikrinti moterų ir vyrų lygybę, ypač darbo rinkoje. Valstybės raginamos ryžtingiau perkelti atitinkamas ES teisės nuostatas siekiant „ sumažinti lyčių darbo užmokesčio skirtumus, užkirsti kelią lyčių diskriminavimui darbo rinkoje bei padidinti dirbančių pagal savo gebėjimus ir užimančių aukštus postus moterų dalį “ . Taip pat raginama užtikrinti, kad pensijų sistemos nediskriminuotų moterų ir kad nestiprėtų esamos tendencijos, kai įmokų ir išmokų santykis moterims yra nepalankus.
Deputatai pažymi, jog „ skurdo ir socialinės atskirties rizika yra didesnė visų pirma pagyvenusioms moterims, imigrantėms ir vienišoms motinoms “ . Jie taip pat „ reiškia susirūpinimą prekyba moterimis bei dažnėjančiu smurtu šeimose ir skatina Komisiją imtis veiksmų šioms problemoms spręsti “ .
Pasak parlamentarų, siekiant lyčių lygybės „ būtinas kuo aukštesnio lygio politinis įsipareigojimas “ . Deputatai „ ragina Komisiją ir ES valstybes siekti gausesnio moterų dalyvavimo sprendimus priimančiose institucijose “ ir kviečia politines partijas „ pašalinti visas kliūtis, tiesiogiai ar netiesiogiai trukdančias moterų dalyvavimui “ šalių ir Europos lygiu. Parlamentarai sveikina Europos lyčių lygybės instituto įsteigimą bei ragina Komisiją panaudoti struktūrinius fondus moterų ir vyrų lygybei skatinti. Edite Estrela PSE PT A6-0401/2005 Dėl moterų ir vyrų lygybės ES Iniciatyvos procedūra
Svarstymas: 2006-02-01. Balsavimas: 2006-02-02
-//EP//TEXT REPORT A6-2005-0401 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-005-LT DOC XML V0//LT
-//EP//TEXT IM-PRESS 20060113BRI04298 ITEM-007-LT DOC XML V0//LT
Biudžeto kontrolė
Valstybės turėtų deklaruoti ES lėšų naudojimą, mano deputatai
2006-01-27 - 08:40
ES valstybės ir Komisija kartu yra atsakingos už 80 proc. ES lėšų naudojimą, įskaitant paramą žemės ūkiui ir struktūrinių fondų lėšas. Šių lėšų naudojimą kasmet tikrina Europos Audito Rūmai. Jau vienuolika metų iš eilės jie randa „neatitikimų“ patikrinę ES lėšų naudojimą Sąjungos šalyse. Dar 2003 metais Parlamentas pareikalavo, kad Taryba imtųsi veiksmų pagerinti padėtį. Deputatai taip pat siūlė įpareigoti ES šalis teikti išankstinius ES biudžeto lėšų naudojimo planus, o šalių finansų ministrus - kiekvienų metų pabaigoje pasirašyti ES lėšų panaudojimo deklaracijas. Tačiau Taryba nepritarė šiems siūlymams.
Trečiadienį grupė EP Biudžeto kontrolės komiteto narių paklaus Tarybos, kokių priemonių ji ėmėsi atsakydama į Audito Rūmų išvadą, jog „daugiausia klaidų [naudojant ES lėšas] padaryta dėl neteisėtų ir neteisingų sandorių“. Deputatai paklaus, ar Taryba pasirengusi atskleisti šių sandorių detales, o taip pat išvardinti ES šalis, kurios prieštarauja tam, kad būtų įteisintos ES lėšų naudojimo deklaracijos valstybių lygmeniu.
Ketvirtadienį Parlamentas balsuos dėl rezoliucijos šiuo klausimu. Szabolcs Fazakas PSE HU Terence Wynn PSE UK Jan Mulder ALDE NL O-0102/2005 Dėl valstybių ES lėšų valdymo deklaracijų Žodinis klausimas Tarybai Svarstymas: 2006-02-01. Balsavimas: 2006-02-02
-//EP//TEXT OQ O-2005-0102 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060113BRI04298 FULL-TEXT DOC XML V0//LT
-//EP//TEXT IM-PRESS 20060113BRI04298 ITEM-006-LT DOC XML V0//LT
-//EP//TEXT IM-PRESS 20060113BRI04298 ITEM-COVER-LT DOC XML V0//LT
-//EP//TEXT IM-PRESS 20060113BRI04298 ITEM-001-LT DOC XML V0//LT
-//EP//TEXT IM-PRESS 20060113BRI04298 ITEM-002-LT DOC XML V0//LT
-//EP//TEXT IM-PRESS 20060113BRI04298 ITEM-003-LT DOC XML V0//LT
-//EP//TEXT IM-PRESS 20060113BRI04298 ITEM-004-LT DOC XML V0//LT
-//EP//TEXT IM-PRESS 20060113BRI04298 ITEM-005-LT DOC XML V0//LT
-//EP//TEXT IM-PRESS 20060113BRI04298 ITEM-006-LT DOC XML V0//LT
-//EP//TEXT IM-PRESS 20060113BRI04298 ITEM-007-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20060113BRI04298 ITEM-COVER-LT DOC XML V0//LT
-//EP//TEXT IM-PRESS 20060113BRI04298 ITEM-001-LT DOC XML V0//LT
-//EP//TEXT IM-PRESS 20060113BRI04298 ITEM-002-LT DOC XML V0//LT
-//EP//TEXT IM-PRESS 20060113BRI04298 ITEM-003-LT DOC XML V0//LT
-//EP//TEXT IM-PRESS 20060113BRI04298 ITEM-004-LT DOC XML V0//LT
-//EP//TEXT IM-PRESS 20060113BRI04298 ITEM-005-LT DOC XML V0//LT
-//EP//TEXT IM-PRESS 20060113BRI04298 ITEM-006-LT DOC XML V0//LT
-//EP//TEXT IM-PRESS 20060113BRI04298 ITEM-007-LT DOC XML V0//LT
