EP plenarinėje sesijoje – aplinkosauga, JAV vizos, Turkija ir Baltarusija
Institucijos
2008-05-19 - 18:25
Pirmadienį Strasbūre prasidėjo eilinė EP plenarinė sesija. Tarp svarbiausių jos temų – užsienio reikalai, transportas, aplinkosauga, užimtumas bei vartotojų apsauga. Daug dėmesio bus skirta ir kovai su diskriminavimu. Pagal europarlamentarų pakoreguotą darbotvarkę antradienį papildomai bus svarstoma romų padėtis Europoje.
Pirmadienio vakarą Parlamentas aptaria baudžiamosios atsakomybės taikymą už nusikaltimus aplinkai , 2009 m. EP biudžeto gaires, taip pat prekybą žaliavomis ir produktais bei ES vartotojų politiką. Antradienio rytą sesija prasidės ES užimtumo politikos gairių , kovos su diskriminavimu bei integruotos ES jūrų politikos svarstymu. Po balsavimo, 13 val., plenarinių posėdžių salėje trijų ES institucijų vadovai iškilmingai pasirašys deklaraciją dėl Europos jūrų dienos . 15 val. vyks bendros diskusijos dėl kelių transporto , o vakare deputatai aptars moterų vietą moksle , gyvsidabrio eksporto draudimą bei laivų išmontavimo tvarką. Tądien taip pat bus svarstoma romų padėtis Italijoje ir kitur Europoje. Trečiadienio rytą vyks diskusijos dėl mokslinių duomenų apie klimato kaitą. Po jų deputatai aptars Turkijos pažangą siekiant narystės ES. Vidurdienį bus balsuojama dėl 2009 m. EP sesijų tvarkaraščio . 15 val. Parlamentas apsvarstys padėtį Kinijoje ir Birmoje , taip pat urano turinčių ginklų draudimą. Vėlai vakare Parlamentas aptars ES pramonės politiką bei gyvūnų sveikatos strategiją. Ketvirtadienio rytą deputatai apsvarstys Europos mokymo fondo steigimą. Vidurdienį numatoma balsuoti dėl rezoliucijų apie ES ir JAV bevizio režimo derybas bei maisto kainų kilimą. Tuo tarpu po pietų vyks diskusijos bei balsavimas dėl rezoliucijų apie žmogaus teisių pažeidimus Sudane, Baltarusijoje ir Burundyje. Sesijos savaitę svarbių diskusijų vyks ir EP komitetuose. Pirmadienio vakarą, 19 val., Pramonės, mokslinių tyrimų ir energetikos komitetas balsuos dėl dujų gavybos ir tiekimo atsiejimo . Tuo tarpu antradienį 14 val. Žemės ūkio ir kaimo plėtros komitete ES žemės ūkio komisarė Mariann Fischer Boel pristatys ES bendrosios žemės ūkio politikos peržiūros planus.
20080516IPR29015 Sesijos apžvalga: 2008 m. gegužės 19-22 d. EP plenarinė sesija Strasbūre
-//EP//TEXT IM-PRESS 20080430BRI28007 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
