11.5.2005
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 115 straipsnio 5 dalį pateikė:
– Bernd Posselt, Charles Tannock ir Thomas Mann PPE-DE frakcijos vardu
– Pasqualina Napoletano ir Glenys Kinnock PSE frakcijos vardu,
– Johan Van Hecke ALDE frakcijos vardu
Frithjof Schmidt ir Hélène Flautre Verts/ALE frakcijos vardu – Vittorio Emanuele Agnoletto GUE/NGL frakcijos vardu – Gintaras Didžiokas UEN frakcijos vardu,
keičia šių frakcijų pasiūlymus dėl rezoliucijų:
– PSE (B6‑0284/2005)
– GUE/NGL (B6‑0287/2005)
– Verts/ALE (B6‑0289/2005)
– ALDE (B6‑0293/2005)
– PPE-DE (B6‑0313/2005)
– UEN (B6‑0315/2005)
dėl Birmos
Europos Parlamento rezoliucija dėl Birmos
Europos Parlamentas ,
–
atsižvelgdamas į savo rezoliuciją dėl Komisijos 2001 m. birželio 13 d. darbo dokumento: „ASEM proceso (Azijos ir Europos susitikimo) perspektyvos ir prioritetai naujajame dešimtmetyje“1 ,
–
atsižvelgdamas į savo rezoliuciją dėl Komisijos pranešimo „Europa ir Azija: strateginiai stipresnės partnerystės pagrindai“2 OJ C 53 E, 28.2.2002, p. 227. ,
–
atsižvelgdamas į savo ankstesnes rezoliucijas dėl Birmos, ypač priimtas 2002 m. balandžio 11 d.3 OJ C 272 E, 13.11.2003, p. 476. , 2003 m. kovo 13 d.4 OJ C 127 E, 29.5.2003, p. 681. , 2003 m. birželio 5 d.5 OJ C 61 E, 10.3.2004, p. 420. , 2003 m. rugsėjo 4 d.6 OJ C 68 E, 18.3.2004, p. 620. , 2004 m. kovo 11 d.7 OJ C 76 E, 25.3.2004, p. 285. P5_TA(2004)0187. ir 2004 m. rugsėjo 16 d.,
–
atsižvelgdamas į Pirmininko pareiškimą padarytą ketvirtojo Azijos–Europos šalių susitikimo (ASEM IV) metu, kuri vyko Kopenhagoje 2002 m. rugsėjo 23–24 dienomis,
–
atsižvelgdamas į Pirmininko pareiškimą, padarytą dešimtojo ASEAN (Pietryčių Azijos valstybių asociacijos) regioninio forumo metu, 2003 m. birželio 18 d.,
–
atsižvelgdamas į trečiojo Azijos ir Europos parlamentinės partnerystės susitikimo (ASEP III), vykusio 2004 m. kovo 25–26 d. Hue mieste, deklaraciją,
–
atsižvelgdamas į Birmos narystę ASEAN asociacijoje, ir jos pirmininkavimą ASEAN asociacijai 2006 m.,
–
atsižvelgdamas į Pirmininko pareiškimą per šeštąjį ASEM užsienio reikalų ministrų susitikimą Kildare, 2004 m. balandžio 17 – 18 d.,
–
atsižvelgdamas į Pirmininko pareiškimą per vienuoliktąjį ASEAN regioninio forumo susitikimą 2004 m. liepos 2 d.,
_
atsižvelgdamas į 1996 m. spalio 28 d. priimtą bendrą Tarybos poziciją 96/635/CFSP dėl Birmos, apibrėžtą Tarybos remiantis EB sutarties J.2 straipsniu, atnaujintą ir papildytą 2003 m. balandžio 28 d. bendra Tarybos pozicija 2003/297/CFSP dėl Birmos 8 OJ L 106, 29.4.2003, p. 36. ir 2004 m. spalio 25 d. Tarybos reglamentą (EB) Nr. 1853/2004,
–
atsižvelgdamas į diskusijų rezultatus pasiektus per užsienio reikalų ministrų susitikimą 2004 m. rugsėjo 3 ir 4 d. Gymiche,
–
atsižvelgdamas į 2004 m. rugsėjo 13 d. Tarybos patvirtintas išvadas,
–
atsižvelgdamas į 2004 m. spalio 25 d. priimtą bendrą poziciją 2004/730/CFSP, pakeistą 2005 m. vasario 21 d. ir 2004 m. spalio 25 d. Tarybos reglamentą (EB) Nr. 1853/2004,
–
atsižvelgdamas į pirmininkaujančios šalies deklaraciją Europos Sąjungos vardu dėl tolimesnio Nacionalinio konvento susirinkimo Birmoje 2005 m. vasario 15 d.,
–
atsižvelgdamas į bendrą Europos Sąjungos ir ASEAN asociacijos pareiškimą, priimtą Džakartoje 2005 m. kovo 10 d.,
–
atsižvelgdamas į rezoliuciją dėl žmogaus teisių padėties Birmoje, priimtą Jungtinių Tautų Komisijos dėl žmogaus teisių 61-osios sesijos metu,
–
atsižvelgdamas į Pirmininko pareiškimą per septintąjį ASEM užsienio reikalų ministrų susitikimą Kiote, 2005 m. gegužės 6–7 d.,
–
atsižvelgdamas į Darbo tvarkos taisyklių 115 straipsnio 5 dalį,
A.
kadangi pažeidinėjamos Birmos gyventojų teisės, įskaitant priverstinius darbus, disidentų persekiojimą, vaikų ėmimą į karo tarnybą, vyriausybės karinių pajėgų vykdomą etninėms mažumoms priklausančių moterų ir vaikų prievartavimą bei priverstinį perkėlimą,
B.
giliai susirūpinęs dėl įtarimų, kad karinė chunta prieš Karenni sukilėlius naudoja cheminį ginklą,
C.
susirūpinęs dėl trejų bombardavimo atvejų Rangūne 2005 m. gegužės 7 d., kurių metu žuvo 11 ir buvo sužeista 162 civiliai asmenys, kas yra daugiausiai aukų pareikalavęs įvykis nuo prieš 40 metų įvykdyto karinio perversmo,
D.
kadangi šeštojo ASEM užsienio reikalų ministrų susitikimo Kildare, 2004 m. balandį metu, buvo nustatytos aiškios sąlygos Birmos įstojimui į ASEM, įtraukiant Aung San Suu Kyi išlaisvinimą, kaip minimalų reikalavimą, kuris leistų Nacionalinei lygai už demokratiją (NLD) laisvai veikti ir pradėti Birmoje tikrą politinį dialogą su demokratinėmis ir etninėmis grupėmis,
E.
kadangi Birmos režimas neįvykdė nei vienos iš šių sąlygų,
F.
kadangi nacionalinė konvencija Birmoje buvo sušaukta nedalyvaujant NLD, kitoms politinėms partijoms ir visoms etninių mažumų paliaubų sudarymo grupėms,
G.
kadangi pradedant nuo 2004 m. lapkričio ASEAN asociacijos parlamentarai iš Kambodžos, Malaizijos, Filipinų, Singapūro ir Tailando ragino savo vyriausybes neleisti Birmai vadovauti ASEAN asociacijai 2006 metais,
H.
kadangi Jungtinių Tautų specialusis pasiuntinys Birmai ambasadorius I. Razali, kuriam Birmos režimas daugiau kaip metus buvo uždraudęs lankytis Birmoje, išreiškė paramą ASEAN asociacijos įstatymų leidėjų pastangoms,
I.
kadangi JAV oficialiai pareiškė, kad nedalyvaus jokiame ASEAN posėdyje, jeigu 2006 m. Birma pirmininkaus ASEAN,
J.
kadangi 2005 m. vasarį Birmos režimas suėmė Hkun Htun Oo, Shan nacionalinės lygos už demokratiją pirmininką ir kitus etninius lyderius,
K.
kadangi 2005 m. kovo 15 d. Birmos režimas apkaltino Hkun Htun Oo, Shan valstybės taikos tarybos generolą Hso Hten ir kitus aštuonis Shan lyderius sąmokslu prieš valstybę, kuris baudžiamas mirties bausme,
L.
kadangi JT žmogaus teisių specialusis pranešėjas Birmai Paulo Sergio Pinheiro pareiškė, kad Birmos režimas slopina bet kokią perėjimo į demokratiją viltį, nes vykdo politinės ir etninės opozicijos lyderių areštus ir juos įkalina,
M.
kadangi Tarybos reglamente (EB) Nr. 1853/2004 Mianmar naftos ir dujų bendrovė ( MOGE ) neįtraukiama į draudžiamų bendrovių sąrašą, o vadovaujantis Ekonominės žvalgybos duomenimis, dujų eksportas iš Birmos 2003/2004 m. sudarė 987 mln. JAV dolerių,
N.
kadangi Komisija surado lėšų ir pilnai finansavo balandžio 5 d. susitikimą, kurio metu buvo viešai diskutuojama tik apie šias kritines ES priemones, nukreiptas prieš Birmą, ir kuriame nebuvo leista dalyvauti nė vienai demokratiją palaikančiai Europos frakcijai,
O.
kadangi 2005 m. kovo 24 d. Tarptautinės darbo organizacijos (TDO) valdyba nusprendė vėl pradėti taikyti 2000 m. birželį priimtas priemones, ragindama narius peržiūrėti savo ryšius (pagal 33 str.) su Birma dėl priverstinio darbo naudojimo stambiu mastu,
1.
atkreipia dėmesį, kad nepaisant jokių susitikimų su Birmos režimo valdžios atstovais, negali būti laikoma, kad ES sušvelnino savo neigiamą poziciją dėl Valstybės saugumo ir plėtros tarybos (SPDC) diktatūros;
2.
ryžtingai smerkia visišką Birmos chuntos abejingumą Birmos gyventojų gerovei;
3.
ryžtingai smerkia 2005 m. gegužės 7 d. sprogdinimus Rangūne, kurių metu žuvo 11 ir buvo sužeisti 162 žmonės; prašo ieškoti taikaus politinių problemų sprendimo ir išreiškia užuojautą gegužės 7 d. sprogdinimų aukoms ir jų šeimoms;
4.
smerkia Birmos režimo etninio valymo kampaniją, nukreiptą prieš keletą didžiųjų etninių grupių, kovojančių už savo autonomiją;
5.
smerkia cheminių ginklų naudojimą ir primygtinai ragina Birmos vyriausybę nedelsiant nutraukti bet kokius karinius veiksmus, kurių metu naudojamas cheminis ginklas;
6.
reikalauja nedelsiant išlaisvinti Aung San Suu Kyi, Hkun Htun Oo, General Hso Hten ir kitus politinius lyderius bei SPDC režimo politinius kalinius ir leisti jiems laisvai judėti bei suteikti žodžio laisvę;
7.
ragina Valstybinę taikos ir plėtros tarybą nedelsiant pradėti prasmingą dialogą su NLD bei etninėmis grupėmis siekiant sugrąžinti demokratiją ir pagarbą žmogaus teisėms, įskaitant etninių mažumų teises ir autonomiją Birmoje;
8.
ragina Birmos režimą panaikinti Valstybės taikos ir plėtros tarybos įstatymą nr. 5/96, kuriame numatoma 20 metų laisvės atėmimo bausmė už bet kokias diskusijas dėl konstitucijos, už Nacionalinio konvento ribų;
9.
ragina Valstybės taikos ir plėtros tarybą pakeisti Nacionalinio konvento statutą, kuriuo draudžiama deputatams diskutuoti tais klausimais, kurie nėra numatyti darbotvarkėje, ir pagal kurį visi Nacionalinio konvento reikalai yra laikomi valstybine paslaptimi;
10.
primygtinai reikalauja, kad Valstybinė taikos ir plėtros tarybą gerbtų Birmos gyventojų valią, išreikštą per 1990 metų rinkimus;
11.
primygtinai reikalauja, kad bendroji ES politika Birmos atžvilgiu turi būti nedelsiant sustiprinta
a) oficialiai pareiškiant, kad ES nesirengia pritarti jokiems dabartinio nacionalinio konvento sprendimams, nebent būtų įvykdytos sąlygos, nustatytos 2004 m. balandį Kildare vykusio Šeštojo Azijos ir Europos užsienio reikalų ministrų susitikimo metu;
b) oficialiai pareiškiant, kad ES nedalyvaus Pietryčių Azijos valstybių asociacijos regioniniame forume, Pietryčių Azijos valstybių asociacijos papildomame ministrų susitikime ir kituose Pietryčių Azijos valstybių asociacijos susitikimuose bei renginiuose, jei Birma 2006 metais perimtų Pietryčių Azijos valstybių asociacijos pirmininkavimą, neįvykdžiusi jokių minimalių sąlygų,
c) performuluojant 2004 m. spalio 25 d. Tarybos reglamento (EB) Nr. 1853/2004 draudimą ES registruotoms įmonėms „investuoti arba suteikti paskolą išvardintoms Birmos valstybinėms įmonėms“ į draudimą „sudaryti bet kokias verslo sutartis su išvardintomis Birmos valstybinėmis įmonėmis“,
d) performuluojant 2004 m. spalio 25 d. Tarybos reglamento (EB) Nr. 1853/2004 draudimą ES registruotoms įmonėms, pakeičiant žodžius „išvardintoms Birmos valstybinėms įmonėms“ į „visoms Birmos valstybinėms įmonėms“,
e) įtraukti Mianmar naftos ir dujų bendrovę (MOGE) į draudžiamų bendrovių sąrašą 2004 m. spalio 25 d. Tarybos reglamente (EB) Nr. 1853/2004,
f) pakeičiant ES bendrosios pozicijos dėl Birmos 5 straipsnį taip: „turi būti nutraukta nehumanitarinė pagalba ar plėtros programos, įskaitant Pasaulio banko, Azijos plėtros banko ir (arba) bet kokių kitų tarptautinių finansinių institucijų remiamos programos, kuriose dalyvauja valstybės narės“,
g) raginant ES kelionių agentūras ir nepriklausomus kelionių organizatorius nustoti reklamuoti ir pardavinėti turistines keliones į Birmą;
12.
ragina ištirti sprendimą surengti „Birmos dieną“ bei dalyvių atrankos procedūrą ir viešai paskelbti visą ataskaitą, kad būtų užtikrinta, jog toks viešųjų lėšų panaudojimas nepasikartotų;
13.
apgailestauja, kad „Birmos dienos 2005“ proga buvo pristatytas Komisijos finansuotas pranešimas, kuriame sakoma, kad galima išplėsti ekonominį ir socialinį bendradarbiavimą su Birmos valdžios institucijomis;
14.
ragina paskirti aukšto rango ES įgaliotinį, kuris siektų Aung San Suu Kyi išlaisvinimo ir kurtų vispusišką ES strategiją Birmos atžvilgiu;
15.
apgailestauja dėl fakto, kad Birmos vyriausybė dar nesiėmė visų reikalingų priemonių, kad įsigaliotų Jungtinės Mianmar sąjungos vyriausybės – Tarptautinės darbo organizacijos veiksmų planas sunaikinti priverstinį darbą Mianmare;
16.
visas Tarptautinės darbo organizacijos nares Europos Sąjungoje ragina rimtai peržiūrėti savo santykius su Birma vadovaujantis 33 straipsniu, kaip tą ragina padaryti Tarptautinės darbo organizacijos valdyba;
17.
gerai įvertina ASEAN parlamentarų pastangas savo vyriausybių pagalba daryti įtaką siekiant teigiamų permainų Birmoje;
18
primygtinai ragina ASEAN valstybes persvarstyti prielaidas, kad Birma pirmininkautų ASEAN 2006 metais;
19.
ragina JT saugumo tarybą spręsti situaciją Birmoje kaip ypatingos svarbos reikalą ir įgalioti JT generalinį sekretorių bei jo specialųjį pasiuntinį Birmoje siekiant nacionalinio sutaikinimo ir perėjimo į demokratiją;
20.
įgalioja savo Pirmininką perduoti šią rezoliuciją Tarybai, Komisijai, ASEAN ir ASEM valstybių narių vyriausybėms, ASEAN tarpparlamentiniam Mianmar Caucus, Aung San Suu Kyi, NLD, SPDC, JT generaliniam sekretoriui, JT Vyriausiajam įgaliotiniui žmogaus teisėms ir JT žmogaus teisių specialiajam pranešėjui Birmai.
