KLAUSIMAS ŽODŽIU SU DEBATAIS O-0122/08
pagal 108 Darbo tvarkos taisyklių straipsnį
pateikė
Jan Marinus Wiersma
,
Justas Vincas Paleckis
ir
Adrian Severin
PSE vardu,
Jacek Protasiewicz
Tarybai
Tema: ES požiūris į Baltarusiją. Įvažiavimo viza.
Po rinkimų į Parlamentą Baltarusijoje, kurie įvyko 2008 m. rugsėjo 29 d., ES trejetas pakvietė Baltarusijos užsienio reikalų ministrą Sergejų Martinovą į spalio 13 d. Liuksemburge vykusį Bendrųjų reikalų ir išorės santykių tarybos posėdį, kuriame buvo nuspręsta šešeriems mėnesiams laikinai sustabdyti taikomus vizų išdavimo tvarkos apribojimus Baltarusijos pareigūnams, tuo siekiant paskatinti dialogą su Baltarusijos vyriausybe.
Savo 2008 m. spalio 9 d. rezoliucijoje P6_TA(2008)0470 , Europos Parlamentas nurodė, kad jis galėtų pritarti šiam sprendimui ir kitoms Tarybos bei Komisijos iniciatyvoms, skirtoms stiprinti ryšius su Baltarusija, kaip dalį požiūrio paremto griežtai pozityviomis sąlygomis. Parlamentas taip pat paragino Baltarusijos valdžios institucijas pašalinti EP nariams kliūtis gauti Baltarusijos vizą.
1. Ar Taryba gali nurodyti, kokių iniciatyvų ji ėmėsi po spalio 13 d. stiprinant dialogą su Baltarusija ir kokie konkretūs rezultatai buvo gauti (jei tokių išvis buvo)?
2. Ar Taryba suformulavo aiškias gaires, reikalingas galimam vizų draudimo panaikinimui pratęsti, kaip pvz. įstatymo dėl visuomeninės žiniasklaidos reforma, ką Parlamentas pasiūlė savo rezoliucijoje? Ar Taryba ketina dialogą su valdžios institucijomis vykdyti visapusiškai pasitelkiant ir demokratinę opoziciją?
3. Ar Taryba žino, kad priešingai Baltarusijos ambasados Briuselyje pareiškimams, EP nariams vis dar nesuteikiamos Baltarusijos vizos? Ar Taryba sutinka, kad vizų išdavimo Baltarusijos pareigūnams draudimo panaikinimas turėtų būti kaip atsakas į Baltarusijos vyriausybės įsipareigojimą ES įstatymų leidėjams suteikti neribojamą patekimą į jos teritoriją ir laisvę susitikti su piliečių bei politinėmis grupėmis? Ar Taryba yra pasiruošusi šį klausimą iškelti savo dialoge su Baltarusijos valdžios institucijomis?
4. Ar Taryba žino, kad Baltarusijos vyriausybė ir toliau trukdo vykdyti nuo Černobylio katastrofos nukentėjusių vaikų atostogų programas? Ar Taryba ėmėsi veiksmų prieš Baltarusijos valdžios institucijas tokiems trukdžiams pašalinti?
