Antradienį sesijoje: jūrų politika, diskriminavimas, sukčiavimas, transportas
Institucijos
2008-05-21 - 17:54
Gegužės 20-oji paskelbta Europos jūrų diena
Antradienį aptarus europinės jūrų politikos ateitį, trijų pagrindinių ES institucijų vadovai pasirašė deklaraciją, kuria gegužės 20-oji paskelbta Europos jūrų diena. Plenariniame posėdyje aptarta kova su diskriminacija, užimtumo politika bei krovinių ir keleivių vežimo keliais taisyklių keitimo klausimai. Sesijoje taip pat pasmerkti išpuoliai prieš romus Neapolio apylinkėse, o Tarybai užduotas klausimas dėl klaidinančius katalogus, tokius kaip „Europos miestų vadovai“, rengiančių įmonių.
Vidaus rinkos ir vartotojų komiteto vardu Arlene McCarthy klausė Tarybos, kokių priemonių ji ketina imtis dėl „katalogus“ rengiančių nesąžiningų įmonių, reikalaujančių pinigų iš nedidelių įmonių už jų įtraukimą į įvairius katalogus be minėtų įmonių žinios. Kalbėję deputatai sakė, jog jų pašto dėžutės lūžta nuo rinkėjų skundų ir reikalavo kovoti su šia nesąžininga veikla ES teritorijoje.
Kova su diskriminacija
Antradienį Europos Parlamentas aptarė ir patvirtino Elizabeth Lynne (Liberalų ir demokratų aljansas, Jungtinė Karalystė) pranešimą dėl lygių galimybių, kuriame paragino priimti išsamią ES direktyvą dėl nediskriminavimo. Komisija jau rengia direktyvos, kuri uždraustų bet kokį tiesioginį ir netiesioginį diskriminavimą lyties, rasės, tautybės, tikėjimo, negalios, amžiaus bei lytinės orientacijos pagrindu, projektą. Parlamento priimtoje rezoliucijoje reikalaujama efektyvesnių sankcijų bei teisinės ir kitokios paramos nuo diskriminacijos nukentėjusiems žmonėms.
Išpuoliai prieš romus
Prisiminti Europos romų padėtį Europos Parlamentą paskatino Italijos Neapolio mieste neseniai prieš čigonus vykę pogromai. Manoma, jog išpuolius ir padegimus paskatino įtarimai, kad viena romų mergina mėgino pavogti kūdikį. Europarlamentarai paragino ES šalis užtikrinti, kad jose būtų paisoma žmogaus teisių ir paragino aktyviau vykdyti romų integraciją. „Europos Sąjungos esmė – įveikti rasinę neapykantą, pogromus ir deginimą“, – EP nariams sakė Komisijos narys Vladimír Špidla.
Pirmoji Europos jūrų diena
Europa nuo šiol turės jūrų dieną. Trišalę deklaraciją dėl gegužės 20-osios paskelbimo Europos jūrų diena pasirašė Europos Parlamento, Komisijos ir Tarybos pirmininkai. Antradienį taip pat priimtas Willio Piecyko (Socialistų frakcija, Vokietija) pranešimas dėl integruotos jūrų politikos. Jame didžiausią dėmesį jūrų politikoje siūloma skirti kovai su klimato kaita, piratavimu ir šio sektoriaus darbuotojų apsaugai.
Užimtumo gairės
Antradienį Europos Parlamentas pritarė siūlymui atnaujinti ES užimtumo politikos gaires, kurios yra Lisabonos strategijos dalis. Europarlamentarai patvirtino Anne Van Lancker (Socialistų frakcija, Belgija) pranešimą, kuriame akcentuojama lygių galimybių darbo rinkoje būtinybė ir moterų, migrantų ir mažumų užimtumo didinimo svarba.
Kelių transportas
Vakar buvo diskutuota dėl taisyklių, reglamentuojančių tarptautinį keleivių ir krovinių vežimą, atnaujinimo. Dėmesio skirta ir „12 dienų taisyklei“, kurios pagrindą sudaro klausimas, ar vėl leisti keleivinio transporto vairuotojams vairuoti 12 dienų iš eilės. Šalininkų nuomone, tai leistų keliauti mažesnes pajamas turintiems turistams.
20080520STO29280 Antradienį priimti pranešimai ES raginama uždrausti visų rūšių diskriminavimą Lygios galimybės visiems: interviu su Elizabeth Lynne Jūra maitintoja: ES jūrų politika EP kviečia mažinti socialinius skirtumus ir gerinti darbo vietų kokybę
LT
1
PHOTO
20080516PHT29075.jpg
LT
2
LINK
/sides/getDoc.do?type=AGENDA&reference=20080520-LASTV&secondRef=0&language=LT
-//EP//TEXT IM-PRESS 20080516IPR29016 0 NOT XML V0//LT
-//EP//TEXT IM-PRESS 20080520STO29276 0 NOT XML V0//LT
-//EP//TEXT IM-PRESS 20080519STO29188 0 NOT XML V0//LT
-//EP//TEXT IM-PRESS 20080516IPR29022 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
