Klausimas Nr. H-000151/2011
Komisijai
2011 m. balandžio mėn. sesija
Darbo tvarkos taisyklių 116 straipsnis
Ivo Belet
(PPE) Tema: Privalomas bendras lobistų registras
Keletas neseniai įvykusių skandalingų įvykių, susijusių su tariama lobistų praktika ir piktnaudžiavimu Parlamente, parodė, kad reikia nustatyti griežtesnius standartus ir taisykles.
Savo 2008 m. gegužės 8 d. rezoliucijoje ( P6_TA(2008)0197 ) Parlamentas ragino užtikrinti daugiau skaidrumo ir sudaryti tarpinstitucinį Tarybos, Komisijos ir Parlamento susitarimą dėl privalomo bendro registro, kuris galiotų visose institucijose ir į kurį būtų įtraukti visi finansiniai duomenys, bendra pašalinimo iš registro tvarka bei galiotų bendras etikos kodeksas (ir bent jau būtų abipusiai pripažįstami atskiri registrai tuo atveju, jeigu nepavyktų pasiekti susitarimo dėl privalomo bendro registro).
Ar Komisija pasirengusi pradėti naujas diskusijas su Parlamentu ir Taryba siekiant priimti sprendimą dėl susitarimų dėl privalomo bendro lobistų registro, kuris galiotų visose institucijose?
Ar Komisija pritaria tam, kad visiškas skaidrumas turėtų būti prioritetinis kriterijus sudarant visų susijusių šalių (Tarybos, Komisijos ir Parlamento atstovų) elgesio kodeksą?
