Klausimas, į kurį atsakoma raštu, Nr. E-003068/2011
Komisijai
Darbo tvarkos taisyklių 117 straipsnis
Vilija Blinkevičiūtė (S&D) ir Justas Vincas Paleckis (S&D)
(2011 m. kovo 30 d.)
Tema: Derybos dėl readmisijos susitarimų su Baltarusija ir vizų režimo supaprastinimo
Europos Parlamentas šiais metais priėmė dvi rezoliucijas dėl padėties Baltarusijoje (2011 m. sausio 20 d. ir kovo 10 d.), kuriose ragino Europos Komisiją ir Ministrų Tarybą intensyviau dirbti rengiant derybų dėl readmisijos susitarimų su šia šalimi ir vizų režimo supaprastinimo gaires. Derybų rezultatas turėtų būti priimtinas mokestis už Šengeno vizą baltarusiams, siekiant gerinti žmonių tarpusavio ryšius.
ES Ministrų Taryba šių metų sausio 31 d. išvadose taip pat priminė, kad svarbu palengvinti ryšius su Baltarusija galvojant apie naudą jos gyventojams. Ji tikisi, kad derybos dėl vizų režimo palengvinimo ir readmisijos susitarimų su Baltarusija bus pradėtos iš karto priėmus derybų direktyvas. Derybų direktyvos buvo priimtos šių metų vasario 28 d., tačiau iki šiol minėtosios derybos neprasidėjo.
Kada, Europos Komisijos nuomone, galėtų prasidėti tokios derybos su Baltarusija dėl vizų režimo supaprastinimo ir readmisijos susitarimų? Koks Baltarusijos valdžios požiūris į šias derybas? Kaip EK prognozuotų derybų eigą?