Klausimas Nr. H-000027/2011
Komisijai
2011 m. vasario mėn. sesija
Darbo tvarkos taisyklių 116 straipsnis
Ivo Belet
(PPE) Tema: Įmonės "Apple" vykdomas žiniasklaidos leidinių, skaitomų naudojant "iPad", prenumeratos pardavimas
Planšetinius kompiuterius „iPad“ gaminanti įmonė „Apple“ reikalauja, kad laikraščių ir žurnalų leidėjai, vykdydami mažmeninę prekybą ir prenumeratą, produktus savo skaitytojams siūlytų vien tik „Apple“ interneto parduotuvėje „iTunes“, kad ši įmonė galėtų kontroliuoti pardavimo sąlygas. Tai reiškia, kad „iPad“ naudotojai nebegali atitinkamo leidėjo tinklavietėje užsisakyti jokių laikraščių arba žurnalų, skaitomų naudojant „iPad“.
Ar Komisija mano, kad šie veiksmai suderinami su ES teise ir su sąveikumo bei atviro interneto principais?
Ar šis atvejis nereiškia piktnaudžiavimo dominuojančia padėtimi ir atitinkamai Sutarties dėl Europos Sąjungos veikimo 101 ir 102 straipsnių pažeidimo?
Kokių veiksmų Komisija imsis šiuo atveju?
