KLAUSIMAS ŽODŽIU SU DEBATAIS O-0007/06
pagal 108 Darbo tvarkos taisyklių straipsnį
pateikė
Giles Chichester
Pramonės, mokslinių tyrimų ir energetikos komiteto vardu
Tarybai
Tema: Europos Sąjungos elektros energijos tiekimo saugumas
Numatoma, kad 1990–2020 metais ES bus suvartojama 22 procentais daugiau energijos. ES naftos sąnaudos didėja nepaisant to, kad 50 proc. sumažėjo naftos produktus naudojančių įrenginių energijos intensyvumas, o pramonėje, transportui, šildymui ir elektros gamybai naudojami atsinaujinantys energijos šaltiniai. Gerokai didėja ES dujų paklausa apskritai ir palyginti su kitu kuru. Jos užimama rinkos dalis per pastaruosius dešimt metų išaugo nuo 18 proc. iki 24 proc. (2003 m.) ir numatoma, kad iki 2020 m. pasieks 27 procentus. Manoma, kad ES importuojamos energijos apimtis iki 2030 m. pasieks 71 proc. ir padidės trečiųjų šalių, kurios varžysis dėl ES valstybėms narėms reikalingos energijos, energijos poreikis.
Kokių priemonių imsis Taryba, siekdama tinkamai reaguoti į šią raidą, susijusią su augančia energijos paklausa, ir į geopolitinę strateginę ir diplomatinio stabilumo riziką? Kaip ateityje būtų galima apsaugoti nepriklausomą ES energijos (reikalingų naftos ir dujų) tiekimą?
Kokius kitus energijos šaltinius, atsižvelgiant į ilgalaikiškumą, konkurencingumą ir tiekimo saugumą, būtų galima naudoti, jeigu sumažėtų naftos ir dujų tiekimas arba jeigu tiekimas nutrūktų dėl geopolitinių priežasčių?
Ką Taryba mano apie su susijusių energijos tiekimo saugumu ir ES konkurencingumu (Lisabonos tikslai) derybų dėl Kioto sutarties po 2012 m. įtaką?
