8.11.2010 BENDRAS PASIŪLYMAS DĖL REZOLIUCIJOS pateiktas pagal Darbo tvarkos taisyklių 115 straipsnio 5 dalį
keičiantis šių frakcijų pasiūlymus dėl rezoliucijų:
PPE ( B7‑0605/2010 )
S&D ( B7‑0606/2010 )
ALDE ( B7‑0612/2010 )
dėl krizės ES gyvulininkystės sektoriuje
Esther Herranz García
, Albert Dess
PPE frakcijos vardu
Luis Manuel Capoulas Santos
,
Iratxe García Pérez
S&D frakcijos vardu
George Lyon
,
Liam Aylward
ALDE frakcijos vardu
Martin Häusling
Verts/ALE frakcijos vardu
James Nicholson
,
Janusz Wojciechowski
ECR frakcijos vardu
PE450.423v01-00 } PE450.424v01-00 } PE450.433v01-00 } RC1 Europos Parlamento rezoliucija dėl krizės ES gyvulininkystės sektoriuje
Europos Parlamentas ,
– atsižvelgdamas į savo 2010 m. liepos 8 d. rezoliuciją dėl bendrosios žemės ūkio politikos ateities po 2013 m. Priimti tekstai, P7_TA-PROV(2010)0286 .
,
– atsižvelgdamas į savo 2010 m. rugsėjo 7 d. rezoliuciją dėl sąžiningų ūkininkų pajamų: veiksmingesnė Europos maisto produktų tiekimo grandinė Priimti tekstai, P7_TA-PROV(2010)0302 .
,
– atsižvelgdamas į savo 2010 m. gegužės 5 d. rezoliuciją dėl veiksmų plano dėl gyvūnų gerovės 2006–2010 m. analizės ir įvertinimo Priimti tekstai, P7_TA-PROV(2010)0130 .
,
– atsižvelgdamas į Darbo tvarkos taisyklių 115 straipsnio 5 dalį ir 110 straipsnio 2 dalį,
A. kadangi daugelio ES gyvulininkystės ūkių gyvybingumui šiuo metu didelę grėsmę kelia šie veiksniai:
- didėjančios sąnaudos, pvz., kylančios degalų ir trąšų kainos,
- didelės ES taisyklių laikymosi sąnaudos,
- didėjanti trečiųjų šalių importo konkurencija,
- priklausomybė nuo trečiųjų šalių tiekiamos pašarų žaliavos,
- pastaruoju metu kylančios grūdų kainos, ypač dėl nenumatytų klimato sąlygų ir neigiamo spekuliacijos ir kainų kitimo poveikio,
- mažos ūkininkų už mėsos produktus gaunamos kainos,
B. kadangi Europos gamintojai turi laikytis pačių griežčiausių pasaulyje reikalavimų, susijusių su maisto sauga ir kokybe, aplinkos apsauga, gyvūnų sveikata bei gerove ir darbo sąlygomis, kadangi laikantis šių itin aukštų standartų smarkiai padidėja Europos gamintojų gamybos sąnaudos ir jų konkurencingumas trečiųjų šalių gamintojų atžvilgiu pablogėja,
C. kadangi dėl dabartinės krizės gyvulininkystės sektoriuje gali gerokai sumažėti mėsos gamyba visoje Europos Sąjungoje, o dėl šios priežasties atsiras sunkių padarinių ne tik kainoms, bet ir apsirūpinimui maistu ES, ir padidės priklausomybė nuo importo,
D. kadangi importuoti produktai iš trečiųjų šalių užima vis didesnę Europos Sąjungos rinkos dalį ir dėl to spaudimas gyvulininkystės produktų rinkos kainoms dar labiau didėja,
E. kadangi dėl gyvulininkystės sektoriui būtinų didelių investicijų šis sektorius yra itin pažeidžiamas krizių rinkoje atvejais,
F. kadangi kai kuriose naujose valstybėse narėse labai nedaug ūkininkų gyvulininkystės sektoriuje gavo tiesiogines išmokas ir todėl jiems sunkiau laikytis griežtų Europos standartų, kuriems užtikrinti reikia didelių investicijų,
G. kadangi kiaulių ir naminių paukščių sektoriai negauna tiesioginės paramos pagal BŽŪP, neturi minimalios socialinės apsaugos sistemos, kuri sumažintų rinkos nepastovumo poveikį, ir turi laikytis griežčiausių ES aplinkos apsaugos ir gyvūnų gerovės taisyklių,
H. kadangi skirtumas tarp vartotojų mokamos kainos ir gamintojų gaunamos kainos gerokai išaugo,
I. kadangi maži gyvulininkystės ūkiai ES yra neatskiriamai susiję su ekonomika Europos kaimo vietovėse ir teikia didelę naudą aplinkos apsaugos požiūriu ir kadangi daugelis jų yra mažiau palankiose ūkininkauti vietovėse, kur nėra perspektyvių gamybos alternatyvų,
J. kadangi padėtis jautienos sektoriuje yra glaudžiai susijusi su raida pieno sektoriuje, nes 70 proc. ES raudonosios mėsos produkcijos gaunama iš melžiamų karvių,
K. kadangi ES pieno sektorius nuo 2007 m. susiduria su nepaprastu rinkos nepastovumu, dėl kurio pieno gamintojai patyrė nuostolių ir sumažėjo pajėgumai tvariai gaminti kokybišką maistą Europos vartotojams,
L. kadangi iš Komisijos turimų maisto produktų tiekimo grandinės duomenų matyti, kad būtinas didesnis skaidrumas ir reikia daugiau informacijos apie gamybą ir rinkos raidą,
1. ragina Komisiją ir Tarybą užtikrinti tinkamą BŽŪP finansavimą po 2013 m., kad būtų garantuotas visų ES ūkininkų, įskaitant gyvulių augintojus, gyvybingumas; todėl pabrėžia, kad reikia užtikrinti sąžiningą valstybių narių ūkininkų konkurenciją;
2. ragina Komisiją skubiai pradėti taikyti veiksmingas ir lanksčias rinkos priemones gyvulininkystės sektoriuje ir nustatyti priemones, kurių reikia neigiamam spekuliacijos ir kainų kitimo poveikiui apriboti visame žemės ūkio sektoriuje;,
3. ragina Komisiją naudotis esamomis rinkos priemonėmis siekiant sumažinti dabartinę krizę kiaulienos sektoriuje ir kituose gyvulininkystės sektoriuose;
4. atkreipia dėmesį į Komisijos ketinimą iki lapkričio mėn. pabaigos konkurso būdu perduoti naudoti 2,8 mln. tonų grūdų, kurie šiuo metu saugomi intervenciniuose sandėliuose;
5. ragina Komisiją pasiūlyti rinkos priemonių, kuriomis būtų užtikrintas tinkamas pašarinių grūdų tiekimas; mano, jog visuose grūdų sektoriuose reikėtų taikyti minimalios socialinės apsaugos sistemą taikant minimalią kainą konkursų sistemai;
6. ragina Komisiją imtis reikalingų veiksmų siekiant kovoti su nesaikingu spekuliavimu Bendrijos ir pasaulio rinkose, būtent pagal naują direktyvą dėl finansinių priemonių;
7. prašo Komisiją pasiūlyti lanksčias rinkos priemones, kuriomis Sąjungai būtų užtikrintos sąlygos greičiau reaguoti į kritines situacijas, įtraukti į Bendrą bendro žemės ūkio rinkų organizavimo reglamentą (186 straipsnis);
8. pritaria, kad reikia neatidėliotinai pradėti taikyti vadinamąjį Europos Sąjungos baltymų planą, pagal kurį būtų skatinama auginti baltymingus ir ankštinius augalus, kuriems galėtų tekti svarbus vaidmuo mažinant šiltnamio efektą sukeliančių dujų išmetimą;
9. prašo Komisiją didėjančios konsolidacijos sąlygomis užtikrinti, kad, atsižvelgiant į tai, jog energijos ištekliai ir trąšos yra itin svarbios žemės ūkio gamybai ir apsirūpinimui maistu, laisva rinka egzistuotų ir gamybos sąnaudų sektoriuje;
10. prašo Komisiją įgyvendinant būsimą BŽŪP reformą atsižvelgti į ypatingą tam tikrų gyvulininkystės sektorių, pvz., ganyklinių galvijų mėsos gamybos sektoriaus, pažeidžiamumą ir į nesąžiningais sąlygas, kuriomis jie konkuruoja su trečiosiomis šalimis;
11. prašo Komisiją apsvarstyti galimybę įgyvendinant būsimą BŽŪP reformą taikyti specifines priemones, kuriomis būtų užtikrinta, kad intensyviu gyvulių auginimu užsiimantys ūkininkai, taikantys tvarios gamybos sąlygas, neprarastų ES paramos;
12. ragina Komisiją sustiprinti priemones, kurias taikant teikiama pagalba gyvulininkystės sektoriui mažiau palankiose ūkininkauti vietovėse;
13. ragina Komisiją aktyviai siekti supaprastinti ir sumažinti biurokratinę naštą, tenkančią ūkininkams gyvulininkystės sektoriuje;
14. mano, jog būtina Europos Sąjungoje sukurti pasaulinių rinkų tendencijų prognozių priemonę;
15. prašo Komisiją ir valstybes nares atsižvelgti į dideles sąnaudas, patiriamas laikantis gyvūnų gerovės teisės aktų, ypač todėl, kad šios sąnaudos neįtraukiamos į pardavimo kainas; taigi ragina Komisiją užtikrinti, kad, siekiant užkirsti kelią nesąžiningai konkurencijai, iš trečiųjų šalių importuojami gaminiai atitiktų ES gyvūnų gerovės standartus; pabrėžia, kad kiaulienos ir paukštienos sektoriai ateinančiais metais turės laikytis dar griežtesnių reikalavimų negaudami finansinės paramos iš Europos Sąjungos;
16. ragina Komisiją įvertinti naujų gerovės taisyklių taikymo ekonominį poveikį ir pabrėžia, kad prieš rengiant naujus teisės aktus turėtų būti užtikrintas tinkamas esamų bendro pobūdžio arba konkrečių taisyklių laikymasis;
17. ragina Komisiją pasiūlyti stiprinti visų gyvulininkystės sektorių gamintojų organizacijas, kad šių sektorių atstovai galėtų geriau derėtis dėl savo gaminių kainos atsižvelgiant į gamybos sąnaudas;
18. ragina Komisiją visapusiškai ginti Europos gamintojų interesus dvišalėse derybose dėl prekybos su MERCOSUR šalimis ir kitomis trečiosiomis šalimis ir vengti bet kokių lengvatų, kurios galėtų kelti pavojų ES gyvulių augintojams;
19. paveda Pirmininkui perduoti šią rezoliuciją Tarybai ir Komisijai.
