8.6.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikėJosu Ortuondo Larrea
dėl ančiuvių išteklių padėties Biskajos įlankoje
Pasiūlymas dėl Europos Parlamento rezoliucijos dėl ančiuvių išteklių padėties Biskajos įlankoje
Europos Parlamentas ,
–
atsižvelgdamas į savo Darbo taisyklių 113 straipsnį,
A.
atsižvelgdamas į tai, kad pavasario žūklės sezono Kantabrijos žvejybos vilktiniais tinklais laivyno ančiuvių laimikis buvo labai mažas – iki gegužės 12 d. buvo sugauta 160 t žuvies – ir tokios padėties šiame žvejybos plote dar niekuomet nėra buvę, nes iki gegužės mėn. vidurio paprastai būdavo sugaunama 40 % metinio laimikio, tačiau dabar laimikio beveik nėra, o taip dar niekuomet nebuvo atsitikę per visą šių žvejybos plotų istoriją,
B.
atsižvelgdamas į tai, kad 2005 m. gegužės mėn. surengtos mokslinės kampanijos biomasei įvertinti metu buvo nustatytas mažiausias per visą istoriją ančiuvių kiaušinėlių kiekis, per pusę mažesnis negu nustatytas 2004 m.
C.
atsižvelgdamas į tai, kad moksliškai įvertinta reproduktorių biomasė siekia tik 50 % Tarptautinės jūrų tyrinėjimo tarnybos (ICES) nustatytos ribinės biomasės ir kad šis faktas patvirtina ančiuvių populiacijos krizę, ir į tai, kad nežinoma, kaip kis išteklių skaičius ir ar jie gebės atsinaujinti, ir kad yra didelė tikimybė, jog žvejybos ploto gali nelikti,
1.
mano, kad esant tokiai padėčiai ir laikantis atsargumo principų, galima pagrįstai prašyti visų su tuo susijusių valstybių narių uždrausti komercinę žūklę tol, kol naujais moksliniais tyrimais bus nustatyta, kad ištekliai atsinaujino.
