Klausimas, į kurį atsakoma raštu, Nr. E-006028/2011
Komisijai
Darbo tvarkos taisyklių 117 straipsnis
Radvilė Morkūnaitė-Mikulėnienė (PPE) , Sandra Kalniete (PPE) , Krišjānis Kariņš (PPE) , Tunne Kelam (PPE) ir Vytautas Landsbergis (PPE)
(2011 m. birželio 20 d.)
Tema: Programos "Europa piliečiams" 4 finansuojamas veiksmas
Prieš trejus metus ES pradėjo įgyvendinti programos „Europa piliečiams“ 4 veiksmą, sukurtą konkrečiai projektams, kuriais skatinama nepamiršti totalitarinių režimų padarytų nusikaltimų, finansuoti. Ši priemonė įgyvendinama vis sėkmingiau, daugėja galimų paramos gavėjų, įskaitant paramos gavėjus iš Rytų Europos. Pavyzdžiui, Lietuvoje atrinktų projektų skaičius padidėjo nuo nulio 2007 m. iki septynių 2010 m.
4 veiksmo projektai žinomi kaip išskirtinai kokybiški projektai, ir paraiškų skaičius kiekvienais metais didėja. Nors paraiškų pateikimo sąlygos supaprastintos, vis dar yra kitų neišnaudotų galimybių, tarp jų galimybės, susijusios su mažomis ir vietos lygmeniu veiklą vykdančiomis NVO, regioniniais kultūros centrais ir regioniniais muziejais, turinčiais daug savitos medžiagos, kurią vertą paimti iš saugyklų ir leisti su ja susipažinti Europos visuomenei. Tačiau minėtos rūšies institucijos ar organizacijos turi nedaug bendro finansavimo pajėgumų arba jų visai neturi, neturi tarptautinio bendradarbiavimo patirties ir todėl nenoriai teikia paraiškas dėl finansavimo.
Kaip Komisija, jos manymu, galėtų paskatinti įvairesnes organizacijas ir NVO teikti paraiškas dėl dotacijų pagal 4 veiksmą? Ar Komisija apsvarstys galimybę ne tik bendrai padidinti finansavimą programai „Europa piliečiams“, bet ir padidinti 4 veiksmui skiriamą biudžeto dalį (kuri šiuo metu sudaro tik 4 proc. viso biudžeto)?