A7-0047/2010
18.3.2010
PRANEŠIMAS
dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
(COM(2010)0058 – C7‑0041/2010 – 2010/2035(BUD))
Biudžeto komitetas
Pranešėja: Barbara Matera
PE 439.342v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
PRIEDAS: EUROPOS PARLAMENTO IR TARYBOS SPRENDIMAS...................................5
AIŠKINAMOJI DALIS..............................................................................................................7
UŽIMTUMO IR SOCIALINIŲ REIKALŲ KOMITETO NUOMONĖ......................................9
GALUTINIO BALSAVIMO KOMITETE REZULTATAI........................................................12
PASIŪLYMAS DĖL EUROPOS PARLAMENTO REZOLIUCIJOS
dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
( COM(2010)0058 – C7‑0041/2010 – 2010/2035(BUD) )
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2010)0058 – C7‑0041/2010 ),
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. , ypač į jo 28 punktą,
– atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą
OL L 406, 2006 12 30, p. 1. (EGF reglamentas),
– atsižvelgdamas į Biudžeto komiteto pranešimą ir į Užimtumo ir socialinių reikalų komiteto nuomonę ( A7‑0047/2010 ),
A. kadangi Europos Sąjunga nustatė tinkamas teisėkūros ir biudžetines priemones, kurias taikant teikiama papildoma parama darbuotojams, nukentėjusiems nuo didelių struktūrinių pasaulio prekybos pokyčių padarinių, ir padedama jiems iš naujo integruotis į darbo rinką,
B. kadangi, remiantis 2008 m. liepos 17 d. taikinimo posėdyje patvirtintu bendru Europos Parlamento, Tarybos ir Komisijos pareiškimu ir tinkamai atsižvelgiant į 2006 m. gegužės 17 d. tarpinstitucinio susitarimo nuostatas, susijusias su sprendimų dėl EGF lėšų mobilizavimo priėmimu, Europos Sąjungos finansinė pagalba atleistiems darbuotojams turėtų būti dinamiška ir kaip galima greičiau bei veiksmingiau pasiekiama,
C. kadangi Lietuva, siekdama išspręsti klausimą dėl atleidimų 49-iose įmonėse, kurių visos priklauso baldų gamybos sektoriui, kreipėsi su prašymu skirti pagalbą
Byla EGF/2009/016 LT/Baldų gamyba. ,
D. kadangi paraiška atitinka EGF reglamente nustatytus reikalavimų atitikimo kriterijus;
1. ragina visas susijusias institucijas dėti būtinas pastangas, reikalingas EGF lėšoms greičiau mobilizuoti;
2. primena institucijų įsipareigojimą užtikrinti sklandų ir greitą sprendimų dėl EGF lėšų mobilizavimo priėmimo procesą skiriant vienkartinę ribotos trukmės individualią paramą, skirtą padėti dėl globalizacijos atleistiems darbuotojams;
3. pabrėžia, kad dėl didėjančio skaičiaus paraiškų EDF lėšoms gauti būtina toliau tobulinti procedūrą; todėl ragina Komisiją įvertinti, kaip galėtų būti sutrumpintas laikas nuo tada, kai valstybė narė pateikia paraišką, iki tada, kai išmokama finansinė parama, ir kuo greičiau apie tai informuoti Parlamentą;
4. pabrėžia, kad Europos Sąjunga, siekdama pašalinti pasaulio ekonomikos ir finansų krizės padarinius, turėtų pasinaudoti visomis turimomis priemonėmis; pabrėžia, kad EGF gali atlikti labai svarbų vaidmenį iš naujo į darbo rinką integruojant atleistus darbuotojus;
5. pabrėžia, kad vadovaujantis EGF reglamento 6 straipsniu turėtų būti užtikrinta EGF parama, reikalinga atskiriems darbo netekusiems darbuotojams iš naujo integruoti į darbo rinką; pakartoja, kad EGF parama neturi pakeisti nei veiksmų, už kuriuos pagal nacionalinės teisės arba kolektyvinių susitarimų nuostatas atsakingos įmonės, nei įmonių ar sektorių restruktūrizavimo priemonių;
6. ragina Komisiją į pasiūlymus dėl EGF lėšų mobilizavimo ir į savo kasmetinius pranešimus įtraukti tikslią informaciją apie papildomą iš Europos socialinio fondo (ESF) ir struktūrinių fondų gautą finansavimą;
7. primena Komisijai, kad norint mobilizuoti EGF lėšas nereikia sistemingai pervedinėti mokėjimų asignavimų iš ESF, kadangi EGF buvo sukurtas kaip atskira speciali priemonė, pagal kurią keliami jai būdingi atskiri tikslai ir nustatomi specialūs terminai;
8. pabrėžia, kad atliekant 2007–2013 m. daugiametės finansinės programos vidurio laikotarpio persvarstymą turėtų būti įvertinta EGF veikla ir jo pridėtinė vertė remiantis bendruoju programų ir įvairių kitų priemonių, sukurtų pagal 2006 m. gegužės 17 d. tarpinstitucinį susitarimą, įvertinimu;
9. pažymi, kad naujuose Komisijos pasiūlymuose dėl sprendimo dėl EGF lėšų mobilizavimo minima vienintelės valstybės narės paraiška, o tai atitinka Europos Parlamento prašymus;
10. pritaria prie šios rezoliucijos pridedamam sprendimui;
11. paveda Pirmininkui pasirašyti šį sprendimą su Tarybos pirmininku ir užtikrinti, kad jis būtų paskelbtas Europos Sąjungos oficialiajame leidinyje;
12. paveda Pirmininkui perduoti šią rezoliuciją ir jos priedą Tarybai ir Komisijai.
PRIEDAS: EUROPOS PARLAMENTO IR TARYBOS SPRENDIMAS
2010 m. kovo mėn. xx d.
Europos prisitaikymo prie globalizacijos padarinių fondo lėšų mobilizavimas pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą.
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo,
atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. , ypač į jo 28 punktą,
atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą
OL L 406, 2006 12 30, p. 1. , ypač į jo 12 straipsnio 3 dalį,
atsižvelgdami į Europos Komisijos pasiūlymą,
kadangi:
(1) Europos prisitaikymo prie globalizacijos padarinių fondas (toliau – EGF) sukurtas teikti papildomą paramą atleistiems darbuotojams, kurie patiria žalą dėl esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.
(2) EGF apimtis buvo išplėsta nuo 2009 m. gegužės 1 d. pateiktų paraiškų atžvilgiu, įtraukiant paramą darbuotojams, atleistiems iš darbo dėl pasaulinės finansų ir ekonomikos krizės.
(3) 2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos metinės viršutinės 500 mln. EUR ribos.
(4) 2009 m. rugsėjo 23 d. Lietuva pateikė paraišką mobilizuoti EGF lėšas dėl darbuotojų atleidimo baldų gamybos sektoriuje, ir ją papildė 2009 m. spalio 16 d. pateikdama papildomos informacijos. Paraiška atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 662 088 EUR sumą.
(5) Todėl EGF lėšos turėtų būti mobilizuotos finansinei paramai pagal Lietuvos pateiktą paraišką suteikti,
PRIĖMĖ ŠĮ SPRENDIMĄ:
1 straipsnis
Europos Sąjungos 2010 finansinių metų bendrajame biudžete Europos prisitaikymo prie globalizacijos padarinių fondas (EGF) mobilizuojamas siekiant skirti 662 088 EUR įsipareigojimų ir mokėjimų asignavimų sumą.
2 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje
Europos Parlamento vardu Tarybos vardu
Pirmininkas Pirmininkas
AIŠKINAMOJI DALIS
I. Bendrosios aplinkybės
Europos prisitaikymo prie globalizacijos padarinių fondas įsteigtas siekiant teikti papildomą pagalbą darbuotojams, kurie nukentėjo nuo didelių struktūrinių pasaulio prekybos pokyčių padarinių.
Remiantis Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 28 punkto
OL C 139, 2006 6 14, p. 1. ir Reglamento (EB) Nr. 1927/2006 12 straipsnio
OL L 406, 2006 12 30, p. 1. nuostatomis, fondo lėšos negali viršyti maksimalios 500 mln. EUR sumos, kuri paimama iš bet kurios atsargos neviršijant nustatytos viršutinės ankstesnių metų bendrųjų išlaidų ribos ir (arba) iš panaikintų dvejų ankstesnių metų įsipareigojimų asignavimų, išskyrus tuos, kurie susiję su 1b išlaidų kategorija. Kai tik nustatomos pakankamos atsargos ir (arba) panaikinti įsipareigojimai, reikiamos sumos įrašomos į biudžetą kaip atidėjiniai.
Kai tai susiję su procedūra, Komisija, norėdama panaudoti fondo lėšas ir atsižvelgdama į tai, ar paraiškai pritarta, pateikia biudžeto valdymo institucijai pasiūlymą dėl fondo lėšų mobilizavimo ir kartu atitinkamą prašymą pervesti lėšas. Tuo pat metu gali būti rengiamas trišalis dialogas siekiant susitarti dėl fondo lėšų panaudojimo ir reikalingų sumų. Gali būti rengiamas supaprastintas trišalis dialogas.
II. Dabartinė padėtis. Komisijos pasiūlymas
2010 m. vasario 19 d. Komisija priėmė du naujus pasiūlymus dėl sprendimo dėl EGF lėšų mobilizavimo Lietuvos prašymu. Atsižvelgiant į Europos Parlamento prašymą, nuo šiol kiekvienas pasiūlymas dėl sprendimo bus teikiamas kaip atskiras dokumentas. Baldų gamybos ir drabužių siuvimo sektoriuose susidurta su naujais atleidimo atvejais. Tai ketvirtoji ir penktoji paraiškos, kurias ketinama svarstyti remiantis 2010 m. biudžetu.
Dabartinis pasiūlymas susijęs su bendros 662 088 EUR dydžio sumos mobilizavimu iš EGF siekiant padengti pagalbą, skirtą 636 darbuotojams, kurie atlesti iš 49 įmonių (visos jos vykdo veiklą pagal NACE 2 red. 31 skyrių).
Ši paraiška (byla EGF/2009/016 LT/Baldų gamyba) Komisijai pateikta 2009 m. rugsėjo 23 d., o papildyta 2009 m. spalio 16 d. Minėtoji paraiška, grindžiama EGF reglamento 2 straipsnio b punkto intervencijos kriterijumi, pagal kurį per 9 mėnesių laikotarpį NACE 2 sektoriuje viename regione arba dviejuose gretimuose NUTS II lygio regionuose turi būti atleista bent 500 darbuotojų, pateikta laikantis 10 savaičių termino (minėtojo reglamento 5 straipsnis).
Komisijos vertinimas buvo grindžiamas atleidimų ir didelių struktūrinių pasaulio prekybos pokyčių arba finansų krizės ryšio vertinimu, tuo, kad susiję atleidimai nenuspėjamo pobūdžio, šių atleidimų skaičiumi, taip pat atleidžiančiųjų įmonių, tiekėjų ar tolesnės gamybos grandies įmonių, sektorių ir tų kategorijų darbuotojų, kuriems ketinama skirti paramą, susijusių teritorijų ir jų valdžios institucijų bei suinteresuotųjų šalių charakteristika, atleidimų poveikiu vietos, regionų ir nacionaliniam užimtumui, ketinamų finansuoti suderintų individualioms reikmėms pritaikytų paslaugų pobūdžiu, įskaitant tai, ar jos suderinamos su struktūrinių fondų lėšomis finansuojamais veiksmais, datas, kai nukentėjusiems darbuotojams pradėtos teikti šios individualizuotos paslaugos ar kai ketinama pradėti jas teikti, konsultavimosi su socialiniais partneriais procedūras, administravimo ir kontrolės sistemas.
Komisijos vertinime pažymėta, kad paraiškos atitinka EGF reglamente išdėstytus reikalavimų atitikimo kriterijus, o biudžeto institucijai rekomenduojama joms pritarti.
Užimtumo ir socialinių reikalų komitetas ateinančiame kovo 4 d. posėdyje turėtų patvirtinti savo nuomones dėl to, ar tenkinami tinkamumo kriterijai.
Komisija, siekdama mobilizuoti fondo lėšas, pateikė biudžeto institucijai prašymą (DEC 04/2010) perkelti bendrą 662 088 EUR sumą iš EGF rezervo (40 02 43) įsipareigojimams, o iš ESF biudžeto eilutės (04 02 17 – ESF konvergencija) – mokėjimams į EGF biudžeto eilutę (04 05 01).
Remiantis tarpinstituciniu susitarimu mobilizuojamų fondo lėšų suma negali viršyti viršutinės 500 mln. EUR per metus ribos.
EGF reglamento 12 straipsnio 6 dalyje reikalaujama, kad rugsėjo 1 d. fonde būtų palikta bent 25 proc. maksimalios metinės EGF lėšų sumos, kad būtų galima skirti lėšų iki metų pabaigos atsirandančioms reikmėms.
2010 m. biudžeto institucija jau patvirtino tris pasiūlymus dėl fondo lėšų, kurių bendra suma siekia 7 576 397 EUR, mobilizavimo (atvejai: Vokietija/„Karmann“, Lietuva/„Snaigė“ ir Lietuva/Pastatų statyba).
Pritarus dviems naujiems pasiūlymams, pagal 2010 m. biudžetą turėtų būti skirta 8 761 966 EUR suma, taigi liktų 491 238 034 EUR.
III. Darbo tvarka
Komisija, siekdama į 2010 m. biudžetą įtraukti specialius įsipareigojimų ir mokėjimų asignavimus, kaip nustatyta 2006 m. gegužės 17 d. tarpinstitucinio susitarimo 28 punkte, pateikė prašymą perkelti asignavimus
2010 m. vasario 19 d. DEC 04/2010. .
Teisinio pagrindo 12 straipsnio 5 dalyje numatytas supaprastintas trišalis dialogas (keičiantis laiškais) Komisijos pasiūlymo dėl sprendimo dėl EGF lėšų mobilizavimo klausimu, išskyrus tuos atvejus, kai Parlamentas ir Taryba nesusitaria.
Remiantis vidaus susitarimu, Užimtumo ir socialinių reikalų komitetas turėtų būti įtrauktas į šį procesą. Jis turėtų konstruktyviai remti fondo paraiškų vertinimą bei jame dalyvauti.
Europos Parlamento Užimtumo ir socialinių reikalų komitetas, įvertinęs paraišką, parengė savo nuomonę apie tai, kaip mobilizuojamos fondo lėšos, kuri pridedama prie šio pranešimo.
Europos Parlamento, Tarybos ir Komisijos bendrame pareiškime, priimtame 2008 m. liepos 17 d. taikinimo posėdyje, patvirtinta, kad svarbu užtikrinti sparčią sprendimų dėl fondo lėšų mobilizavimo priėmimo procedūrą tinkamai atsižvelgiant į tarpinstitucinį susitarimą.
UŽIMTUMO IR SOCIALINIŲ REIKALŲ KOMITETO NUOMONĖ
ES/sg
D(2010)9674
Alainui Lamassoure‘ui,
Biudžeto komiteto pirmininkui
ASP 13E158
Tema: Nuomonė dėl Europos prisitaikymo prie globalizacijos padarinių fondo (EGF) lėšų mobilizavimo nagrinėjant atvejį EGF/2009/016 LT/Baltų gamyba (COM(2010)...)
Gerb. A. Lamassoure‘ai,
Užimtumo ir socialinių reikalų komitetas ir jo EGF darbo grupė apsvarstė klausimą dėl EGF lėšų mobilizavimo sprendžiant klausimą dėl atvejo EGF/2009/016 LT/Baldų gamyba ir patvirtino toliau pateiktą nuomonę.
Užimtumo ir socialinių reikalų komitetas ir EGF darbo grupė pritaria, kad būtų mobilizuotos lėšos remiantis atitinkama paraiška. Tačiau Užimtumo ir socialinių reikalų komitetas, nors ir nekeldamas paties mokėjimų perkėlimo klausimo, pateikia keletą pastabų.
Užimtumo ir socialinių reikalų komiteto svarstymai grindžiami toliau išdėstytais teiginiais.
a) Kadangi 1 469 atleidimo atvejai siejami su ta pačia aplinkybe, t. y. finansų ir ekonomine krize, dėl kurios Lietuvoje sparčiai mažėjo vartojimo išlaidos, taip pat su sulėtėjusia veikla statybų sektoriuje ir pramonės eksporto rinkose bei labai apribota pramonės sektorių prieiga prie finansų kreditų.
b) Kadangi dauguma atleistųjų yra 25–54 metų amžiaus grupei priklausančio moterys, dirbančios amatininko ir susijusios profesinės kategorijos darbą.
c) Kadangi darbuotojai atleidžiami kaip tik tada, kai, remiantis Eurostato duomenimis, nedarbo lygis Lietuvoje tarp 2008 m. trečiojo ketvirčio ir 2009 m. trečiojo ketvirčio padidėjo nuo 6,4 proc. iki 14,6 proc.
Eurostatas, Newsrelease , euroindicators , 5/2010, 2010 m. sausio 8 d. .
d) Kadangi finansų ir ekonominė krizė paveikė keletą Lietuvos ekonomikos sektorių (2009 m. keturios EGF bylos buvo susijusios su keturiais skirtingais sektoriais
EGF/2009/010 ir EGF/2009/016-018. ) ir dėl to Europos Komisija iki 2012 m. atidėjo Lietuvos perviršinio deficito taisymą.
e) Kadangi neturima informacijos apie galimas papildomas ESF bendrai finansuojamas priemones, kurias taikant būtų paskatintas būtinas Lietuvos užimtumo rinkos atsigavimas.
f) Kadangi Užimtumo ir socialinių reikalų komitetas ir toliau nepatenkintas tuo, kaip įgyvendinamos EGF reglamento 12 straipsnio 4 dalies nuostatos, ir tai pažymėta jo ankstesnėse nuomonėse.
g) Kadangi nežiūrint į finansinius aspektus Užimtumo ir socialinių reikalų komitetas turi būti išsamiai informuotas apie tai, kaip valstybės narės naudojasi EGF lėšomis, kad fondas ateityje toliau galėtų būti vystomas, ir todėl jam reikalinga išsami informacija apie tai, kaip EGF konkrečiai papildo ESF ir kitus struktūrinius fondus apskritai.
Todėl Užimtumo ir socialinių reikalų komitetas ragina atsakingą Biudžeto komitetą į savo pasiūlymą dėl rezoliucijos įtraukti toliau išdėstytus pasiūlymus dėl Lietuvos paraiškos.
1. Pažymi, kad išskaičiavus jau patvirtintas ir įsipareigojimams pasiūlytas sumas 2009 m. EGF finansiniame pakete tebeliktų 446 960 953 eurai.
2. Primena, kad EGF buvo sukurtas kaip priemonė, kurią taikydama Bendrija galėtų „parodyti solidarumą su darbuotojais, atleistais mažinant darbo vietų skaičių dėl pasaulio prekybos pokyčių“
EGF reglamento Nr. 1927/2006 1 konstatuojamoji dalis ir keičiančiojo EGF reglamento Nr. 546/2009 1 straipsnis. , o nuo 2009 m. gegužės 1 d. – dėl finansų ir ekonominės krizės poveikio.
3. Todėl pakartoja raginimą valstybėms narėms išnaudoti laiką, kai darbuotojai atleidžiami dėl finansų ir ekonominės krizės, jiems mokyti ir perkvalifikuoti, kadangi šiuo tikslu kasmet skiriama pakankamai EGF lėšų siekiant spręsti globalizacijos ir Europos ekonomikos, kurios sąlygomis būtų sumažintas išskiriamas CO 2 kiekis ir kuri būtų grindžiama žiniomis, uždavinius.
4. Taigi apgailestauja, kad priemonės, kuriomis būtų galėję pasinaudoti atleisti darbuotojai, jiems tapo prieinamos tik nuo 2009 m. spalio 1 d., nors kai kurie iš jų tapo bedarbiais dar 2008 m. spalio mėn. Baiminasi, kad tai galėjo būti viena iš priežasčių, dėl kurių tik 43,3 proc. atleistų darbuotojų galėjo pasinaudoti asmeninių paslaugų paketu.
5. Taip pat apgailestauja, jog esama tam tikrų įrodymų, kad Lietuvos Vyriausybė nepasinaudojo visomis EGF galimybėmis ekonomikos ir finansų krizės problemoms spręsti.
6. Palankiai vertina priemones, kurių imtasi siekiant lanksčiau derinti darbą ir šeiminį gyvenimą, ir tai, kad jos sistemingai pritaikomos sektoriuose, kur didžiąją dalį darbuotojų sudaro vyrai.
7. Ragina Lietuvos valdžios institucijas ir socialinius partnerius labiau išnaudoti šį pereinamąjį ekonomikos laikotarpį ir taikyti papildomas strategijas, skirtas moterų ir vyrų nelygybei darbo rinkoje pašalinti.
8. Pakartoja savo raginimą Europos Komisijai įtraukti į savo metinę ataskaitą ne tik išsamią informaciją apie tai, kaip valstybės narės įgyvendina EGF pagalbą remdamosi EGF reglamento 7 straipsnio nuostatomis, bet ir priemonių, kurias taikant buvo ypač paskatinta vyrų ir moterų lygybė integruojant juos į darbo rinką, analizę.
9. Ragina valstybes nares ir Komisiją parengti priemonių, kurios pritaikytos su EGF pagalba ir kurios labiausiai pasiteisino reintegruojant darbuotojus didelės ir didėjančios bedarbystės laikotarpiu, sąrašą.
10. Pabrėžia, kad darbo iniciatyvos ir atleistųjų įdarbinimo rėmimas yra itin ginčytinos priemonės. Todėl ragina Komisiją skirti ypatingą dėmesį patirčiai, su kuria susidurta taikant šias priemones EGF pagalbos pagrindu, ir kaip galima greičiau apie tai informuoti Europos Parlamentą.
11. Kai tai susiję su specialia Komisijos procedūra, ragina Komisiją informuoti Europos Parlamentą, ar kreipiamas ypatingas dėmesys į EGF išlaidas, taip pat ragina atsiskaityti už EGF programų 2007 m. ir 2008 m. audito rezultatus.
12. Ragina Komisiją įtraukti į metines ataskaitas išsamią informaciją apie tai, ar EGF papildo kitų struktūrinių fondų lėšomis remiamas priemones, ir įtraukti informaciją apie administracines struktūras, kurios taikomos valstybėse narėse siekiant atitikti EGF reglamento 6 straipsnio nuostatas.
Pagarbiai,
Pervenche Berès
GALUTINIO BALSAVIMO KOMITETE REZULTATAI
Priėmimo data
17.3.2010
Galutinio balsavimo rezultatai
+:
–:
0:
30
1
1
Posėdyje per galutinį balsavimą dalyvavę nariai
Damien Abad, Alexander Alvaro, Francesca Balzani, Reimer Böge, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jutta Haug, Anne E. Jensen, Ivailo Kalfin, Alain Lamassoure, Vladimír Maňka, Barbara Matera, Nadezhda Neynsky, Miguel Portas, Vladimír Remek, Dominique Riquet, László Surján, Daniël van der Stoep, Derek Vaughan, Angelika Werthmann, Jacek Włosowicz
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Paul Rübig, Georgios Stavrakakis
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Jan Kozłowski
