Ketvirtadienį sesijoje: klimato kaita, Dalai Lamos vizitas
Institucijos
2008-12-05 - 12:28
Dalai Lama dėkoja europarlamentarams už paramą „Darni visuomenė kuriama pasitikėjimu, o ne priespauda“ – apie Kinijos engiamų tibetiečių padėtį EP plenarinėje sesijoje kalbėjo Tibeto dvasinis vadovas Dalai Lama, tvirtindamas, kad „reikia tikėtis geriausio ir rengtis blogiausiam“. Ketvirtadienio posėdyje taip pat diskutuota dėl istoriškai svarbaus europinio kovos su klimato kaita priemonių paketo, kurį tikimasi patvirtinti gruodžio viduryje.
Klimato kaitos įstatymų paketas
Plenariniame posėdyje kalbėjęs aplinkosaugos komisaras Stavros Dimas pabrėžė, kad klimato ir energetikos paketas – vienas svarbiausių pastarųjų metų ES teisėkūros darbų. Tarybos vardu kalbėjęs Prancūzijos ekologijos ministras Jean-Louis Borloo sakė, kad šiuo istoriniu momentu „į Europą –velgia viso pasaulio akys“.
Dauguma kalbėjusių pripažino, kad tai tikrai istorinis momentas. Anot Liberalų ir demokratų aljanso pirmininko Grahamo Watsono, iki „istoriškai svarbaus susitarimo galbūt telki laukti kelias dienas“. Socialistų frakcijos vadovas Martin Schulz klimato kaitą pavadino „vienu pagrindinių šiuolaikinio pasaulio iššūkių“.
Daugelis pasisakiusiųjų išreiškė nuomonę, kad Barako Obamos išrinkimas JAV prezidentu turės teigiamą įtaką globaliam klimato kaitos klausimų sprendimui. Tai, kad B. Obama nori, jog atsinaujinanti energija ir žaliosios technologijos taptų Amerikos ekonomikos pagrindu, Claude Turmes (Žaliųjų frakcija/Europos laisvasis aljansas) pavadino istoriniu šansu.
Pasak Europos liaudies partijos ir Europos demokratų frakcij os pirmininko Joseph Daul, e nergetikos ir klimato kaitos paketas buvo dideliu iššūkiu dar prieš prasidedant finansų krizei, tačiau „Europa negali sau leisti prabangos suklupti“.
Posėdžio metu nuskambėjo ir keli kritiški balsai, abejoję žmogaus veiklos įtaka klimato kaitai. Jokiai frakcijai nepriklausantis britų Roger Helmer įspėjo apie „grėsmingas ekonomines pasekmes“, kurias atneš naujosios priemonės.
Briuseliui ieškant galutinio kompromiso dėl europinių klimato kaitos stabdymo priemonių, apie 11 tūkst. delegatų JT konferencijoje Poznanėje bandys susitarti dėl pasaulinės šiltnamio efektą ribojančios sutarties, kurią tikimasi pasirašyti Kopenhagoje kitų metų pabaigoje.
Jo Šventenybė Dalai Lama XIV-asis
Europos kultūrų dialogo metams skirtame iškilmingame posėdyje XIV-asis Dalai Lama sakė neskaitysiąs jau išplatintos savo kalbos – jis paprasčiausiai nuoširdžiai ir draugiškai bendravo su plenarinių posėdžių salėje susirinkusiais europarlamentarais. Pabrėžęs išskirtinį moterų vaidmenį plėtojant dialogą, jis pasidžiaugė dideliu moterų skaičiumi EP narių tarpe.
„Esu tik viena iš šešių milijardų žmogiškų būtybių“, – sakė jis, juokaudamas, kad nuo paskutiniojo vizito pasikeitė tik tuo, kad neteko kelių akmenų po tulžies pūslės operacijos. Pasak Dalai Lamos, streso, materializmo ir gobšumo persunktas šiuolaikinis gyvenimas neleidžia žmonėms pajusti laimės.
Savo kalboje jis darkart pabrėžė, kad tibetiečių tikslas – tikros autonomijos Kinijos sudėtyje užsitikrinimas. „Nors mano pasitikėjimas Kinijos vadovybės geranoriškumu Tibeto atžvilgiu nuolat menksta, mano pasitikėjimas Kinijos žmonėmis lieka nepajudinamas“, – patikino save paprastu budistų vienuoliu vadinantis Dalai Lama. Padėkojęs „kinų broliams ir seserims už solidarumą“ jis pabrėžė, kad su oficialiuoju Pekinu tibetiečiams susikalbėti neišeina, todėl bus rengiami susitikimai su kinų diaspora užsienyje.
Pasak tremtyje gyvenančio tibetiečių vadovo, Kinija turi visus duomenis įvykdyti savo troškimą tapti supervalstybe – gyventojus, kariuomenę ir ekonomiką, tačiau šioje lygtyje trūksta vieno svarbaus dėmens – moralinio autoriteto, kurį žlugdo nepagarba žmogaus teisėms. „Tikras draugas visuomet parodys tau tavo daromas klaidas", – tvirtino Tibeto dvasinis lyderis, siūlydamas Kinijai paniškai nebijoti konstruktyvios kritikos.
„Vadovaujuosi principu „tikėkis geriausio – renkis blogiausiam“. Mes, tibetiečiai, turime pripažinti, kad tremtis gali užtrukti ilgiau, nei tikėjomės. Taigi, būčiau dėkingas ES už paramą mūsų švietimui ir kultūrai. Dėkoju Europos Parlamentui už nuolatinį rūpestį ir paramą teisingai ir neprievartinei Tibeto kovai“, – sakoma Dalai Lamos atsišaukime.
20081201STO43288 Dalai Lamos pasisakymo vaizdo įrašas Dalai Lamos kreipimosi tekstas [EN] Dalai Lama Europos Parlamente: nuotraukų galerija Europarlamentarai ragina nedaryti kompromisų dėl klimato kaitos ES baigia tartis dėl klimato kaitos ir energetikos priemonių paketo Dalai Lamos spaudos konferencija
LT
1
PHOTO
20081204PHT43807.jpg
LT
2
LINK
/wps-europarl-internet/faces/vod/player.jsp?date=20081204&askedDiscussionNumber=2&askedInterventionNumber=1&language=lt
LT
3
LINK
http://www.dalailama.com/news.315.htm
LT
7
LINK
/wps-europarl-internet/faces/vod/player.jsp?eventId=20081204-1200-DalaiLama&language=en
-//EP//TEXT IM-PRESS 20081204STO43782 0 NOT XML V0//LT
-//EP//TEXT IM-PRESS 20081203IPR43669 0 NOT XML V0//LT
-//EP//TEXT IM-PRESS 20080825FCS35404 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
