KLAUSIMAS ŽODŽIU SU DEBATAIS O-0029/10
pagal 115 Darbo tvarkos taisyklių straipsnį
pateikė
Raül Romeva i Rueda
,
Heidi Hautala
,
Tatjana Ždanoka
,
Jean Lambert
,
Hélène Flautre
,
Judith Sargentini
,
Franziska Keller
ir
Jan Philipp Albrecht
Verts/ALE vardu
Komisijai
Tema: Antrasis ES aukščiausiojo lygio vadovų susitikimas romų klausimais
Romų įtrauktis tapo Europos lygmens diskusijų tema. Antrajame ES aukščiausiojo lygio vadovų susitikima romų klausimais, kurį 2010 m. balandžio 8 d. Kordoboje rengia pirmininkaujanti Ispanija, numatoma apsvarstyti laimėjimus ir pripažinti problemas, su kuriomis vis dar susiduriama.
Europos Struktūriniai ir Pasirengimo narystei fondai teikia nemažai galimybių, siekiant skatinti romų įtrauktį. Tačiau, pasirodo, kad iki šiol jų poveikis socialinei ir ekonominei romų padėčiai buvo nedidelis. Kokias preliminarias išvadas daro Komisija, remdamasi vykstančiu šios problemos vertinimu? Kokių veiksmų imsis Komisija siekdama užtikrinti, kad persvarstant kiekvieną darbo programą arba išteklių skirstymo procedūrą būtų visapusiškai atsižvelgiama į romų integracijos skatinimo prioritetą? Kaip Komisija užtikrins, kad vykdant šias peržiūras būtų visiškai atsižvelgiama į romų aprėpties bendrus pagrindinius principus ? Kokias galimas teisines ir (arba) reguliavimo priemones ketina pradėti taikyti Komisija, siekdama užtikrinti (kaip būtiną sąlygą) vienodas galimybes romams, kai naudojamasi Europos fondais? Kaip Komisija, visų pirma atsižvelgdama į tai, kad kai kuriose valstybėse narėse ir šalyse kandidatėse (šalyse, kurios gali tapti kandidatėmis) Struktūrinių ir Pasirengimo narystei fondų paramos įsisavinimo lygis žemas, numačiusi raginti vietos valdžios institucijas geriau pasinaudoti Struktūrinių fondų paramos galimybėmis skatinti romų integraciją? Aiškiai pripažindama savo aktyvaus dalyvavimo nustatant politiką svarbą, kaip Komisija užtikrins, kad šiuo metu atliekamas Finansinio reglamento persvarstymas turėtų teigiamą poveikį romų pilietinės visuomenės pajėgumui organizuotis? Kaip Komisija vertina Europos romų platformos veiklą? Kaip Komisija atsižvelgė į romų NVO rekomendacijas, žinias ir patirtį? Ar Komisija, atsižvelgdama į ES romų platformą, ėmėsi veiksmų siekdama pateikti strateginį terminą, per kurį bus nustatyta nuosekli Europos romų integracijos programa, kaip prašė Europos Parlamentas? Kokių veiksmų ėmėsi Komisija, atsižvelgdama į įvairiomis progomis pateiktus Europos Parlamento prašymus, užtikrinti, kad jos tarnybų vidaus organizacija atitiktų didelius koordinavimo ir patirties poreikius siekiant spręsti romų įtraukties problemas? Romai susiduria su atvira ir paslėpta diskriminacija, kuri apima ir įvairių formų rasistinį smurtą, neapykantą kurstančias kalbas, atskyrimą kasdienio gyvenimo ir švietimo srityse ir prievartinį iškeldinimą, taip pat mažiau pastebimą diskriminaciją dėl nevienodų galimybių naudotis viešosiomis paslaugomis ir socialine apsauga. Kokius veiksmus siūlo Komisija, siekdama kovoti su akivaizdžia ir paslėpta romų diskriminacija?
2009 m. birželio 9 d. Socialinių reikalų ir užimtumo tarybos išvados.