A. Tajani atsakymas Komisijos vardu
(2011 m. gruodžio 19 d.)
Atlikus vertinimą pagal Reglamento (EB) Nr. 648/2004 dėl fosfatų naudojimo plovikliuose 16 straipsnį, 2010 m. lapkričio 4 d. Komisija priėmė pasiūlymą riboti bendrą fosforo kiekį buitiniuose skalbinių plovikliuose COM(2010) 597 galutinis, http://eur-lex.europa.eu/LexUriServ/LexUriServ.do?uri=COM:2010:0597:FIN:en:PDF. . Šiuo pasiūlymu iki 2013 m. sausio 1 d. būtų nustatyta 0,5 proc. svorio riba bendram fosforo kiekiui buitiniuose skalbinių plovikliuose. Komisija taip pasiūlė iki 2014 m. gruodžio 31 d. įvertinti tolesnę padėtį, susijusią su buitinėms automatinėms indaplovėms skirtais plovikliais ir prireikus nustatyti papildomus apribojimus.
Šis pasiūlymas pagrįstas išsamiu poveikio vertinimu SEC(2010) 1277 galutinis, http://ec.europa.eu/enterprise/sectors/chemicals/files/detergents/sec-2010-1277-impact-ass_en.pdf , ypač 2.2.3.1 ir 2.2.3.2 skyriai. , kuriame, be kitų veiksnių, atsižvelgiama į būtinybę spręsti eutrofikacijos Baltijos jūroje problemą.
Europos Parlamentas ir Taryba išnagrinėjo pasiūlymą pagal įprastą teisėkūros procedūrą ir per pirmąjį svarstymą pasiekė susitarimą. Šiuo pasiūlymu nuo 2013 m. birželio 30 d. būtų nustatyta vartotojų skalbinių plovikliams taikoma 0,5 g fosforo standartiniam skalbyklės pakrovimui riba. Juo iki 2017 m. sausio 1 d. taip pat būtų apribotas bendras fosforo kiekis automatinėms indaplovėms skirtuose vartotojų plovikliuose iki 0,3 g fosforo standartinei dozei. Komisijai būtų pavesta iki 2014 m. gruodžio 31 d. peržiūrėti, ar ši ribinė vertė ir taikymo data tebėra tinkamos. Tikimasi, kad Europos Parlamentas balsuos dėl pozicijos dėl sutarto teksto 2011 m. gruodžio mėn. plenarinės sesijos metu. Vėliau galutinį reglamentą priims Taryba.
