6.12.2006
PASIŪLYMAS DĖL REZOLIUCIJOS
pagal Darbo tvarkos taisyklių 81 straipsnį
pateikė Wolf Klinz Ekonomikos ir pinigų politikos komiteto vardu
dėl Komisijos direktyvos, įgyvendinančios Tarybos direktyvą 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo, patikslinant tam tikrus apibrėžimus, projekto
Europos Parlamento rezoliucija dėl Komisijos direktyvos, įgyvendinančios Tarybos direktyvą 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo, patikslinant tam tikrus apibrėžimus, projekto
Europos Parlamentas ,
–
atsižvelgdamas į 2006 m. rugsėjo 13 d. (darbo dokumentas ESC/43/2006) Komisijos direktyvos, įgyvendinančios Tarybos direktyvą 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo, patikslinant tam tikrus apibrėžimus, projektą (toliau direktyvos įgyvendinimo projektas),
–
atsižvelgdamas į Europos vertybinių popierių rinkos priežiūros institucijų komiteto (angl. CESR ) 2006 m. sausio mėn. Europos Komisijai pateiktą rekomendaciją dėl tam tikrų su KIPVPS susijusių apibrėžimų paaiškinimo CESR/06-005. ,
–
atsižvelgdamas į Tarybos sprendimą 1999/468/EB, kuriuo nustatoma Komisijos naudojimosi jai suteiktais įgyvendinimo įgaliojimais tvarka OL L 184, 1999 7 17, p. 23. ,
–
atsižvelgdamas į Europos Komisijos Pirmininko Romano Prodžio 2002 m. vasario 5 d. pareiškimą Europos Parlamente KALBA/02/44. ,
–
atsižvelgdamas į 2002 m. vasario 5 d. rezoliuciją dėl finansinių paslaugų teisės aktų įgyvendinimo (2001/2247(INI) OL C 284 E, 2002 11 21, p. 115. ,
‑
atsižvelgdamas į 2006 m. liepos 17 d. Tarybos sprendimą 2006/512/EB, iš dalies keičiantį Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką OL L 200, 2006 07 22, p. 11. ,
–
atsižvelgdamas į 1985 m. gruodžio 20 d. Tarybos direktyvą 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo (toliau – Direktyva KIPVPS III) OL L 375, 1985 12 31, p. 3. ,
–
atsižvelgdamas į savo 2006 m. balandžio 27 d. rezoliuciją dėl lėšų valdymo ataskaitos Priimti tekstai, P6_TA(2006)0181 . ,
–
atsižvelgdamas į Darbo tvarkos taisyklių 81 straipsnį,
A.
kadangi KIPVPS reikalavimus atitinkantis turtas iki šiol valstybių narių priežiūros institucijų buvo interpretuojamas skirtingai, vadinasi, faktiškai kaip KIPVPS buvo siūlomi skirtingi produktai,
B.
kadangi siekiant sukurti bendrąją rinką reikia nustatyti vienodus Europos tam tikrus reikalavimus atitinkančio turto apibrėžimus,
1.
mano, kad reglamentas, o ne direktyva būtų geriausias sprendimas siekiant užtikrinti, kad nauji apibrėžimai būtų perkelti į nacionalinę teisę vienodai, nuosekliai ir greitai; ragina Komisiją išsamiai pateikti priežastis, dėl kurių pirmenybė teikiama direktyvai ir ištirti, ar jos pasiūlymą dėl direktyvos galima pakeisti į pasiūlymą dėl reglamento;
2.
pabrėžia, kad Europos vertybinių popierių rinkos priežiūros institucijų komitetas (angl. CESR ) padarė svarbų įnašą tikslindamas KIPVPS reikalavimus atitinkančio turto apibrėžimus, todėl jis turėtų ir toliau dalyvauti atlikdamas savo, kaip vadinamojo 3-osios pakopos komiteto, vaidmenį, ypač siekiant užtikrinti, kad įgyvendinimo priemonėse patikslinti apibrėžimai būtų taikomi kasdienėje veikloje; atsižvelgdamas į tai, tikisi, kad CESR greitai pareikš savo nuomonę dėl to, ar rizikos fondų indeksai yra reikalavimus atitinkantis turtas; pažymi, kad rizikos fondų indeksai turi atitikti pagrindinius kriterijus, kurių reikalaujama, kad šie indeksai atitiktų KIPVPS III reikalavimus, pvz., pakankamas diversifikavimas, tinkamas etalonas ir tinkamas skelbimas;
Perleidžiami vertybiniai popieriai
3.
pabrėžia likvidumo, susijusio su perleidžiamais vertybiniais popieriais, prielaidos svarbą, kaip nurodyta įgyvendinančios direktyvos dėl tinkamos turto valdymo veiklos projekto 2 straipsnio 1 dalyje ir ragina Komisiją užtikrinti, kad šis principas būtų įtrauktas tinkamiausiu lygmeniu;
Pinigų rinkų priemonės
4.
ragina Komisiją pratęsti atsiskaitymo už pinigų rinkos priemonių, kuriomis paprastai prekiaujama pinigų rinkose, terminą nuo vienerių metų iki daugiausia 397 dienų, vadinasi, pinigų rinkos priemonių terminas būtų daugiausia 397 dienos nuo emisijos išleidimo arba jų likęs terminas būtų daugiausia 397 dienos, arba jų palūkanos pagal pinigų rinkos sąlygas būtų reguliariai koreguojamos nors kartą per 397 dienas; atsižvelgdamas į tai, pabrėžia, kad padarius šį pakeitimą būtų atsižvelgta į Direktyvą 2004/39/EB 2004 m. balandžio 21 d. Europos Parlamento ir Tarybos direktyva 2004/39/EB dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB (OL L 145, 2004 4 30, p. 1). ir pasiekta atitikties su JAV vertybinių popierių priežiūros institucijos (angl. SEC ) taisyklėmis;
Finansiniai indeksai
5.
pažymi, kad direktyvoje KIPVPS III nenustatomos taisyklės, ar finansiniai indeksai turi būti nustatomi tik pagal reikalavimus atitinkantį turtą, ar taip pat ir pagal reikalavimus neatitinkantį turtą, ir kad įgyvendinančios direktyvos projekto 9 straipsnyje abi kategorijos, jei jos atitinka visus direktyvos KIPVPS III 22a straipsnio 1 dalyje nustatytus diversifikavimo kriterijus, apibrėžiamos kaip reikalavimus atitinkantis turtas;
6.
pabrėžia, kad įgyvendinančios direktyvos projekto 9 straipsniu siekiama suteikti valstybėms narėms galimybę padidinti investicijų ribą reguliuojamose rinkose, kuriose labai dominuoja tam tikros finansinės rinkos priemonės ir vertybiniai popieriai (nuo 20 proc. iki 35 proc.); mano, kad tai reiškia, jog įgyvendinančios direktyvos projekto 9 straipsnyje turi būti vadovaujamasi ne tik direktyvos KIPVPS III 22a straipsnio 1 dalimi, bet ir to paties straipsnio 2 dalimi;
7.
supranta, kad pagal įgyvendinančios direktyvos projekto 9 straipsnio 1 dalies a punkto iii papunktį turėtų būti leidžiama investuoti pagal indeksus, kuriuos sudaro KIPVPS III 19 straipsnio 1 dalyje nenurodytas turtas; vis dėlto, atsižvelgdamas į tai, pabrėžia, kad įgyvendinančios direktyvos 9 straipsnio 1 dalies a punkto iii papunktyje kai kurie iš šių indeksų nėra tinkamai reglamentuojami, kadangi KIPVPS direktyvos 22a straipsnio 1 dalyje, į kurią nurodoma minėtame straipsnyje, numatytos tik ribos, susijusios su akcijų ar skolos vertybinių popierių emitentais ir neapima tų indeksų, kurių diversifikavimas nepriklauso nuo emitento tipo, pvz., prekių indeksai, kurių diversifikavimas priklauso nuo prekės tipo; taigi ragina Komisiją išplėsti įgyvendinančios direktyvos 9 straipsnio 1 dalies a punkto iii papunktį taip, kad indeksas, kuriam taikoma KIPVPS rizikos valdymo sistema, būtų laikomas pakankamai diversifikuotu;
Turtu užtikrinti komerciniai vekseliai
8.
mano, kad ne tik dviem lygmenimis turtu užtikrinti komerciniai vekseliai turėtų būti laikomi reikalavimus atitinkančiu turtu, todėl ragina Komisiją, atsižvelgiant į direktyvos KIPVPS III 19 straipsnio 1 dalies h punkto ketvirtąją įtrauką, leisti KIPVPS naudoti ir kitus turtu užtikrintus komercinius vekselius kaip reikalavimus atitinkantį turtą;
o
o
o
9.
paveda Pirmininkui perduoti rezoliuciją Tarybai, Komisijai ir Europos vertybinių popierių rinkos priežiūros institucijų komitetui (angl. CESR ).
