KLAUSIMAS ŽODŽIU SU DEBATAIS O-0067/06
pagal 108 Darbo tvarkos taisyklių straipsnį
pateikė
Karl-Heinz Florenz
Aplinkos, visuomenės sveikatos ir maisto saugos politikos komiteto vardu
Tarybai
Tema: Aplinkos apsauga: kova su nusikalstamumu, baudžiamosios teisės pažeidimai ir baudos
2001 m. kovo 13 d. Komisija pateikė direktyvos projektą „Aplinkos apsauga: kova su nusikalstamumu, baudžiamosios teisės pažeidimai ir baudos“.
R. Oomen-Ruijten buvo paskirta pranešėja, ir jos pranešimas buvo priimtas per pirmąjį svarstymą 2002 m. balandžio 9 d. plenariniame posėdyje.
Tą pačią dieną Europos Parlamentas savo teisėkūros rezoliucija dėl Tarybos pamatinio sprendimo dėl aplinkos apsaugos pagal baudžiamąją teisę projekto paprašė Tarybą nepriimti šio pamatinio sprendimo, kol nebuvo priimta Komisijos pasiūlyta direktyva.
Tačiau Taryba, užuot priėmusi politinį susitarimą dėl šio direktyvos pasiūlymo, priėmė trečiojo ramsčio pamatinį sprendimą ta pačia tema (2003 m. sausio 27 d. Tarybos pamatinis sprendimas 2003/80/TVR dėl aplinkos apsaugos pagal baudžiamąją teisę, OL L 29, 2003 2 5, p. 55; „pamatinis sprendimas“).
Tam prieštaraudami Komisija ir Parlamentas kreipėsi į Europos Teisingumo teismą ir 2005 m. rugsėjo 13 d. Teismas panaikino pamatinį sprendimą.
Ko Taryba ketina imtis po šio Teisingumo Teismo sprendimo?
