P6_TA(2006)0385
GALILEO
B6-0511/2006
Europos Parlamento rezoliucija dėl GALILEO programos padėties įvertinimo
Europos Parlamentas
, –
atsižvelgdamas į Komisijos komunikatą Europos Parlamentui ir Tarybai dėl GALILEO programos padėties įvertinimo ( COM(2006)0272 ),
–
atsižvelgdamas į Komisijos pasiūlymą dėl Europos Parlamento ir Tarybos reglamento dėl Europos palydovinės radijo navigacijos programos parengimo darbui ir veikimo etapų įgyvendinimo ( COM(2004)0477 ) ir į savo 2005 m. rugsėjo 6 d. per pirmąjį svarstymą priimtą poziciją OL C 193 E, 2006 8 17, p. 61.
siekiant priimti tą Reglamentą,
–
atsižvelgdamas į 2002 m. gegužės 21 d. Tarybos reglamentą (EB) Nr. 876/2002 dėl bendros įmonės GALILEO įsteigimo OL L 138, 2002 5 28, p. 1.
,
–
atsižvelgdamas į Komisijos pasiūlymą dėl Tarybos reglamento, iš dalies keičiančio bendros įmonės GALILEO įstatus, pateiktus Tarybos reglamento (EB) Nr. 876/2002 priede ( COM(2006)0351 ),
–
atsižvelgdamas į 2004 m. liepos 12 d. Tarybos reglamentą (EB) Nr.1321/2004 dėl Europos palydovinės radijo navigacijos programų valdymo struktūrų sukūrimo OL L 246, 2004 7 20, p. 1.
ir į Komisijos pasiūlymą dėl Tarybos reglamento, iš dalies keičiančio tą Reglamentą ( COM(2005)0190 ),
–
atsižvelgdamas į Darbo tvarkos taisyklių 108 straipsnio 5 dalį ir 103 straipsnio 2 dalį,
A.
kadangi GALILEO yra pirmoji Bendrijos valdoma Europos infrastruktūra ir todėl kyla nauji iššūkiai – reguliavimo ir finansiniai; kadangi teisinis ir procedūrinis pagrindas neatitinka projekto poreikių,
B.
kadangi Parlamentas visiškai parėmė GALILEO programą savo teisėkūros ir biudžetiniais įsipareigojimais (pavyzdžiui, savo anksčiau minėtoje 2005 m. rugsėjo 6 d. pozicijoje), pripažindamas, kad GALILEO yra strateginis projektas, vienas iš svarbiausių Lisabonos strategijos ramsčių, ir teikia didžiules galimybes MVĮ,
C.
kadangi Europos inžinieriai ir konstruktoriai dirbdami Europos kosmoso agentūroje ir kosmoso pramonėje atliko didžiulį darbą; pažymi, kad pirmasis eksperimentinis palydovas GIOVE A jau atliko savo pagrindinę užduotį, kad techninės užduotys jau įvykdytos, ir kad tinkamas valdymas dabar yra svarbiausia siekiant toliau vystyti projektą,
1.
ragina Komisiją įvertinti, kokie galėtų būti padaryti teisinių ir procedūrinių normų pakeitimai siekiant užtikrinti nepertraukiamą projekto eigą; atkreipia dėmesį į tai, kad mintyje neturima tai, jog siekiama sumažinti institucijų kompetenciją ir atsakomybę, bet gali reikšti sprendimų, kurie yra kūrybiškesni ir labiau tinkami programos tikslams, taikymą;
2.
atkreipia dėmesį į naują konsoliduotą planą ir ragina Komisiją jo laikytis bei užtikrinti, kad jo būtų laikomasi; pritardamas koncesijos sutarčiai, prašo informuoti apie papildomas išlaidas, kurių atsiranda dėl vėlavimo; be to, ragina Komisiją informuoti Parlamentą apie bet kokius reikšmingus būsimus pakeitimus, tačiau tinkamu laiku, o ne vilkinant metais;
3.
džiaugiasi pasiekta pažanga derybose su koncesininkais; ragina šalis, susijusias su Europos kosmoso pramone, dalyvaujančias konsorciume, siekti konstruktyviai susitarti, kad šis bendras Europos projektas galėtų kuo greičiau atlikti savo vaidmenį įgyvendinant Lisabonos tikslus;
4.
ragina GNSS priežiūros instituciją pateikti Parlamentui pusmečio pažangos ataskaitas, ypač atsižvelgiant į užduočių, skirtų GNSS priežiūros institucijai nuo 2007 m. sausio 1 d. pagal pasiūlytą reglamentą, iš dalies keičiantį Reglamentą (EB) Nr. 1321/2004, vykdymo pažangą;
5.
ragina GNSS priežiūros instituciją Europos Parlamento paskirtam ekspertui suteikti nuolatinio stebėtojo statusą pagal Reglamento (EB) Nr. 1321/2004 5 straipsnio 5 dalį;
6.
pripažįsta būsimą Viešosios reguliuojamos paslaugos reglamentą, kuris sudarys maždaug 30 proc. projekto pajamų, panašiai paraiškoms skirtai Žaliajai knygai; ragina Komisiją užbaigti rengti nuostatas, kurių trūksta ir kurios būtinos teikiant paraiškas įvairiose srityse, siekiant, kad MVĮ turėtų pakankamai laiko pasiruošti dalyvauti;
7.
ragina Komisiją, atsižvelgiant į projekto svarbą Bendrijai, užtikrinti, kad Parlamentas butų informuojamas prieš pasirašant bet kokią sutartį su trečiosiomis šalimis dėl institucinio dalyvavimo;
8.
ragina Tarybą užtikrinti, kad daugiau nebūtų vėluojama vykdant šį projektą;
9.
paveda Pirmininkui perduoti šią rezoliuciją Tarybai, Komisijai ir valstybių narių vyriausybėms ir parlamentams.
