Dienos įvykių apžvalga : 20-07-2004
Redaktorė: Virginija Zabotkaitė Tel. 74642
Sekretoriatas: Edita Ramašauskaitė
Baigta redaguoti: liepos 20 d., 16:30
Parlamento procedūrų kodai
Serija A
Pranešimai ir rekomendacijos
Serija B
Rezoliucijos ir klausimai žodžiu
Serija C
Kitų institucijų dokumentai
*
Konsultacijų procedūra
**I
Bendradarbiavimo procedūra (1-asis svarstymas)
**II
Bendradarbiavimo procedūra (2-asis svarstymas)
***
Pritarimo procedūra
***I
Bendro sprendimo procedūra (1-asis svarstymas)
***II
Bendro sprendimo procedūra (2-asis svarstymas)
***III
Bendro sprendimo procedūra (3-asis svarstymas)
Santrumpos
- Frakcijos: žiūrėkite kitame puslapyje
BE
Belgija
IT
Italija
PL
Lenkija
CZ
Čekija
CY
Kipras
PT
Portugalija
DK
Danija
LV
Latvija
SI
Slovėnija
DE
Vokietija
LT
Lietuva
SK
Slovakija
EE
Estija
LU
Liuksemburgas
FI
Suomija
EL
Graikija
HU
Vengrija
SE
Švedija
ES
Ispanija
MT
Malta
UK
Jungtinė Karalystė
FR
Prancūzija
NL
Nyderlandai
IE
Airija
AT
Austrija
Keitimo kursas
1 euras = 3,45 lito
Frakcijos Pagal 20.07.2004
EP Frakcijos
Narių skaičius
PPE-DE
268
PSE
200
ALDE
88
Verts/ALE
42
GUE/NGL
41
UEN
27
IND/DEM
33
NI
33
IŠ VISO:
732
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ELDR
Europos liberalų, demokratų ir reformų partijos frakcija
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
EDD
Europos demokratinių valstybių ir įvairovės frakcija
NI
Nepriklausomi Parlamento nariai
Pareiškimai
Vyriausias pagal amžių EP narys pradėjo plenarinę sesiją
Liepos 20 d. Europos Parlamento plenarinį posėdį iškilmingai pradėjo vyriausias EP narys - 80 metų Džiovanis Berlingeris (Giovanni BERLINGUER ) (I, PSE).
Jis pasveikino naujai išrinktus EP narius: "Mes pirmą kartą turime atstovus net iš dvidešimt penkių valstybių. Šis parlamentas nuo pat įsikūrimo pradžios puoselėja teisės viršenybę, demokratiją ir valstybių lygybę". D. Berlingeris pažymėjo, jog išsiplėtusioje Europos Sąjungoje padidės ir Europos Parlamento veikla.
Laikinai posėdžiui pirmininkaujantis Džiovanis Berlingeris pristatė Europos Parlamento frakcijas:
I š samesn ė informacija: EP Darbo tvarkos taisyklių 11 str.
Konstituciniai reikalai
Europos Parlamento Pirmininko rinkimai
Džiovanis Berlingeris (Giovanni BERLINGUER , PSE, I) paskelbė tris kandidatus į Europos Parlamento Pirmininko postą: Josep BORRELL FONTELLES (PSE, E) Bronislaw GEREMEK (ALDE, PL) Francis WURTZ (GUE/NGL, F)
Kiekvienam kandidatui pasisakyti buvo skirtos 5 minutės.
Savo kalboje pirmasis kandidatas Chosepas Borelis (Josep BORRELL FONTELLES , PSE, E) teigė, jog jam teko būti demokratijos kūrimo Ispanijoje procesų liudininku. Kalbėdamas apie savo patirtį, kandidatas pažymėjo, jog jis buvo 12 metų ministru, vėliau buvo išrinktas į Ispanijos parlamentą. Chosepas Borelis taip pat atstovavo Ispanijai Ministrų Taryboje įvairiais klausimais ir buvo Europos Konvento narys.
Ch. Borelis griežtai pasisakė prieš bet kokį Europos skirstymą į naująjį ar senąjį žemyną. "Istorijoje Europos suvienijimas buvo svarbus, kad galutinai sugriautume Hitlerio ir Stalino palikimą".
Europos Sąjungą iki šiol kankino trejopo pobūdžio - dydžio, legitimumo ir efektyvumo - problema. Būtent Konstitucija pateikia siūlymų jai spręsti. Ch. Borelis pripažino, jog net jei Europos kūrimas nėra tobulas, Konstitucija tapo itin svarbiu istoriniu žingsniu, neleidžiančiu Europai tapti tik ekonomine sąjunga. Dėl to jis paragino EP narius dėti pastangas dėl Konstitucijos ratifikavimo: "Konstitucija padės išspręsti piliečiams nerimą keliančius klausimus dėl saugumo, migracijos, kovos prieš terorizmą ir kt.".
Chosepo Borelio nuomone, EP Pirmininkui, skirtingai nei vyriausybės vadovui, reikalinga visuotinė Parlamento parama. Jis pažadėjo atstovauti plataus politinio spektro Parlamentui, plėtoti darnius santykius su kitomis institucijomis.
Baigdamas kalbą jis pareiškė, kad "Europa - ilgalaikis projektas. Ateities krizės nebus lengvesnės nei praeities. Todėl mes turime įkvėpti Europos piliečius atversti ir rašyti naują puslapį taikos istorijoje". Antrasis kandidatas į Parlamento Pirmininko postą Bronislavas Geremekas (Bronislaw GEREMEK , ALDE, PL) pradėjo savo pasisakymą nuo Lenkijos. Pasak jo, Lenkija - XX a. dramų šalis - atliko svarbų vaidmenį Europos suvienijime, o jos likimas lėmė ir kitų valstybių istorinius pasikeitimus. Kalbėdamas apie Europos Parlamentą B. Geremekas išreiškė viltį, jog Parlamentas bus ne tik euroskeptikų, eurorealistų ir euroentuziastų diskusijų dėl strateginių klausimų vieta bei Europos piliečiams ir tautoms atstovaujanti institucija, bet ir Europą vienijanti jėga. Pranešėjas nuolat akcentavo Europos vienybės idėją ir baigė pasisakymą žodžiais: "Balsuodami už mane, balsuosite už Europą".
Francis Vurcas (Francis WURTZ , GUE/NGL, F) pažymėjo, jog Europos piliečiai ne itin pasitiki Europos Parlementu, nes jo sprendimai dažnai yra nesuprantami dėl beveik išnykusios skiriamosios linijos tarp dešiniųjų bei kairiųjų atstovų nuomonių. Tačiau šie Europos Parlamento Pirmininko rinkimai išties yra simbolinis veiksmas, todėl nereikia stebėtis, kad skirtingų pakraipų partijos sudarė koalicijas. Pranešėjas išreiškė pagarbą ALDE frakcijos kandidatui lenkui Bronislavui Geremekui, tačiau gan griežtai pasisakė dėl jo požiūrio į karą Irake. F. Vurcas paskelbė, kad jo frakcija palaikys Borelio kandidatūrą.
Rinkimų procedūra
Parlamento rinkimo procedūra vyksta slaptu balsavimu, naudojant ne elektroninę balsų skaičiavimo sistemą, bet balsadėžes. Pagal galiojančias taisykles Pirmininkui išrinkti reikalaujama absoliučios daugumos balsavusiųjų viename iš trijų balsavimo turų pritarimo kandidatūrai. Jei niekas nėra išrinktas trečio turo metu, vyksta balsavimas dėl dviejų, daugiausia balsų surinkusių, kandidatų. Jei balsai pasiskirsto po lygiai, Pirmininku tampa amžiumi vyresnis kandidatas.
Europos Parlamento Pirmininko rinkimų pirmojo turo rezultatai
Balsavo
700
Sugadinti/tušti biuleteniai
53
Galiojantys biuleteniai
647
Reikalaujama absoliuti dauguma
324
Kandidatai
Bals ų sk.
Josep BORRELL FONTELLES (PSE, E)
388
Bronislaw GEREMEK (ALDE, PL)
208
Francis WURTZ (EUL/NGL, F)
51
Balsų skaičiuotojai:
M. Patrick LOUIS (F) M. István PÁLFI (H) M. Justas Vincas PALECKIS (LT) M. Josu ORTUONDO LARREA (E) M. Janusz ONYSZKIEWICZ (PL) Mme Ka Marie PANAYOTOPOULOS-CASSIOTOU (GR) M. M. Marco PANELLA (I) M. Lapo PISTELLI (I)
Chosepas Borelis (Josep BORRELL FONTELLES , PSE, E) tapo Europos Parlamento Pirmininku dvejų su puse metų kadencijai.
Naujai išrinktas Pirmininkas kreipėsi į Parlamentą
Naujai išrinktas Parlamento Pirmininkas Chosepas Borelis (Josep BORRELL FONTELLES, PSE, E) kreipdamasis į EP narius, padėkojo jiems už visuotinę paramą ir pasitikėjimą, kurie, anot jo, dar kartą patvirtina šios institucijos stabilumą. Jis pareiškė neabejojąs, jog pavyks efektyviai bendradarbiauti su turinčiais vertingos patirties neišrinktais kandidatais B. Geremeku ir F. Vurcu. Jis taip pat išreiškė padėką kadenciją baigusiam Pirmininkui Patui Koksui (Pat COX) už puikų vadovavimą Parlamentui, aktyvų dalyvavimą Europos vienijimo procese bei tinkamą EP darbo nušvietimą. Jis padėkojo visiems nariams, dalyvavusiems Konvente ir Tarpvyriausybinėje konferencijoje.
Chosepas Borelis pasveikino EP narius iš dešimties naujųjų ES valstybių ir išreiškė viltį, jog netrukus prisijungs ir Rumunijos bei Bulgarijos atstovai.
Naujasis Pirmininkas planuoja pristatyti savo darbo gaires po konsultacijų su įvairiais EP vadovais rugsėjo mėn. Jis nurodė pagrindinius Europos Parlamento veiklos punktus: naujojo Komisijos Pirmininko paskyrimą, finansinių perspektyvų planus, Stabilumo ir augimo paktą, ES - Viduržemio regiono santykius, padėtį Artimuosiuose Rytuose bei Konstitucijos ratifikafikavimą.
Komisijos Pirmininkas Romanas Prodis (Romano PRODI ) pasveikino Chosepą Borelį ir kvietė Parlamentą siekti labiau priartinti ES institucijas prie eilinių Europos piliečių.
Frakcijų pirmininkai Hansas Gertas Pioteringas (Hans-Gert POETTERING , EPP-ED, D), Martinas Šulcas (Martin SCHULZ , (PES, D), Grehemas Vatsonas (Graham WATSON , ELDR, UK), Francis Vurcas (Francis WURTZ , EUL/NGL, F), Monika Frasoni (Monica FRASSONI , Greens/EFA, B), Kristijana Muskardini (Cristiana MUSCARDINI , UEN, I) ir Bruno Golnišas (Bruno GOLLNISCH , IND, F) taip pat pasveikino naująjį Pirmininką.
Trumpai apie Chosep ą Borel į
57 metų Chosepas Borelis (Josep BORRELL , PSE, E) turi ekonomikos mokslų daktaro laipsnį. Politiko karjerą pradėjo 1979 m. tapęs Madrido savivaldybės tarybos nariu fiskalinės politikos sričiai. 1982 m. buvo Biudžeto viceministru. 1984 - 1991 m. jis ėjo Valstybės iždo sekretoriaus pareigas, 1991 - 1996 buvo du kartus paskirtas Viešųjų darbų, Transporto ir aplinkos apsaugos ministru. 1999 - 2004 Chosepas Borelis Fontelis pirmininkavo Ispanijos parlamento Europos reikalų komitetui, o 2003 - 2004 m. atstovavo Ispanijos parlamentui Europos Konvente dėl ES ateities.
Išrinkti Parlamento Pirmininko pavaduotojai
Liepos 20 d. Europos Parlamentas išrinko 14 Pirmininko pavaduotojų. Iš viso buvo pateikta 14 kandidatūrų. Todėl EP Pirmininkas paskelbė visus kandidatus Pirmininko pavaduotojais, o slaptas balsavimas vyko jų eiliškumui nustatyti.
Balsavo 693 deputatai Tušti / sugadinti - 26 biuleteniai Galiojantys balsai - 667
EP Pirmininko pavaduotojais tapo:
1
VIDAL-QUADRAS ROCA Alejo
287
2
TRAKATELLIS Antonios
253
3
ROTH-BEHRENDT Dagmar
244
4
McMILLAN-SCOTT Edward
241
5
FRIEDRICH Ingo
232
6
MAURO Mario
229
7
COSTA António
228
8
COCILOVO Luigi
223
9
SARYUSZ-WOLSKI Jacek Emil
214
10
MOSCOVICI Pierre
209
11
OUZKÝ Miroslav
189
12
ONYSZKIEWICZ Janusz
177
13
ONESTA Gérard
167
14
KAUFMANN Sylvia-Yvonne
121
Darbą pradėjo trylika EP deputatų iš Lietuvos
Liepos 20 d. darbą Europos Parlamente pradėjo trylika deputatų iš Lietuvos.
Lietuvai Europarlamente atstovauja:
1. ANDRIKIENĖ Laima Liucija, PPE-DE
2. BIRUTIS Šarūnas, ALDE
3. BUDREIKAITĖ Danutė, ALDE
4. DEGUTIS Arūnas, ALDE
5. DIČKUTĖ Jolanta, ALDE
6. DIDŽIOKAS Gintaras, UEN
7. GENTVILAS Eugenijus, ALDE
8. JUKNEVIČIENĖ Ona, ALDE
9. LANDSBERGIS Vytautas, PPE-DE
10. PALECKIS Justas Vincas, PSE
11. PAVILIONIS Rolandas, UEN
12. SAKALAS Aloyzas, PSE
13. STARKEVIČIŪTĖ Margarita, ALDE
