20.1.2010 B7-0060/2010 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl pasiūlymo įsteigti garantijas teikiančią, patariamąją ir savanoriško darbo organizacijų bei trečiojo sektoriaus paslaugas vertinančią instituciją
Cristiana Muscardini
PE432.908v01-00 B7‑0060/2010 Pasiūlymas dėl Europos Parlamento rezoliucijos dėl pasiūlymo įsteigti garantijas teikiančią, patariamąją ir savanoriško darbo organizacijų bei trečiojo sektoriaus paslaugas vertinančią instituciją
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi trečiojo sektoriaus apibrėžtis pirmą kartą Bendrijoje buvo pateikta 1978 m. pranešime „Planas Europai“, kuriame trečiajam sektoriui suteikiamas vaidmuo, kuris konceptualiu aspektu visiškai skiriasi nuo valstybės ir rinkos vaidmens, nors plačioji visuomenė jį traktuoja taip pat, kaip ir pastarieji,
B. kadangi savanorišką veiklą net ir teisiniu požiūriu vykdo pelno nesiekiančios institucijos ir organizacijos, kurios gamina ir tiekia prekes bei teikia paslaugas, skirtas viešam ar kolektyviniam naudojimui,
C. kadangi vietos valdžios institucijos vis dažniau patiki pelno nesiekiantiems kooperatyvams ir organizacijoms teikti socialines paslaugas ir jiems netaiko jokios realios kontrolės, dėl to kooperatyvai dažnai tampa priemone savivaldybėms, provincijoms, regionams ir ministerijoms laikinai perduoti tam tikras funkcijas,
D. kadangi organizacijos turėtų atitikti būtiniausius struktūrinius, organizacinius, techninius ir etinius reikalavimus, kad galėtų vykdyti minėtąją įvairią veiklą, ir turėtų būti reguliariai kontroliuojamos, siekiant užtikrinti, kad reikalavimai būtų vykdomi nuolat,
1. prašo Komisijos įsteigti garantijas teikiančią, patariamąją ir savanoriško darbo organizacijų bei trečiojo sektoriaus paslaugas vertinančią instituciją, taikant bendrąjį Europos kokybės vertinimo metodą (CAF), t. y. vertinimo metodą, kuriam įtakos turėjo Europos kokybės valdymo fondas (EKVF).
